text:
ຄະນະໂຄສະນາອົບຮົມສູນກາງພັກຈັດພິທີປາຖະກະຖາວັນສ້າງຕັ້ງສະຫະພັນນັກຮົບເກົ່າແຫ່ງຊາດລາວຄົບຮອບ 20 ປີ (09/09/2002 -09/09/2022)
ໃນວັນທີ 06 ຕຸລາ 2022 ຢູ່ທີ່ຫ້ອງປະຊຸມໃຫຍ່ ຄະນະໂຄສະນາອົບຮົມສູນກາງພັກຈັດພິທີປາຖະກະຖາວັນສ້າງຕັ້ງສະຫະພັນນັກຮົບເກົ່າແຫ່ງຊາດລາວຄົບຮອບ 20 ປີ (09/09/2002 -09/09/2022) ພາຍໃຕ້ການເປັນປະທານ ສະຫາຍ ພົນໂທ ແສງນວນ ໄຊຍະລາດ ປະທານ ສະຫະພັນນັກຮົບເກົ່າແຫ່ງຊາດລາວ, ມີ: ສະຫາຍ ລາວປາວຊົ່ງ ນະວົງໄຊ ກຳມະການສູນກາງພັກ, ຮອງຫົວໜ້າຄະນະໂຄສະນາອົບຮົມສູນກາງພັກ, ຄະນະພັກ, ຄະນະກົມ, ຄະນະພະແນກ ພ້ອມດ້ວຍວິຊາການທັງໝົດພາຍໃນ ຄອສພ.
ໃນພິທີສະຫາຍ ພົນໂທ ແສງນວນ ໄຊຍະລາດ ປະທານ ສະຫະພັນນັກຮົບເກົ່າແຫ່ງຊາດໃຫ້ກຽດປາຖະກະຖາປະຫວັດ ແລະ ຄວາມເປັນມາຂອງສະຫະພັນນັກຮົບເກົ່າແຕ່ໃນອະດິດຈົນເຖິງປີ 2002 ກົມການເມືອງສູນກາງພັກ ໄດ້ອອກມະຕິສະບັບເລກທີ 68/ກມສພ, ລົງວັນທີ 9 ກັນຍາ 2002 ວ່າດ້ວຍການສ້າງຕັ້ງສະຫະພັນນັກຮົບເກົ່າ ແຫ່ງຊາດລາວ ເຊິ່ງເປັນອົງການຈັດຕັ້ງມະຫາຊົນຂອງພັກ ພາຍໃຕ້ການຊີ້ນໍາ-ນໍາພາ ຂອງຄະນະບໍລິຫານງານສູນກາງພັກ ແລະ ກົມການເມືອງສູນກາງພັກ, ມີຖານະຄືກັບອົງການຈັດຕັ້ງຂອງ ພັກ-ລັດ ແລະ ອົງການຈັດຕັ້ງອື່ນໆຂອງພັກ, ເຄື່ອນໄຫວພາຍໃຕ້ລັດຖະທໍາມະນູນ ແລະ ກົດໝາຍແຫ່ງ ສປປ ລາວ, ມີລະບົບສາຍໄຍການຈັດຕັ້ງປະກອບດ້ວຍ 4 ຂັ້ນຄື: ຂັ້ນສູນກາງ, ຂັ້ນແຂວງ, ນະຄອນຫລວງ ແລະ ເຂດພິເສດ, ຂັ້ນເມືອງ ແລະ ຂັ້ນຮາກຖານ(ບ້ານ), ມີບົດ ບາດເປັນເສນາທິການໃຫ້ແກ່ສູນກາງພັກ ແລະ ລັດຖະບານ; ສໍາລັບຢູ່ຂັ້ນທ້ອງຖິ່ນ ແມ່ນເປັນເສນາທິການໃຫ້ແກ່ຄະນະພັກແຕ່ລະຂັ້ນ ໃນດ້ານວຽກງານຂົນຂວາຍ, ເຕົ້າໂຮມ, ຈັດຕັ້ງ ແລະ ສຶກສາອົບຮົມຖັນແຖວນັກຮົບເກົ່າ ໃຫ້ຮັກສາທາດແທ້ມູນເຊື້ອອັນດີງາມຂອງການປະຕິວັດ, ປົກປ້ອງສິດ ແລະ ຜົນປະໂຫຍດອັນຊອບທໍາຂອງນັກຮົບເກົ່າ ແລະ ປະຊາຊົນລາວບັນດາເຜົ່າໃນຂອບເຂດທົ່ວປະເທດ.
ການເຕີບໃຫ່ຍຂະຫຍາຍຕົວຂອງສະຫະພັນນັກຮົບເກົ່າແຫ່ງຊາດລາວໃນຕະຫລອດໄລຍະ 20 ປີ ໄດ້ມີຜົນງານທີ່ໂດດເດັ່ນໃນການເຄື່ອນໄຫວປະກອບສ່ວນເຂົ້າໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ເວົ້າລວມ ເວົ້າສະເພາະ ກໍແມ່ນການຄຸ້ມຄອງ ແລະ ພັດທະນາຖັນແຖວນັກຮົບເກົ່າໃນທົ່ວປະເທດໃຫ້ມີຊີວິດການເປັນຢູ່ທີ່ດີຂຶ້ນເລື້ອຍໆ ແລະ ທິດທາງໃນຕໍ່ໜ້າ ໃນການເສີມຂະຫຍາຍທາດແທ້ມູນເຊື້ອ ຂອງນັກຮົບເກົ່າເຂົ້າໃນພາລະກິດປົກປັກຮັກສາ ແລະ ພັດທະນາປະເທດຊາດຄືດັ່ງລຸ່ມນີ້:
ໜຶ່ງ, ເພີ່ມທະວີເອົາໃຈໃສ່ສຶກສາອົບຮົມມູນເຊື້ອ, ທາດແທ້ປະຕິວັດຂອງພະນັກງານນັກຮົບເກົ່າ, ກໍ່ຄືຂອງສະຫະພັນນັກຮົບເກົ່າ ໃຫ້ທະຫານ, ຕຳຫຼວດ, ພະນັກງານ-ລັດຖະກອນ ແລະ ປະຊາຊົນບັນດາເຜົ່າໃຫ້ເລິກເຊິ່ງ, ກ້ວາງຂວາງ ຕິດພັນກັບການເຊື່ອມຊືມ, ຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ XI ຂອງພັກ, ມະຕິກອງປະຊຸມໃຫຍ່ຜູ້ແທນນັກຮົບເກົ່າທົ່ວປະເທດ ຄັ້ງທີ IV ໃຫ້ເປັນຂະບວນການ ແລະມີໝາກຜົນຕົວຈິງ.
ສອງ, ສຶບຕໍ່ປັບປຸງກົງຈັກການຈັດຕັ້ງ ແລະ ແບບແຜນວິທີເຄື່ອນໄຫວຂອງອົງການຈັດຕັ້ງສະຫະພັນນັກຮົບເກົ່າແຫ່ງຊາດລາວໃຫ້ມີຄວາມເຂັ້ມແຂງ, ໜັກແໜ້ນ, ກາຍເປັນອົງການຕົວແທນແຫ່ງສິດຜົນປະໂຫຍດ, ເປັນບ່ອນເຕົ້າໂຮມຄວາມສາມັກຄີ ເປັນເອກະພາບ ແລະບ່ອນເຄື່ອນໄຫວຮ່ວມຊີວິດທີ່ມີຊີວິດຊີວາຂອງຖັນແຖວນັກຮົບເກົ່າ; ພ້ອມນັ້ນ ກໍ່ສືບຕໍ່ຄົ້ນຄວ້າ, ປັບປຸງກົດໝາຍ, ນິຕິກຳ ທີ່ມີແລ້ວໃຫ້ສອດຄ່ອງກັບ ໄລຍະໃໝ່.
ສາມ, ສືບຕໍ່ປຸກລະດົມຂົນຂວາຍ, ເຕົ້ມໂຮມຄວາມສາມັກຄີນັກຮົບເກົ່າ ແລະ ປະຊາຊົນລາວບັນດາເຜົ່າ; ຊ່ວຍເຫຼືອເຊິ່ງກັນ ແລະກັນໃນເວລາພົບຄວາມຫຍຸ້ງຍາກ ແລະ ເຈັບເປັນ, ປະກອບສ່ວນເຂົ້າໃນການຄຸ້ມຄອງລັດ, ຄຸ້ມຄອງສັງຄົມ, ປົກປັກຮັກສາ ແລະ ພັດທະນາປະເທດຊາດ.
ສີ່, ເອົາໃຈໃສ່ຈັດຕັ້ງຜັນຂະຫຍາຍເນື້ອໃນບຸກທະລຸ ທາງດ້ານການແກ້ໄຂຊີວິດການເປັນຢູ່ຫຼຸດຜ່ອນຄວາມທຸກຍາກ ປຸກລະດົມຖັນແຖວນັກຮົບເກົ່າເສີມຂະຫຍາຍມູນເຊື້ອເພິ່ງຕົນເອງ, ກຸ້ມຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງ ປະກອບສ່ວນຈັດຕັ້ງປະຕິບັດແຜນພັດທະນາເສດຖະກິດ-ສັງຄົມຂອງລັດໃຫ້ບັນລຸໝາກຜົນຕົວຈິງ.
ຫ້າ, ສືບຕໍ່ຫັນລົງກໍ່ສ້າງຮາກຖານຢ່າງແຂງແຮງ ເຊີດຊູຄວາມຮັບຜິດຊອບໃນການພັດທະນາ ສະຫະພັນນັກຮົບເກົ່າຕິດພັນກັບວຽກງານ 3 ສ້າງ; ພ້ອມກັນສ້າງຂະບວນການແຂ່ງຂັນ “ຮັກຊາດ ແລະ ພັດທະນາ” ໄປຄຽງຄູ່ກັບການປະຕິບັດ 7 ແຜນງານ, 31 ໂຄງການ, ເນື້ອໃນຂໍ້ແຂ່ງຂັນ 3 ດີ 6 ຮັກສາ ຂອງສະຫະພັນນັກຮົບເກົ່າ ແຕ່ນີ້ນອດປີ 2025 ໃຫ້ປະກົດຜົນເປັນຈິງ.
ຫົກ, ປະຕິບັດແນວທາງການຕ່າງປະເທດຂອງພັກ ສັນຕິພາບ, ເອກະລາດ, ມິດຕະພາບ ແລະ ການຮ່ວມມືຢ່າງສະເໝີຕົ້ນສະເໝີປາຍ, ພົວພັນຮ່ວມມືຊ່ວຍເຫຼືອເຊິ່ງກັນ ແລະ ກັນ ຮອບດ້ານກັບສະມາຄົມນັກຮົບເກົ່າຫວຽດນາມປະກອບສ່ວນເຄື່ອນໄຫວວຽກງານນັກຮົບເກົ່າອາຊຽນຢ່າງເປັນເຈົ້າການ.


c: text/html

text:
ປະທານປະເທດຫວຽດນາມ ຢ້ຽມຢາມຖາມຂ່າວ, ແບ່ງຄວາມເສົ້າສະຫຼົດໃຈກັບພັນລະຍາ ອະດີດນາຍົກລັດຖະມົນຕີຍີ່ປຸ່ນ Abe Shinzo
ກປ.ອອນໄລ - ວັນທີ 28 ກັນຍາ, ກ່ອນທີ່ອອກຈາກນະຄອນຫຼວງໂຕກຽວ, ທ່ານ ຫງວຽນຊວນຟຸກ ປະທານປະເທດ ແລະຄະນະຜູ້ແທນຂັ້ນສູງຫວຽດນາມ ໄດ້ໄປໄວ້ອາໄລອະດີດນາຍົກລັດຖະມົນຕີຍີ່ປຸ່ນ Abe Shinzo, ຢ້ຽມຢາມຖາມຂ່າວ ແລະແບ່ງຄວາມເສົ້າສະຫຼົດໃຈກັບທ່ານນາງ Abe Akie, ພັນລະຍາ ອະດີດນາຍົກລັດຖະມົນຕີຍີ່ປຸ່ນ Abe Shinzo ຢູ່ເຮືອນສ່ວນຕົວ.
ທ່ານ ຫງວຽນຊວນຟຸກ ຕີລາຄາສູງຄວາມມານະພະຍາຍາມຂອງທ່ານ Abe ຕໍ່ການພັດທະນາຂອງປະເທດຍີ່ປຸ່ນ, ເພື່ອຊີວິດອັນດີງາມ ແລະຄວາມຜາສຸກຂອງປະຊາຊົນຍີ່ປຸ່ນ; ທ່ານ ຢັ້ງຢືນວ່າ ອະດີດນາຍົກລັດຖະມົນຕີຍີ່ປຸ່ນ Abe Shinzo ໄດ້ຮັບຄວາມຮັກແພງຈາກບັນດາເພື່ອນມິດສາກົນ ແລະຊາວຫວຽດນາມ ຫຼາຍຄົນ; ເຄົາລົບຮັກແພງ ແລະການປະກອບສ່ວນພິເສດຂອງອະດີດນາຍົກລັດຖະມົນຕີ ພ້ອມດ້ວຍພັນລະຍາ ໃນການພົວພັນຮ່ວມມື ຫວຽດນາມ-ຍີ່ປຸ່ນ.
ທ່ານນາງ Abe Akie ສະແດງຄວາມຂອບໃຈຢ່າງຈິງໃຈຕໍ່ທ່ານ ຫງວຽນຊວນຟຸກ ແລະການນຳຂັ້ນສູງຫວຽດນາມ ສຳລັບອາລົມຈິດ, ການຖືເປັນສໍາຄັນພິເສດທີ່ສະຫງວນໃຫ້ອະດີດນາຍົກລັດຖະມົນຕີຍີ່ປຸ່ນ Abe Shinzo ແລະຄອບຄົວ; ພ້ອມທັງໃຫ້ຮູ້ວ່າ ຈະສືບຕໍ່ເອົາໃຈໃສ່, ສະໜັບສະໜູນການພັດທະນາສາຍພົວພັນ ຫວຽດນາມ-ຍີ່ປຸ່ນ ໃນໄລຍະຈະມາເຖິງ.
ຕອນບ່າຍວັນທີ 28 ກັນຍາ, ທ່ານ ຫງວຽນຊວນຟຸກ ປະທານປະເທດ ແລະຄະນະຜູ້ແທນຂັ້ນສູງຫວຽດນາມ ໄດ້ອອກຈາກສະໜາມບິນສາກົນ Haneda, ຢູ່ນະຄອນຫຼວງໂຕກຽວ, ປະເທດຍີ່ປຸ່ນ, ເດີນທາງກັບຄືນປະເທດ.
ໂດຍ: ເຈິ່ນຮວ່ຽນ

robotstxt: allowed

filter: keep


text:
ປະເພນີປາກໄດ້ອະນຸຍາດໃຫ້ປະຊາຊົນບັນດາປະເທດໃນໂລກໄດ້ເຜີຍແຜ່ ຄຳ ສອນທີ່ຍິ່ງໃຫຍ່ແລະສະແດງຄວາມ ສຳ ຄັນຂອງວັດທະນະ ທຳ ອັນແນ່ນອນຕະຫຼອດປະຫວັດສາດ. ໃນກໍລະນີຂອງທະວີບຄືອາຟຣິກກາ, ຊົນເຜົ່າຕ່າງໆເຮັດໃຫ້ສິນລະປະນີ້ກາຍເປັນ ໜຶ່ງ ໃນຮູບແບບການສື່ສານທີ່ ສຳ ຄັນຂອງພວກເຂົາຈົນກວ່າຈະມາເຖິງອານານິຄົມແລະການບັງຄັບໃຊ້ ອຳ ນາດຕ່າງປະເທດໄດ້ຕັດສິນລົງໂທດປະເພນີຂອງພວກເຂົາ. ໂຊກດີ, ສະຫັດສະຫວັດ ໃໝ່ ໄດ້ອະນຸຍາດໃຫ້ຜູ້ຂຽນຊາວອາຟຣິກາຄື້ນຟອງເປີດເຜີຍໃຫ້ໂລກຮູ້ເຖິງມູນມໍລະດົກຂອງທະວີບ ໜຶ່ງ ທີ່ຖືກເຊາະເຈື່ອນຍ້ອນວ່າມັນເຕັມໄປດ້ວຍເລື່ອງເລົ່າແລະບົດກະວີ. ທ່ານຢາກຮູ້ ປື້ມທີ່ດີທີ່ສຸດຕໍ່ໄປກ່ຽວກັບວັນນະຄະດີອາຟຣິກາ?
ດັດນີ
- 1 ທຸກສິ່ງທຸກຢ່າງແຕກແຍກ, ໂດຍ Chinua Achebe
- 2 Americanah, ໂດຍ Chimamanda Ngozi Adichie
- 3 ຈົດ ໝາຍ ທີ່ຍາວທີ່ສຸດຂອງຂ້ອຍ, ຈາກ Mariama Bâ
- 4 ໂຊກຮ້າຍ, ໂດຍ JM Coetzee
- 5 ເມັດເຂົ້າສາລີ, ຈາກ Ngugi wa Thiong'o
- 6 ນອນໃນໂລກ, ໂດຍ Mia Couto
- 7 Allah ບໍ່ໄດ້ຖືກຜູກມັດໂດຍ Ahmadou Kourouma
- 8 ໄຟຂອງຕົ້ນ ກຳ ເນີດ, ໂດຍ Emmanuel Dongala
ທຸກສິ່ງທຸກຢ່າງແຕກແຍກ, ໂດຍ Chinua Achebe
ຖ້າມີປື້ມທີ່ ກຳ ນົດຄືກັບອີກສອງສາມບັນຫາໃຫຍ່ໆທີ່ອານານິຄົມເກີດຂື້ນ ສຳ ລັບອາຟຣິກກາ, ນັ້ນແມ່ນທຸກສິ່ງທຸກຢ່າງລົ້ມເຫລວ. ວຽກງານທີ່ງົດງາມຂອງ ນັກຂຽນໄນຈີເຣຍທ່ານ Chinua Achebe, ຜູ້ທີ່ມັກຄົນອື່ນໃນປະເທດຂອງລາວແມ່ນຜູ້ຖືກເຄາະຮ້າຍຈາກຄວາມພະຍາຍາມ ທຳ ອິດໃນການປະກາດຂ່າວປະເທດອັງກິດໃນສະຕະວັດທີ 1958, ນິຍາຍນິຍາຍນີ້ໄດ້ຖືກພິມເຜີຍແຜ່ໃນປີ XNUMX ບອກເລື່ອງຂອງ Okonkwo, ນັກຮົບທີ່ມີພະລັງທີ່ສຸດຂອງ Umuofia, ເປັນຄົນນິຍາຍຂອງວັດທະນະ ທຳ Igbo ຜູ້ ທຳ ອິດປະກາດຂ່າວປະເສີດ ມາຮອດຈຸດປະສົງຂອງການປ່ຽນແປງມາດຕະຖານແລະປະກອບສ່ວນວິໄສທັດຂອງເຂົາເຈົ້າ. ຖືກກ່າວເຖິງຄືກັບເລື່ອງເລົ່າ, ແລະ ເໝາະ ສົມທີ່ສຸດທີ່ຈະສະລະຕົວເອງໃນເງື່ອນໄຂແລະວັດທະນະ ທຳ ຂອງມູມໂລກທີ່ເປັນເອກະລັກສະເພາະຂອງອາຟຣິກາ, Todo se dismorona ແມ່ນສິ່ງທີ່ຄວນອ່ານ ສຳ ລັບທຸກຄົນທີ່ຕ້ອງການຢາກຄົ້ນຫາ. ປະຫວັດສາດຂອງທະວີບໃຫຍ່ທີ່ສຸດໃນໂລກ.
Americanah, ໂດຍ Chimamanda Ngozi Adichie
Americanah, ນັ້ນແມ່ນສິ່ງທີ່ຊາວໄນຈີເຣຍເອີ້ນວ່າຜູ້ທີ່ເຄີຍເດີນທາງຈາກປະເທດອາຟຣິກາຕາເວັນຕົກໄປສະຫະລັດອາເມລິກາແລະໄດ້ກັບຄືນມາ. ຄຳ ສັບທີ່ພວກເຮົາຍັງສາມາດ ໝາຍ ເຖິງ Chimamanda Ngozi Adichie, ອາດຈະເປັນໄປໄດ້ ນັກຂຽນຊາວອາຟຣິກາທີ່ມີອິດທິພົນທີ່ສຸດໃນປະຈຸບັນນີ້. ສະຕິກ່ຽວກັບຄວາມເປັນຜູ້ຍິງທີ່ປ້ອງກັນແຂ້ວແລະເລັບໃນການໂອ້ລົມ, ເລື່ອງແລະສົນທິສັນຍາ, ນາງ Ngozi ເຮັດໃຫ້ນະວະນິຍາຍເລື່ອງນີ້ປະສົບຜົນ ສຳ ເລັດຫຼາຍທີ່ສຸດໃນສະຫະລັດອາເມລິກາໂດຍການເລົ່າເລື່ອງຂອງແມ່ຍິງ ໜຸ່ມ ແລະຄວາມ ລຳ ບາກໃຈຂອງນາງທີ່ຈະເດີນ ໜ້າ ຕໍ່ໄປຫລັງຈາກອົບພະຍົບໄປອີກຂ້າງ ໜຶ່ງ ໜອງ. ຈັດພີມມາໃນປີ 2013, Americanah ໄດ້ຮັບໃນບັນດາອື່ນໆ ລາງວັນວົງວຽນປື້ມແຫ່ງຊາດ, ເປັນ ໜຶ່ງ ໃນລາງວັນວັນນະຄະດີທີ່ມີຊື່ສຽງທີ່ສຸດຂອງສະຫະລັດອາເມລິກາ.
ຈົດ ໝາຍ ທີ່ຍາວທີ່ສຸດຂອງຂ້ອຍ, ຈາກ Mariama Bâ
ຕ່າງຈາກບັນດາປະເທດຕາເວັນຕົກ, ການມີເມຍຫຼາຍແມ່ນຍັງມີຢູ່ທົ່ວໄປໃນອາຟຣິກກາ. ປະເພນີທີ່ ຕຳ ໜິ ຕິຕຽນແມ່ຍິງທີ່ຈະຖືກຜົວຂອງພວກເຂົາລົງແລະເຫັນຄວາມເປັນໄປໄດ້ຂອງພວກເຂົາທີ່ຈະກ້າວ ໜ້າ ໃນສະຖານທີ່ຕ່າງໆ ເຊເນກັນ, ປະເທດທີ່ຄວາມເປັນຈິງໄດ້ຮັບການແກ້ໄຂໃນປື້ມຫົວນີ້ໂດຍ ມາຣິອາມາບີ, ເປັນນັກຂຽນທີ່ລໍຖ້າຈົນກວ່ານາງມີອາຍຸໄດ້ຫ້າສິບປີ ໜຶ່ງ ປີເພື່ອບອກຄວາມຈິງຂອງນາງ. ຕົວລະຄອນຕົວ ໜັງ ສືຂອງ My Longest Letter ແມ່ນແມ່ຍິງສອງຄົນ: Aïssatou, ຜູ້ທີ່ຕັດສິນໃຈອອກຈາກຜົວແລະຍ້າຍໄປຢູ່ຕ່າງປະເທດ, ແລະ Ramatoulaye, ຜູ້ທີ່ເຖິງວ່າຈະຢູ່ປະເທດເຊເນ, ກໍ່ເລີ່ມສະແດງການປ່ຽນແປງ ຕຳ ແໜ່ງ ທີ່ກົງກັບລົມຂອງການປ່ຽນແປງທີ່ມັນ ນຳ ເອົາຄວາມເປັນເອກະລາດຂອງ ປະເທດໃນອາຟຣິກາຕາເວັນຕົກນີ້ໃນປີ 1960.
ໂຊກຮ້າຍ, ໂດຍ JM Coetzee
El apartheid ອາຟຣິກາໃຕ້ປະສົບຈົນກ່ວາປີ 1994 ມັນແມ່ນ ໜຶ່ງ ໃນບັນດາສິ່ງທີ່ເຫຼືອສຸດທ້າຍຂອງອານານິຄົມທີ່ໄດ້ຖືກຕີຢູ່ອາຟຣິກກາເປັນເວລາຫຼາຍສັດຕະວັດ. ແລະ ໜຶ່ງ ໃນບັນດານັກຂຽນທີ່ດີທີ່ສຸດໃນການເກັບ ກຳ ຄວາມເປັນຈິງຂອງຕອນນັ້ນແລະຜົນສະທ້ອນຕໍ່ມາກໍ່ຄື Coetzee, ລາງວັນໂນເບວໃນວັນນະຄະດີ ວ່າໃນ "ໂຊກຮ້າຍ" ນີ້ຕິດຕາມເລື່ອງທີ່ເຮັດໃຫ້ພວກເຮົາຕົກເຂົ້າໄປໃນຄວາມເລິກຂອງຄວາມລັບທີ່ເຕັມໄປດ້ວຍຄວາມລັບ. ຄວາມຫຼົງໄຫຼ, ເລື່ອງຂອງອາຈານວິທະຍາໄລ David Lurie ແລະຄວາມ ສຳ ພັນຂອງລາວກັບລູກສາວຂອງລາວ Lucy ຕິດຕາມການເດີນທາງທີ່ບໍ່ມີວັນລືມ, ອາຟຣິກາໃຕ້ທຸກໆມື້ເຊິ່ງຈະດຶງດູດຜູ້ອ່ານທີ່ກ້າຫານທີ່ສຸດ.
ເມັດເຂົ້າສາລີ, ຈາກ Ngugi wa Thiong'o
ມີອິດທິພົນຈາກປຶ້ມຫົວ ທຳ ອິດທີ່ລາວເຄີຍເປີດ, ແມ່ນ ຄຳ ພີໄບເບິນ, ນັກຂຽນທີ່ຮູ້ຈັກກັນດີທີ່ສຸດຂອງ Kenya ຈັບໃນເມັດເຂົ້າສາລີ, ຫົວຂໍ້ທີ່ເອົາມາຈາກຂໍ້ຂອງຈົດ ໝາຍ ສະບັບ ທຳ ອິດເຖິງຊາວໂກຣິນໂທ, ປະຫວັດຂອງປະຊາຊົນແລະປະຫວັດສາດຂອງພວກເຂົາໃນໄລຍະສີ່ມື້ກ່ອນ Uhuru, ຊື່ທີ່ລາວຮູ້ຈັກ ເອກະລາດ Kenyan ບັນລຸໄດ້ໃນວັນທີ 12 ທັນວາ, 1963. ຖືກພິມເຜີຍແຜ່ໃນປີ 1967, ເມັດເຂົ້າສາລີແມ່ນ ໜຶ່ງ ໃນບັນດາຜົນງານທີ່ ສຳ ຄັນຂອງ Thiong'o, ຖືກ ຈຳ ຄຸກໃນເວລານັ້ນ. ສົ່ງເສີມໂຮງລະຄອນພາສາ Kikuyu ໃນເຂດຊົນນະບົດຂອງປະເທດຂອງທ່ານແລະ ໜຶ່ງ ໃນນັ້ນ ນິລັນດອນປາດຖະ ໜາ ຢາກໄດ້ຮັບລາງວັນໂນເບວໃນວັນນະຄະດີ ທີ່ຍັງສືບຕໍ່ຕ້ານລາວ.
ນອນໃນໂລກ, ໂດຍ Mia Couto
ຖືວ່າເປັນ ໜຶ່ງ ໃນ ນະວະນິຍາຍອາຟຣິກາທີ່ດີທີ່ສຸດທີ່ເຄີຍມີມາ, Sleepwalking Earth ກາຍເປັນເລື່ອງຫຍໍ້ກ່ຽວກັບສົງຄາມກາງເມືອງໃນ Mozambique ໃນຊຸມປີ 80 ຜ່ານສາຍຕາຂອງຜູ້ຊາຍອາຍຸ Tuahir ແລະເດັກຊາຍ Muidinga, ສອງຕົວອັກສອນທີ່ຖືກເຊື່ອງໄວ້ໃນລົດໂດຍສານທີ່ພວກເຂົາຄົ້ນພົບປື້ມບັນທຶກທີ່ຜູ້ໂດຍສານຄົນ ໜຶ່ງ ໄດ້ຂຽນຊີວິດຂອງລາວ . Masterpiece ຂອງ Kouto, ຜູ້ຂຽນທີ່ມີຄວາມ ໝາຍ ໃນຄວາມເຂົ້າໃຈກ່ຽວກັບປະຫວັດສາດຂອງປະເທດຊາດ Mozambican ທີ່ຄົ້ນພົບໃນປີ 1498 ໂດຍຊາວປອກຕຸຍການ Basque ຂອງ Gama ແລະຖືວ່າມື້ນີ້ເປັນ ໜຶ່ງ ໃນປະເທດດ້ອຍພັດທະນາທີ່ສຸດໃນໂລກ.
Allah ບໍ່ໄດ້ຖືກຜູກມັດໂດຍ Ahmadou Kourouma
Hailing ຈາກ Ivory Coast, Kourouma ໄດ້ຖືກພິຈາລະນາໂດຍຫລາຍຄົນ ຮຸ່ນ Francophone ຂອງ Chinua Achebe. ການຮູ້ກ່ຽວກັບບັນຫາຂອງແຜ່ນດິນແລະທະວີບຂອງລາວ, ຜູ້ຂຽນ, ຜູ້ທີ່ເລີ່ມຕົ້ນຂຽນໃນອາຍຸສີ່ສິບປີ, ໄດ້ປະໄວ້ເປັນຕົວຢ່າງທີ່ດີທີ່ສຸດຂອງວິໄສທັດຂອງລາວ Allah ແມ່ນບໍ່ມີພັນທະ, ເປັນວຽກງານທີ່ສະ ເໜີ ໃຫ້ພວກເຮົາຮູ້ກ່ຽວກັບປະຫວັດຫຍໍ້ຂອງ Birahima, ເດັກ ກຳ ພ້າ ກຳ ລັງຖືກສົ່ງໄປ Liberia ແລະ Sierra Leone ໃນຖານະເປັນທະຫານເດັກ. ໜຶ່ງ ໃນບັນດາປື້ມທີ່ດີທີ່ສຸດໃນວັນນະຄະດີອາຟຣິກາໃນເວລາທີ່ເຂົ້າຫາເດັກນ້ອຍທີ່ເສື່ອມໂຊມຂອງເດັກນ້ອຍຫລາຍພັນຄົນທີ່ໃຊ້ໃນສອງປະເທດທີ່ Kourouma ຖືວ່າເປັນ“ ໂສເພນີ”.
ໄຟຂອງຕົ້ນ ກຳ ເນີດ, ໂດຍ Emmanuel Dongala
ເກີດໃນປີ 1941 ຢູ່ສາທາລະນະລັດຄອງໂກ, Emmanuel Dongala ແມ່ນຜູ້ຂຽນທີ່ເປັນຕົວແທນທີ່ສຸດຂອງສິ່ງທີ່ເຄີຍເປັນ ໜຶ່ງ ໃນປະເທດທີ່ໄດ້ຮັບຜົນກະທົບ ໜັກ ທີ່ສຸດຈາກອານານິຄົມຕ່າງປະເທດ. ໄຟຂອງຕົ້ນ ກຳ ເນີດເຊື່ອຟັງ ຄຳ ຖາມຫຼາຍຢ່າງຂອງຕົວລະຄອນຕະລົກຂອງນະວະນິຍາຍນີ້, Mandala Mankunku, ຕະຫຼອດ ໜຶ່ງ ສັດຕະວັດທີ່ ອານານິຄົມ, ກົດລະບຽບລັດທິມາກແລະເອກະລາດ ພວກເຂົາໄດ້ຕົບປີ້ນຂອງປະເທດທີ່ມີບັນຫາ.
ທ່ານຄິດແນວໃດກ່ຽວກັບປື້ມທີ່ດີທີ່ສຸດຂອງວັນນະຄະດີອາຟຣິກາ?


text:
ກ່າວຄຳເຫັນທີ່ພິທີ, ທ່ານພົນໂທ ຫວູຫາຍສານ, ຮອງລັດຖະມົນຕີກະຊວງປ້ອງກັນປະເທດ ເນັ້ນໜັກວ່າ, ໃນຊຸມປີມໍ່ໆມານີ້, ການຮ່ວມມືດ້ານປ້ອງກັນຊາດລະຫວ່າງກອງທັບປະຊາຊົນຫວຽດນາມ ແລະກອງທັບປະຊາຊົນລາວ ນັບມື້ນັບໄດ້ຮັບການເພີ່ມທະວີ, ພັດທະນາ ແລະສືບຕໍ່ເປັນເສົາຄ້ຳສຳຄັນໃນການພົວພັນມິດຕະພາບທີ່ເປັນມູນເຊື້ອ ແລະການຮ່ວມມືຮອບດ້ານຫວຽດນາມ-ລາວ, ປະກອບສ່ວນເຂົ້າໃນຄວາມໝັ້ນຄົງ ແລະການພັດທະນາຂອງແຕ່ລະປະເທດ. ກະຊວງປ້ອງກັນປະເທດຫວຽດນາມ ແລະກະຊວງປ້ອງກັນປະເທດລາວ ໄດ້ຕັ້ງໜ້າປະຕິບັດບັນດາເນື້ອໃນການຮ່ວມມືຢ່າງຄົບຖ້ວນ ແລະມີປະສິດທິຜົນ ເພື່ອແນໃສ່ເພີ່ມທະວີຄວາມໄວ້ເນື້ອເຊື່ອໃຈ ແລະການຮ່ວມມືຮອບດ້ານ, ປະກອບສ່ວນຮັກສາສະພາບແວດລ້ອມສັນຕິພາບ, ສະຖຽນລະພາບດ້ານການເມືອງ ແລະສັງຄົມ.
ໃນຕະຫຼອດ 65 ປີຜ່ານມາ, ວິທະຍາຄານການແພດກອງທັບໄດ້ ແລະພວມປະຕິບັດໜ້າທີ່ກໍ່ສ້າງພະນັກງານການແພດໃຫ້ກອງທັບປະຊາຊົນລາວ ເປັນຢ່າງດີ. ຄຸນນະພາບການກໍ່ສ້າງພະນັກງານການແພດໃຫ້ກອງທັບປະຊາຊົນລາວ ໄດ້ຮັບການຍົກສູງຢ່າງບໍ່ຢຸດຢັ້ງ, ພິເສດແມ່ນໃນຊຸມປີມໍ່ໆມານີ້. ພະນັກງານ, ແພດທະຫານລາວ ຫຼາຍທ່ານໄດ້ຮັບການກໍ່ສ້າງຢູ່ວິທະຍາຄານການແພດກອງທັບ, ເມື່ອກັບຄືນປະເທດ, ໄດ້ກາຍເປັນນາຍພົນ, ພະນັກງານອາວຸໂສ, ດຳລົງຕຳແໜ່ງສຳຄັນໃນກອງທັບ, ປະກອບສ່ວນກໍ່ສ້າງ ແລະປັບປຸງພື້ນຖານປ້ອງກັນຊາດຂອງປະເທດເພື່ອນລາວ.
ທີ່ພິທີ, ທ່ານພົນຕີ, ສຈ, ປອ ໂດ໊ກວຽດ, ຜູ້ອຳນວຍການວິທະຍາຄານການແພດກອງທັບ ໃຫ້ຮູ້ວ່າ: ໃນຕະຫຼອດກວ່າ 65 ປີຜ່ານມາ, ພ້ອມກັບການກໍ່ສ້າງພະນັກງານການແພດໃຫ້ກອງທັບປະຊາຊົນຫວຽດນາມ, ວິທະຍາຄານການແພດກອງທັບ ໄດ້ ແລະພວມປະຕິບັດວຽກງານກໍ່ສ້າງຖັນແຖວພະນັກງານການແພດໃຫ້ແກ່ກອງທັບປະຊາຊົນລາວ - ຊ່ວຍເຫຼືອ; ປະກອບສ່ວນກໍ່ສ້າງກອງທັບປະຊາຊົນລາວ ໃຫ້ໝັ້ນຄົງເຂັ້ມແຂງ, ເພີ່ມທະວີການພົວພັນມິດຕະພາບທີ່ເປັນມູນເຊື້ອລະຫວ່າງສອງພັກ, ສອງລັດ ແລະກອງທັບຂອງສອງປະເທດຫວຽດນາມ-ລາວ ໃຫ້ນັບມື້ນັບພັດທະນາ.
ມາຮອດປະຈຸບັນ, ວິທະຍາຄານການແພດກອງທັບ ໄດ້ກໍ່ສ້າງນັກສໍາມະນາກອນກອງທັບປະຊາຊົນລາວ 602 ຄົນ. ປັດຈຸບັນ, ມີນັກສໍາມະນາກອນລາວ 60 ຄົນ ພວມຮໍ່າຮຽນຢູ່ວິທະຍາຄານການແພດກອງທັບ, ໃນນັ້ນ: ຊັ້ນມະຫາວິທະຍາໄລ ມີ 55 ຄົນ, ປະລິນຍາໂທມີ 5 ຄົນ. ນອກຈາກນັ້ນ, ວິທະຍາຄານການແພດກອງທັບ ໄດ້ສົ່ງພະນັກງານໄປຍັງວິທະຍາຄານການແພດກອງທັບ ແລະໂຮງໝໍແພດທະຫານ 103 ລາວ ເພື່ອສິດສອນ ແລະແນະນຳດ້ານເຕັກນິກໃໝ່; ຊ່ວຍເຫຼືອກຳລັງແພດທະຫານຂອງປະເທດເພື່ອນລາວຜ່ານຜ່າຄວາມຫຍຸ້ງຍາກໃນການກໍ່ສ້າງ ແລະກວດ, ປິ່ນປົວພະຍາດ.
ທີ່ພິທີ, ໂດຍໄດ້ຮັບມອບສິດຈາກປະທານປະເທດແຫ່ງ ສປປ ລາວ, ທ່ານ ແສງເພັດ ຮຸ່ງບຸນຍວງ ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ປະຈຳ ຫວຽດນາມ ໄດ້ປະດັບຫຼຽນໄຊແຮງງານຊັ້ນ II ໃຫ້ວິທະຍາຄານການແພດກອງທັບ ແລະໂຮງໝໍແພດທະຫານ 103, ໂຮງໝໍໂປກໂພງແຫ່ງຊາດເລຮື໊ວຈາກ ແລະ 2 ທ່ານ ແມ່ນພົນຕີ ໂດ໊ກວຽດ, ຜູ້ອໍານວຍການວິທະຍາຄານ ແລະທ່ານພົນຈັດຕະວາ ຫງວຽນວຽດເລື້ອງ, ຫົວໜ້າການເມືອງວິທະຍາຄານ; ມອບຫຼຽນໄຊແຮງງານຊັ້ນ III ໃຫ້ 6 ໝູ່ຄະນະແລະ 10 ຄົນ ຂອງວິທະຍາຄານການແພດກອງທັບ.
ທີ່ພິທີ, ທ່ານເອກອັກຄະລັດຖະທູດ ໃຫ້ຮູ້ວ່າ ໃນໄລຍະຜ່ານມາ ວິທະຍາຄານການແພດກອງທັບລາວ ແລະວິທະຍາຄານການແພດກອງທັບຫວຽດນາມ ໄດ້ພ້ອມກັນຈັດຕັ້ງປະຕິບັດບັນດາເນື້ອໃນແຮກສ່ຽວ ໃນປີ 2017.
ດ້ວຍຜົນງານ ແລະຄຸນງາມຄວາມດີ, ປະຊາຊົນລາວ ບັນດາເຜົ່າ ຍາມໃດກໍ່ຈົດຈໍາ ແລະຮູ້ບຸນຄຸນຕໍ່ການຊ່ວຍເຫຼືອອັນລໍ້າຄ່າທີ່ຫາສິ່ງໃດມາປຽບທຽບບໍ່ໄດ້ຕໍ່ການເສຍສະຫຼະທັງເຫື່ອແຮງ, ວັດຖຸ ແລະຈິດໃຈໃນພາລະກິດແຫ່ງການຕໍ່ສູ້ປົດປ່ອຍຊາດ ເພື່ອຄວາມເປັນເອກະລາດ ແລະອິດສະລະພາບ ໃຫ້ປະຊາຊົນ ລາວ ໃນເມື່ອກ່ອນ, ກໍ່ຄືໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດໃນປັດຈຸບັນ. ພັກ-ລັດ, ກອງທັບ ແລະປະຊາຊົນລາວ ຍາມໃດ ກໍ່ ໄດ້ຮັບການອຸ້ມຊູ, ຊ່ວຍເຫຼືອຢ່າງໝົດຈິດໝົດໃຈຈາກພັກ-ລັດ, ກອງທັບ ແລະປະຊາຊົນຫວຽດນາມ ຕະຫຼອດມາ.
ຂໍຖືໂອກາດນີ້ ຕາງໜ້າໃຫ້ລັດຖະບານ ກໍ່ຄືກະຊວງປ້ອງກັນປະເທດ ແຫ່ງ ສປປ ລາວ, ຂ້າພະເຈົ້າຂໍສະແດງຄວາມຂອບໃຈຢ່າງສູງ ແລະສະແດງຄວາມຮູ້ບຸນຄຸນອັນເລິກເຊິ່ງ ຕໍ່ພັກ, ລັດ ແລະປະຊາຊົນຫວຽດນາມ ອ້າຍນ້ອງ ເວົ້າລວມ, ເວົ້າສະເພາະ ຕໍ່ວິທະຍາຄານການແພດກອງທັບຫວຽດນາມອ້າຍນ້ອງ ທີ່ໄດ້ໃຫ້ການສະໜັບສະໜູນ ອຸ້ມຊູ ແລະຊ່ວຍເຫຼືອອັນລໍ້າຄ່າໝົດຈິດໝົດໃຈ ແລະມີປະສິດທິຜົນໃຫ້ແກ່ພາລະກິດປົກປັກຮັກສາ ແລະສ້າງສາພັດທະນາປະເທດຊາດຂອງພວກຂ້າພະເຈົ້າ ຕະຫຼອດມາ, ເຊິ່ງເປັນການສະແດງໃຫ້ເຫັນເຖິງ ຄວາມຈິງໃຈ, ຄວາມເປັນຫ່ວງເປັນໄຍ ທີ່ພວກສະຫາຍມີຕໍ່ພວກຂ້າພະເຈົ້າຢ່າງສະເໝີຕົ້ນສະເໝີປາຍ. ພວກຂ້າພະເຈົ້າກໍ່ຫວັງວ່າ ພວກສະຫາຍຈະສືບຕໍ່ໃຫ້ການສະໜັບສະໜູນຊ່ວຍເຫຼືອແກ່ວິທະຍາຄານການແພດກອງທັບປະຊາຊົນລາວ ຂອງພວກຂ້າພະເຈົ້າ ຕື່ມອີກ.
ເນື່ອງໃນໂອກາດນີ້, ວິທະຍາຄານການແພດກອງທັບຫວຽດນາມ ແລະວິທະຍາຄານການແພດກອງທັບລາວ ໄດ້ຈັດຕັ້ງກອງປະຊຸມວິທະຍາສາດລະຫວ່າງສອງວິທະຍາຄານຄັ້ງທີສອງຜ່ານລະບົບທາງໄກ.
la.qdnd.vn


text:
ເມື່ອພີ່ນ້ອງຊາວຫວຽດນາມຢູ່ຕ່າງປະເທດປາດຖະໜາຢາກຊຸກຍູ້ຄວາມເຂົ້າອົກເຂົ້າໃຈກັນ ແລະ ຮ່ວມມືກັນລະຫວ່າງປະຊາຊົນຫວຽດນາມ ແລະ ບັນດາປະເທດ; ຄັ້ງທໍາອິດເຂົ້າເຖິງຂັ້ນຕອນລະບອບການບໍລິຫານ; ເຂົ້າຮ່ວມການພົບປະແລກປ່ຽນປະຊາຊົນ... ສະຫະພັນບັນດາອົງການຈັດຕັ້ງມິດຕະພາບຫວຽດນາມ ແລະ ບັນດາສະມາຊິກໄດ້ໜູນຊ່ວຍຢ່າງຕັ້ງໜ້າ ແລະ ມີປະສິດທິຜົນ. ເນື່ອງໃນໂອກາດສະເຫຼີມສະຫຼອງ 72 ປີແຫ່ງວັນມູນເຊື້ອຂອງສະຫະພັນບັນດາອົງການຈັດຕັ້ງມິດຕະພາບຫວຽດນາມ (ວັນທີ 17 ພະຈິກ 1950 – ວັນທີ 17 ພະຈິກ 2022), ຊາວຫວຽດນາມ ອາໄສຢູ່ຕ່າງປະເທດໃນ 5 ທະວີບໄດ້ແບ່ງປັນຄວາມປາດຖະໜາຢາກສືບຕໍ່ຮ່ວມເດີນທາງ ແລະ ສ້າງບັນດາໝາກຜົນລວມ.
ເຄົາລົບການສະໜັບສະໜູນ ແລະ ໜູນຊ່ວຍຂອງສະມາຄົມ ຫວຽດນາມ - ອາເມລິກາ
ທ່ານ ຈິ້ງຈູງ, ຜູ້ອຳນວຍການບໍລິຫານສະພາທຸລະກິດ ອາເມລິກາ - ຫວຽດນາມ (UVBC), ຊາວຫວຽດນາມອາໄສຢູ່ອາເມລິກາ ໃຫ້ຮູ້ວ່າ: ສະພາທຸລະກິດ ອາເມລິກາ - ຫວຽດນາມ ໄດ້ຮັບການສ້າງຕັ້ງໃນເດືອນ ກໍລະກົດ 2022 ໂດຍກຸ່ມນັກຊ່ຽວຊານທີ່ມີປະສົບການດຳເນີນທຸລະກິດກັບ ຫວຽດນາມ ນັບແຕ່ປີ 1995. ໂດຍແມ່ນອົງການບໍ່ຫວັງຜົນກຳໄລ, ສະພາທຸລະກິດອາເມລິກາ - ຫວຽດນາມ ໄດ້ສະໜອງບັນດາການບໍລິການພັດທະນາທຸລະກິດໃຫ້ບັນດາວິສາຫະກິດຂະໜາດກາງ ແລະ ນ້ອຍທີ່ສົນໃຈດຳເນີນທຸລະກິດຢູ່ ອາເມລິກາ ແລະ ຫວຽດນາມ.
ສະພາກໍພວມມານະພະຍາຍາມຊຸກຍູ້ຄວາມເຂົ້າໃຈ ແລະ ການຮ່ວມມືກັນລະຫວ່າງປະຊາຊົນຫວຽດນາມ ແລະ ອາເມລິກາ ຜ່ານບັນດາໂຄງການສິລະປະ, ການສຶກສາ, ວັດທະນະທຳຕ່າງໆ.
ທ່ານ ຈິ້ງຈູງ, ຜູ້ອຳນວຍການບໍລິຫານສະພາທຸລະກິດ ອາເມລິກາ - ຫວຽດນາມ (UVBC).
ຢູ່ ຫວຽດນາມ, ສະມາຄົມ ຫວຽດນາມ - ອາເມລິກາ (ເປັນຫົວໜ່ວຍຂຶ້ນກັບສະຫະພັນບັນດາອົງການຈັດຕັ້ງມິດຕະພາບ ຫວຽດນາມ), ໂດຍກົງແມ່ນສະໂມສອນວິສາຫະກິດ ຫວຽດນາມ - ອາເມລິກາ, ແມ່ນຄູ່ຮ່ວມມືທາງການຂອງສະພາທຸລະກິດ ອາເມລິກາ - ຫວຽດນາມ. ຂ້າພະເຈົ້າເຄົາລົບການສະໜັບສະໜູນ ແລະ ໜູນຊ່ວຍຂອງສະມາຄົມ ຫວຽດນາມ - ອາເມລິກາ ເມື່ອສະພາທຸລະກິດ ອາເມລິກາ - ຫວຽດນາມ ກັບຄືນເຂົ້າສູ່ການເຄື່ອນໄຫວຢູ່ປະເທດ ຫວຽດນາມ. ພວກຂ້າພະເຈົ້າຈະສ້າງສາງຂໍ້ມູນກ່ຽວກັບວິສາຫະກິດສະມາຊິກ, ຄວາມຕ້ອງການສະເພາະຂອງການນໍາເຂົ້າ, ສົ່ງອອກ, ປະລິມານ, ປະເພດສິນຄ້າ... ຂອງແຕ່ລະຝ່າຍ. ພ້ອມກັນນັ້ນ, ກໍ່ຈັດຕັ້ງຊຸດອົບຮົມກ່ຽວກັບບັນດາບັນຫາທີ່ພວມໄດ້ຮັບຄວາມສົນໃຈຄື ຫຼັກອະນາໄມຄວາມປອດໄພ ດ້ານສະບຽງອາຫານ ແລະ ຕົ້ນກໍາເນີດຂອງສະບຽງອາຫານຕາມຄວາມຮຽກຮ້ອງຕ້ອງການຂອງອາເມລິກາ ຫຼື ການນຳໃຊ້ເຕັກໂນໂລຊີເຂົ້າກະສິກຳ ປະຈຸບັນເຊັ່ນ ເຕັກໂນໂລຊີເກັບຮັກສາຫຼັງການເກັບກ່ຽວ, ເຕັກໂນໂລຊີປຸງແຕ່ງ, ຜະລິດບັນດາຜະລິດຕະພັນຄຸນນະພາບສູງສໍາລັບການສົ່ງອອກ...
ໂດຍໄດ້ຮັບການສະຫນັບສະຫນູນຢ່າງຕັ້ງໜ້າ ແລະ ມີປະສິດທິພາບຂອງ PACCOM
ທ່ານ ຫວໍງວຽນກວາງລວນ (ຊາວເຢຍລະມັນ ເຊື້ອຊາດຫວຽດນາມ), ຜູ້ອຳນວຍການອົງການບໍ່ຂຶ້ນກັບລັດຖະບານ FIT ໃຫ້ຮູ້ວ່າ: FIT ແມ່ນອົງການ ບໍ່ຂຶ້ນກັບລັດຖະບານຕ່າງປະເທດທີ່ມີສໍານັກງານຢູ່ເຢຍລະມັນ ແລະ ໄດ້ຮັບໃບອະນຸຍາດດຳເນີນການເຄື່ອນໄຫວຢູ່ ຫວຽດນາມ ໃນວັນທີ 11 ເມສາ 2017. ນັບແຕ່ເມື່ອໄດ້ຮັບການສ້າງຕັ້ງ, FIT ໄດ້ ແລະ ພວມໄດ້ຮັບການໜູນຊ່ວຍຢ່າງຕັ້ງໜ້າ ແລະ ມີປະສິດທິຜົນຈາກຄະນະປະສານງານການຊ່ວຍເຫຼືອປະຊາຊົນ (PACCOM), ໂດຍສະເພາະແມ່ນວຽກງານບໍລິຫານ ເພື່ອບໍ່ໃຫ້ບັນດາການເຄື່ອນໄຫວຢຸດສະງັກ. ສິ່ງເຫຼົ່ານີ້ສາມາດເວົ້າເຖິງຄື ວິວັດການຕໍ່ການນົດ ວີຊາໃຫ້ບັນດານັກຊ່ຽວຊານທີ່ພວມເຮັດວຽກຢູ່ອົງການ ແລະ ຍື່ນຂໍວີຊາ ໃໝ່ໃຫ້ນັກຊ່ຽວຊານທີ່ໄປເຮັດວຽກໄລຍະສັ້ນຢູ່ຫວຽດນາມ ໃນໄລຍະທີ່ ພະຍາດໂຄວິດ-19 ຜັນແປຢ່າງສັບສົນ.
ທ່ານ ຫວໍງວຽນກວາງລວນ (ຊາວເຢຍລະມັນ ເຊື້ອຊາດຫວຽດນາມ), ຜູ້ອຳນວຍການອົງການບໍ່ຂຶ້ນກັບລັດຖະບານ FIT.
ໃນໄລຍະຈະມາເຖິງ, ອົງການ FIT ມີແຜນທີ່ຈະຂະຫຍາຍຂອບເຂດການດໍາເນີນງານ ໄປຍັງບັນດາແຂວງໃໝ່. ອົງການ FIT ຫວັງວ່າ PACCOM ຈະສືບຕໍ່ຮ່ວມເດີນທາງ ແລະ ໜູນຊ່ວຍການເຮັດວຽກກັບອົງການທີ່ກ່ຽວຂ້ອງອື່ນໆ ເພື່ອໃຫ້ລະບຽບການເປີດກວ້າງຂອບເຂດການເຄື່ອນໄຫວຂອງ ອົງການ FIT ສາມາດໄດ້ປະຕິບັດສຳເລັດໂດຍໄວ.
ສະມາຄົມມິດຕະພາບມີຫຼາຍກິດຈະກຳທີ່ແທດຈິງ ແລະ ມີຄວາມໝາຍ
ທ່ານ ເລວັນມຸ້ຍ, ປະທານສະມາຄົມຊາວຫວຽດນາມ ອາໄສຢູ່ນະຄອນຫຼວງວຽງຈັນ (ລາວ) ແບ່ງປັນວ່າ: ປີ 2022 ແມ່ນປີສາມັກຄີມິດຕະພາບລາວ - ຫວຽດນາມ, ຫວຽດນາມ - ລາວ, ສະຫະພັນບັນດາອົງການຈັດຕັ້ງມິດຕະພາບ ຫວຽດນາມ - ລາວ, ສະມາຄົມມິດຕະພາບ ຫວຽດນາມ - ລາວ ໄດ້ຈັດຕັ້ງ ຫຼາຍກິດຈະກໍາການເຄື່ອນໄຫວພົບປະແລກປ່ຽນລະຫວ່າງປະຊາຊົນສອງປະເທດ. ໃນຖານະເປັນຊາວຫວຽດນາມອາໄສຢູ່ຕ່າງປະເທດ, ຂ້າພະເຈົ້າໄດ້ໄປຫວຽດນາມ ເພື່ອເຂົ້າຮ່ວມບັນດາການເຄື່ອນໄຫວພົບປະແລກປ່ຽນມິດຕະພາບໂດຍສະມາຄົມມິດຕະພາບ ຫວຽດນາມ - ລາວ ແລະ VUFO ຈັດຕັ້ງ. ບັນດາການເຄື່ອນໄຫວແມ່ນມີຄວາມອຸດົມສົມບູນ, ແທດຈິງ, ມີຄວາມໝາຍ ແລະ ສະໜິດຕິດພັນປະຊາຊົນສອງປະເທດ.
ທ່ານ ເລວັນມຸ້ຍ, ປະທານສະມາຄົມຊາວຫວຽດນາມ ອາໄສຢູ່ນະຄອນຫຼວງວຽງຈັນ (ລາວ).
ນອກຈາກນັ້ນ, ໃນຊຸມປີມໍ່ໆມານີ້, ພາຍໃຕ້ການຊີ້ນຳຂອງສະຫະພັນບັນດາ ອົງການຈັດຕັ້ງມິດຕະພາບ ຫວຽດນາມ, ບັນດາສະມາຊິກສະມາຄົມມິດຕະພາບ ຫວຽດນາມ - ລາວ ໄດ້ໜູນຊ່ວຍລູກຫຼານຊາວຫວຽດນາມອາໄສຢູ່ລາວ ໄປຮ່ຳຮຽນຢູ່ຫວຽດນາມ ເປັນຈຳນວນຫຼວງຫຼາຍ. ການເຄື່ອນໄຫວນີ້ມີຄວາມໝາຍ, ຊ່ວຍໃຫ້ຊາວຫວຽດນາມ ອາໄສຢູ່ຕ່າງປະເທດ, ພິເສດແມ່ນໄວໜຸ່ມຫວຽດນາມ ອາໄສຢູ່ຕ່າງປະເທດ ຫັນໜ້າເມືອຫາບ້ານເກີດເມືອງນອນ, ປະເທດຊາດ, ມີຄວາມຮັບຮູ້ຢ່າງຈະແຈ້ງເຖິງສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງປະເທດລາວ ແລະ ຫວຽດນາມ ໂດຍປະທານ ໂຮ່ຈິີມິນ, ປະທານ ໄກສອນ ພົມວິຫານ ແລະ ປະທານ ສຸພານຸວົງ ເປັນຜູ້ສ້າງພື້ນຖານ.
ໃນໄລຍະຈະມາເຖິງ, ຂ້າພະເຈົ້າຫວັງວ່າ VUFO ແລະ ສະມາຄົມມິດຕະພາບ ຫວຽດນາມ - ລາວ ຈະສືບຕໍ່ມີຫຼາຍໂຄງການມຸ່ງໄປເຖິງຊາວຫວຽດນາມ ອາໄສຢູ່ລາວ, ໜູນຊ່ວຍບັນດາຄອບຄົວຊາວຫວຽດນາມ ຢູ່ຕ່າງປະເທດ ທີ່ປະສົບກັບຄວາມຫຍຸ້ງຍາກຢູ່ເຂດຫ່າງໄກສອກຫຼີກ, ມີທຶນການສຶກສາໃຫ້ລູກຫຼານ ຊາວຫວຽດນາມອາໄສຢູ່ລາວ ໄປຮ່ຳຮຽນຢູ່ ຫວຽດນາມ ຫຼື ຮັບເບິ່ງແຍງດູແລລູກຫຼານເມື່ອເຂົາເຈົ້າມາຮຽນຢູ່ຫວຽດນາມ ຕື່ມອີກ.
ບູນມີ


text:
(ສພຊ) ເພື່ອສະຫຼຸບຜົນງານການຈັດຕັ້ງປະຕິບັດແຜນງານການມີສ່ວນຮ່ວມຂອງປະຊາຊົນ ຕໍ່ວຽກງານການປົກຄອງທີ່ດີ ແລະ ການສ້າງລັດແຫ່ງກົດໝາຍ (ແຜນງານເຊກາ) ອົງປະກອບທີ 2 ຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ ທີ່ເລີ່ມຈັດຕັ້ງປະຕິບັດແຜນງານດັ່ງກ່າວມາແຕ່ປີ 2018 ຫາ 2022 ເຊິ່ງຈະສີ້ນສຸດໃນທ້າຍປີ 2022 ນີ້; ເພື່ອນຳສະເໜີຜົນງານການຈັດຕັ້ງປະຕິບັດແຜນງານ ໃນໄລຍະ 5 ປີຜ່ານມາ (2018-2022) ໃຫ້ແກ່ບັນດາກໍາມາທິການພາຍໃນສະພາແຫ່ງຊາດ ແລະ ສະພາປະຊາຊົນຂັ້ນແຂວງຮັບຊາບ ແລະ ຮັບຮູ້ໄດ້ເຖິງຜົນໄດ້ຮັບຜົນສໍາເລັດ, ຂໍ້ສະດວກ ແລະ ສິ່ງທ້າທາຍຕ່າງໆໃນການດຳເນີນງານ; ເພື່ອຖອດຖອນບົດຮຽນຈາກການຈັດຕັ້ງປະຕິບັດແຜນງານເຊກາ ໄລຍະ 1 ເພື່ອກ້າວສູ່ການສ້າງ, ຄົ້ນຄວ້າ, ຮູບແບບວິທີການໃນການຈັດຕັ້ງປະຕິບັດແຜນງານ ໄລຍະ 2 ໃຫ້ໄດ້ຮັບຜົນດີກວ່າເກົ່າ. ວັນທີ 17 ຕຸລາ 2022, ທີ່ໂຮງແຮມຄຣາວພຣາຊາ, ກົມການເງິນ ຄະນະເລຂາທິການສະພາແຫ່ງຊາດ ໄດ້ມີການຈັດພິທີສະຫຼຸບຜົນງານການຈັດຕັ້ງປະຕິບັດແຜນງານການມີສ່ວນຮ່ວມຂອງປະຊາຊົນຕໍ່ວຽກງານການປົກຄອງທີ່ດີ ແລະ ການສ້າງລັດທີ່ປົກຄອງດ້ວຍກົດໝາຍ (ແຜນງານເຊກາ) ໂດຍການເຂົ້້າຮ່ວມຂອງທ່ານ ນາງ ປິ່ງຄໍາ ລາຊະສິມມາ ກໍາມະການສູນກາງພັກ, ເລຂາທິການສະພາແຫ່ງຊາດ ແລະ ທ່ານ Anette Knobloch ເອກອັກຄະລັດຖະທູດຜູ້ມີອຳນາດເຕັມ ແຫ່ງສະຫະພາບເຢຍລະມັນ ປະຈຳ ສປປລາວ, ມີທ່ານຮອງເລຂາທິການສະພາແຫ່ງຊາດ; ບັນດາທ່ານຮອງປະທານກຳມາທິການ, ຮອງຫົວໜ້າສະຖາບັນຄົ້ນຄວ້ານິຕິກຳ, ບັນດາເລຂາທິການ-ຮອງເລຂາທິການ ຈາກ 18 ເຂດເລືອກຕັ້ງທົ່ວປະເທດ, ບັນດາທ່ານຫົວໜ້າກົມ-ຮອງຫົວໜ້າກົມ ພາຍໃນສະພາແຫ່ງຊາດ, ພ້ອມດ້ວຍຜູ້ຕາງໜ້າຄູ່ຮ່ວມພັດທະນາຈາກ EU, ຕາງໜ້າຄູ່ຮ່ວມພັດທະນາ SDC, ຄູ່ຮ່ວມພັດທະນາຈາກ BMZ, ຕາງໜ້າແຜນງານ CEGGA-GIZ, ຕາງໜ້າຈາກ UNDP, TAF, Helvetas, WFD, RLS.
ເນື້ອໃນຂອງການຈັດງານໃນຄັ້ງນີ້ ແມ່ນໄດ້ຮັບຟັງການສະເໜີບົດສະຫຼຸບກ່ຽວກັບຜົນໄດ້ຮັບຈາກການຈັດຕັ້ງປະຕິບັດວຽກງານທີ່ນຳໃຊ້ງົບປະມານຈາກແຜນງານເຊກາ ຂອງສະພາແຫ່ງຊາດ ໂດຍທ່ານ ນາງ ໄກສອນ ແກ້ວມະນີໂຄດ ຮອງຫົວໜ້າກົມພົວພັນລັດຖະສະພາຫຼາຍຝ່າຍ ແລະ ບົດສະຫຼຸບກ່ຽວກັບຜົນໄດ້ຮັບຈາກການປະຕິບັດວຽກງານທີ່ນຳໃຊ້ງົບປະມານຈາກແຜນງານເຊກາ ຂອງສະພາປະຊາຊົນຂັ້ນແຂວງ ໂດຍທ່ານ ນາງ ພອນສະຫວັນ ສັກຕິຄຸນ ເລຂາທິການສະພາປະຊາຊົນແຂວງຜົ້ງສາລີ, ນອກຈາກນີ້ ຜູ້ເຂົ້າຮ່ວມງານ ຍັງໄດ້ຮັບຊົມການສາຍວິດີໂອກ່ຽວກັບຜົນສຳເລັດໃນການຈັດຕັ້ງປະຕິບັດແຜນງານເຊກາ ອົງປະກອບທີ 2 ຂອງສະພາແຫ່ງຊາດ ແລະ ສະພາປະຊາຊົນແຂວງອີກດ້ວຍ.
ທ່ານ ນາງ ປິ່ງຄຳ ລາຊະສິມມາ ໄດ້ມີຄຳເຫັນໃນພິທີວ່າ: ການຈັດຕັ້ງປະຕິບັດແຜນງານທີ່ມີເປົ້າໝາຍຄາດຫວັງຜົນສຳເລັດທີ່ສູງສົມຄວນນັ້ນ ພາຍໃຕ້ສະຖານະການທີ່ບໍ່ສາມາດຄາດຄະເນໄດ້ຂອງການລະບາດພະຍາດອັກເສບປອດສາຍພັນໃໝ່ (ໂຄວິດ-19) ນັ້ນ, ແຜນງານເຊກາ ກໍໄດ້ຫັນທິດຈາກສິ່ງທ້າທາຍດັ່ງກ່າວ ໄປສະໜັບສະໜູນການເສີມສ້າງຄວາມເຂັ້ມແຂງ ທາງດ້ານດີຈີຕອນໃຫ້ແກ່ສະພາແຫ່ງຊາດ ແລະ ສະພາປະຊາຊົນຂັ້ນແຂວງແທນ. ພວກເຮົາຂໍຊົມເຊີຍແຜນງານ ທີ່ມີຄວາມຍຶດຍຸ່ນນີ້ ທີ່ໄດ້ຕອບສະໜອງການຊ່ວຍເຫຼືອ ໃຫ້ແກ່ສະພາແຫ່ງຊາດ ແລະ ສະພາປະຊາຊົນຂັ້ນແຂວງຂອງ ສປປລາວ ຕາມແຜນຍຸດທະສາດ ເຊິ່ງຖືໄດ້ວ່າເປັນຄູ່ຮ່ວມງານທີ່ມີຄວາມຮັບຜິດຊອບສູງຮ່ວມກັນ. ຂໍຊົມເຊີຍຜົນສໍາເລັດຂອງແຜນງານເຊກາ ໄລຍະທີ 1 ທີ່ພວກເຮົາໄດ້ທຸ້ມເທເຮັດວຽກຮ່ວມກັນຢ່າງໜັກໜ່ວງ, ມີຄວາມມຸ່ງໝັ້ນສູ້ຊົນ ແລະ ໄດ້ຮັບຜົນສໍາເລັດຢ່າງຈົບງາມ ແລະ ສະແດງຄວາມຍິນດີຮັບຕ້ອນແຜນງານເຊກາ ໄລຍະທີ 2 ທີ່ຈະຕໍ່ຍອດຜົນສໍາເລັດຈາກແຜນງານໄລຍະທີ 1.
(ພາບ ແລະ ຂ່າວ: ອານຸສອນ ພູມມີທອນ)


text:
ໃນຕອນເຊົ້າວັນທີ 01 ກໍລະກົດ 2022 ທີ່ຜ່ານມານີ້ສະພາປະຊາຊົນແຂວງວຽງຈັນ ໄດ້ຈັດກອງປະຊຸມເຜີຍແຜ່ນິຕິກໍາ ກ່ຽວກັບວຽກງານຈັນຍາບັນຂອງພະນັກງານ-ລັດຖະກອນ ໃຫ້ແກ່ພະນັກງານ-ລັດຖະກອນສະພາປະຊາຊົນແຂວງວຽງຈັນ ຂື້ນ ທີ່ຫ້ອງປະຊຸມສະພາປະຊາຊົນແຂວງວຽງຈັນ.ໂດຍການເປັນປະທານຂອງ ທ່ານ ນາງ ຈັນທະຄອນ ສີອໍາພອນ ກໍາມະການພັກແຂວງ, ຮອງປະທານສະພາປະຊາຊົນແຂວງວຽງຈັນ ເຂົ້າຮ່ວມມີຮອງເລຂາທິການ,ຫົວໜ້າ-ຮອງຂະແໜງ ແລະ ພະນັກງານ-ລັດຖະກອນ ພາຍໃນສະພາປະຊາຊົນແຂວງເຂົ້າຮ່ວມຢ່າງພ້ອມພຽງ.
ກອງປະຊຸມໄດ້ຮັບກຽດຈາກທ່ານ ນາງ ຈັນທະຄອນ ສີອໍາພອນ ກໍາມະການພັກແຂວງ, ຮອງປະທານສະພາປະຊາຊົນແຂວງວຽງຈັນ ຂື້ນ ເຜີຍແຜ່ເຊື່ອມຊື່ມເອກະສານຈັນຍາບັນ ຂອງພະນັກງານ-ລັດຖະກອນ ໃຫ້ແກ່ພະນັກງານ-ລັດຖະກອນສະພາປະຊາຊົນແຂວງ ເຊິ່ງປະກອບມີ 4 ໝວດ,14ມາດຕາ ຈຸດປະສົງກໍ່ເພື່ອເຮັດໃຫ້ພະນັກງານ-ລັດຖະກອນຮັບຮູ້ ແລະ ເຂົ້າໃຈເຖິງຄວາມໝາຍ,ຄວາມສໍາຄັນ ຂອງຈັນຍາບັນຂອງພະນັກງານຕໍ່ວິຊາຊີບມີສະຕິຕໍ່ການຈັດຕັ້ງ, ເຄົາລົບລະບຽບກົດໝາຍ ແລະ ການປະຕິບັດວຽກງານດ້ວຍຄວາມຮັບຜິດຊອບສູງ ໃນຕອນທ້າຍຂອງກອງປະຊຸມ ທ່ານຍັງໄດ້ເນັ້ນໜັກໃຫ້ພະນັກງານ-ລັດຖະກອນ ຈົ່ງໄດ້ເພີ່ມທະວີ ແລະ ເອົາໃຈໃສ່ຕໍ່ວຽກງານມີ ຈັນຍາບັນຂອງພະນັກງານຄວາມສັດຊື່ບໍລິສຸດໃນວຽກງານທີ່ຕົນເອງຮັບຊອບເພື່ອປະກອບສ່ວນເຂົ້າໃນການປົກປັກຮັກສາພັດທະນາປະເທດຊາດ.


text:
ນໍາສະເໜີໂດຍ: ແວ່ນຂາວ
ບໍລິສັດ ຣາຊ-ລາວ ບໍລິການ ຈຳກັດ ເປັນບໍລິສັດໃນເຄືອຂອງ ບໍລິສັດ ຣາຊ ກຣຸ໊ບ ຈຳກັດ (ມະຫາ ຊົນ) ເຊິ່ງຖືຮຸ້ນໃຫຍ່ ໂດຍການໄຟຟ້າຝ່າຍຜະລິດແຫ່ງປະເທດໄທ (EGAT) ແລະ ລົງທຶນໃນ ສປປ ລາວ ໃນທຸລະກິດດ້ານການພັດທະນາພະລັງງານໄຟຟ້າ ແເລະ ທຸລະກິດກ່ຽວເນື່ອງ ໄດ້ແກ່ການ ຖືຫຸ້ນ EDL-GEN ຫຼາຍກວ່າ 10% ໂຄງການໂຮງໄຟຟ້າພະລັງງານນ້ຳງື່ມ 2 ໂຄງການໂຮງໄຟຟ້າ ພະລັງງານຄວາມຮ້ອນຫົງສາ ໂຄງການໂຮງໄຟຟ້າພະລັງງານນ້ຳ ເຊປຽນ-ເຊນ້ຳນ້ອຍ ໂຄງການ ໂຮງໄຟຟ້າພະລັງ ງານນ້ຳເຊກອງ 4a 4b ແລະ ກຳລັງດຳເນີນການທຸລະກິດດ້ານພື້ນຖານໂຄງຮ່າງ ໄດ້ແກ່ນ້ຳປະປາແສນດິນ ແລະ ອື່ນໆ ໂດຍບໍລິສັດ ມີນະໂຍບາຍດຳເນີນທຸລະກິດຢ່າງເປັນທຳ (Good Governance) ກັບທຸກກຸ່ມເປົ້າໝາຍ ເພື່ອໃຫ້ເກີດການພັດທະນາໂຄງການຢ່າງເປັນ ທຳ ແລະ ຍືນຍົງ.
ບໍລິສັດ ຣາຊ-ລາວ ບໍລິການ ຈຳກັດ ໄດ້ດຳເນີນທຸລະກິດຄູ່ສັງຄົມລາວມາໄດ້ 12 ປີ ແລ້ວ ໂດຍ ເລີ່ມສ້າງບໍລິສັດມາຕັ້ງແຕ່ວັນທີ 2 ພຶດສະພາ 2009 ເປັນຕົ້ນມາ ວິໃສທັດ (Vision) ການດຳ ເນີນທຸລະກິດຂອງບໍລິສັດ ແມ່ນການພັດທະນາທຸລະກິດ ຕ້ອງພັດທະນາຄົນຢູ່ຮອບຂ້າງມີຄວາມ ໝັ້ນຄົງໄປພ້ອມໆກັນ ໂດຍສະເພາະພັດທະນາຄວາມຮູ້ຄວາມສາມາດ ແລະ ສ້າງຄຸນນະພາບ ຂອງປະຊາຊົນລາວ ໃຫ້ສາມາດນຳໃຊ້ຄວາມຮູ້ພັດທະນາປະເທດຂອງຕົນເອງ.
ທ່ານ ນະລົງວິດ ຄອງສິນ ຜູ້ຈັດການອົງ ກອນສຳພັນ ບໍລິສັດ ຣາຊ-ລາວ ບໍລິການ ຈຳກັດ
ທ່ານ ນະລົງວິດ ຄອງສິນ ຜູ້ຈັດການອົງ ກອນສຳພັນ ບໍລິສັດ ຣາຊ-ລາວ ບໍລິການ ຈຳກັດ ໃຫ້ສຳ ພາດເມື່ອບໍ່ດົນຜ່ານມາວ່າ: ກິດຈະກຳທີ່ພົ້ນເດັ່ນກ່າວໝູ່ ກິດຈະກຳ ໂຄງການ ກ້າໄມ້ ແຕກໃບ ສົດໃສ ຢືນຕົ້ນ ໃຫຍ່ງາມ ກິດຈະກຳດັ່ງກ່າວເປັນໂຄງການຄວາມຮ່ວມມືຈາກຫຼາຍພາກສ່ວນ ໄດ້ ແກ່ສະຖານເອກອັກຄະລາດຊະທູດໄທ ປະຈຳລາວ ກົມພັດທະນາວິຊາຊີບຊາວໜຸ່ມ ກົມອາຊີວະ ສຶກສາ ສູນເຝິກວິຊາຊີບດອນບອສໂກ ແລະ ບໍລິສັດ ຣາຊ-ລາວ ບໍລິການ ຈຳກັດ ດຳເນີນງານມາ ຕັ້ງແຕ່ ປີ 2012 ລວມໄລຍະເວລາ 10 ປີ (ໂຄງການຕໍ່ເນື່ອງ) ໂດຍສົ່ງເສີມຄວາມຮູ້ດ້ານວິຊາຊີບ ການພັດທະນາສີມືແຮງງານຂັ້ນສູງ ສະໜັບສະໜູນເງິນໝູນວຽນປະກອບອາຊີບ ໃຫ້ຊາວໜຸ່ມ ທີ່ຍາກຈົນ.
ປັດຈຸບັນ ມີຊາວໜຸ່ມຜ່ານການເຝິກອົບ ຮົມຫຼັກສູດຫຼາຍກວ່າ 1.000 ຄົນ ແລະ ຊາວໜຸ່ມທີ່ໄດ້ ຮັບທຶນໝູນວຽນຈຳນວນ 49 ຄົນ (ເກົ່າ 24 ຄົນ ໝູນວຽນ 24 ຄົນ) ມາເຖິງປັດ ຈຸບັນ ມີຊາວ ໜຸ່ມທີ່ໄດ້ຮັບທຶນຈາກໂຄງການທັງໝົດ 49 ຄົນ ນອນໃນ ຈຳນວນ 35 ເມືອງ ໃນ 17 ແຂວງ ແລະ 1 ນະຄອນຫຼວງ ມູນຄ່າລວມ ທີ່ໄດ້ມອບ 455 ລ້ານກວ່າກີບ ເຊິ່ງເປົ້າໝາຍຂອງໂຄງ ການຈະໃຫ້ ໄດ້ຄົບ 148 ເມືອງເປົ້າໝາຍ ໃນຂອບເຂດທົ່ວປະເທດ ໂດຍນໍາໃຊ້ທຶນດັ່ງກ່າວເປັນ ທຶນໝູນ ວຽນຕໍ່ໆກັນໄປ ເຊິ່ງໃນປີນີ້ໄດ້ວາງເປົ້າໝາຍທີ່ຈະມອບໃຫ້ໄດ້ ຈຳນວນ 7 ແຂວງ ກໍ່ຄື 7 ເມືອງ ປະກອບມີ ແຂວງ ສາລະວັນ ສະຫວັນນະເຂດ ແຂວງວຽງຈັນ ແຂວງໄຊສົມບູນ ແຂວງ ອຸດົມໄຊ ແຂວງບໍ່ແກ້ວ ແລະ ແຂວງໄຊຍະບູລີ ໃນວົງເງິນຂອງທຶນທີ່ຈະມອບຈຳນວນ 80 ລ້ານ ກີບ.
ປັດຈຸບັນ ເງິນທຶນໝູນວຽນຈຳນວນນັ້ນ ໄດ້ຈັດຕັ້ງປະຕິບັດມາໄດ້ 3 ໄລຍະ ສາມາດມອບທຶນ ຊ່ວຍເຫຼືອຊາວໜຸ່ມກູ້ຢືມທັງໝົດ ຈຳນວນ 49 ທຶນ ໃນຂອບເຂດທົ່ວປະເທດ ເຊິ່ງໃນແຕ່ລະປີ ບໍລິສັດ ແລະ ສູນກາງຊາວໜຸ່ມ ຍັງໄດ້ລົງຊຸກຍູ້ຕິດຕາມຊາວໜຸ່ມເກືອບທຸກແຂວງ ໃນທົ່ວປະເທດ ລວມໄປເຖິງຜູ້ທີ່ປະສົບຜົນສຳເລັດ ແລະ ຜູ້ທີ່ຍັງດຳເນີນທຸລະກິດໃນປັດຈຸບັນ ພ້ອມກັບການລົງ ຕິດຕາມ ສຶກສາຄວາມເປັນໄປໄດ້ ຂອງຊາວໜຸ່ມກຸ່ມເປົ້າໝາຍໃໝ່ ທີ່ຈະໄດ້ຮັບທຶນຈາກໂຄງ ການ.
ຜ່ານການຈັດຕັ້ງປະຕິບັດໂຄງການດັ່ງກ່າວເຮັດໃຫ້ຊາວໜຸ່ມທີ່ດ້ອຍໂອກາດໄດ້ຮັບການສຶກສາຮ່ຳຮຽນ ແລະ ໄດ້ຮັບການສະໜັບສະໜູນຈາກບໍລິສັດ ຣາຊ-ລາວ ບໍລິການ ຈຳກັດ ເຮັດໃຫ້ມີວຽກ ເຮັດງານທຳ ສາມາດປະກອບກິດຈະການເປັນຂອງຕົນເອງໄດ້ເຊັ່ນ: ກິດຈະການສ້ອມແປງລົດຈັກ ຕັດຫຍິບ ແລະ ເສີມຄວາມງາມ ແລະ ການປູກຝັງ-ລ້ຽງສັດ.
ນອກຈາກການຈັດຕັ້ງປະຕິບັດໂຄງການແລ້ວ ຍັງໄດ້ຮ່ວມກັນຫຼາຍກິດຈະກຳ ໃນການສົ່ງເສີມ ອາຊີບ ແລະ ຊ່ວຍເຫຼືອສັງຄົມ ເປັນຕົ້ນການຊຸກຍູ້ສົ່ງເສີມກິດຈະກຳ ໃນການພັດທະນາອາຊີບ ຊາວໜຸ່ມລາວ ກິດຈະກຳຕ້ານໄພໜາວ ( ບ້ານກະດໍ ບ້ານໂດນ ບ້ານນາຫວ້າ ເມືອງກະລຶມ ແຂວງ ສາລະວັນ ) ສົ່ງເສີມດ້ານພະລັງງານທົດແທນ ຢູ່ນະຄອນຫຼວງວຽງຈັນ ສົ່ງເສີມ ສ້າງຕັ້ງກຸ່ມປູກ ຜັກສະອາດ ປອດສານພິດ ຢູ່ບ້ານລາຍຄວາຍ ເມືອງໄຊທານີ ນະຄອນຫຼວງວຽຈັນ ກິດຈະກຳປັບ ປຸງ ກໍ່ສ້າງໂຮງຮຽນ ແລະ ມອບເຄື່ອງອຸປະກອນຕ່າງໆ ຢູ່ ( ບ້ານຫວ້ຍຊ່ອງ-ຊ່າງແຄນ ເມືອງ ໃໝ່ ແຂວງ ຜົ້ງສາລີ ) ສ້າງຮ່ວມພືກສາ ຣ່ວມພັດທະນາ ຢູ່ໂຮງຮຽນສຶກສາພິເສດນະຄອນຫຼວງ ເມືອງ ສີໂຄດຕະບອງ ນະຄອນຫຼວງວຽງຈັນ ແລະ ຫຼ້າສຸດ ແມ່ນກິດຈະກຳ ປຸກສ້າງຄານຫ້ອງຮຽນອະ ນຸບ້ານ ແລະ ຫ້ອງນ້ຳ ຢູ່ບ້ານພູຫຼວງ ເມືອງຮ້ຽມ ແຂວງ ຫົວພັນ ເຊິ່ງມີພິທີມອບ-ຮັບ ເປັນທີ່ຮຽບ ຮ້ອຍແລ້ວ ພ້ອມດຽວກັນ ຍັງປະກອບສ່ວນມອບອາຫານ ແລະ ນ້ຳດື່ມໃຫ້ກັບແພດໝໍ ອຳນາດ ການປົກຄອງ ແລະ ຜູ້ທີ່ຮັບຜົນກະທົບຈາກພະຍາດໂຄວິດ-19 ໄລຍະຜ່ານ ມານຳອີກ ເຊິ່ງນອກ ຈາກທີ່ກ່າວມາ ຍັງມີອີກຫຼາຍກິດຈະກຳ ທີ່ທາງບໍລິສັດໃຫ້ການປະກອບສ່ວນພັດທະນາ ຊັບພະ ຍາກອນມະນຸດ ແລະ ພັດທະນາສັງຄົມຢ່າງຕໍ່ເນື່ອງ ພ້ອມຍັງມີພຽງຈະສືບຕໍ່ໂຄງການ ແລະ ອີກ ຫຼາຍກິດຈະກຳ ໃນການປະກອບສ່ວນພັດທະນາຊັບພະຍາກອນມະນຸດ ແລະ ເພື່ອສັງຄົມລາວ ໃນໂອກາດຕໍ່ໄປ.
ຕະຫຼອດໄລຍະເວລາທີ່ຜ່ານມາ ບໍລິສັດ ຣາຊ-ລາວ ບໍລິການ ຈຳກັດ ມຸ່ງໜັ້ນທີ່ຈະສ້າງຄວາມເຕີບໂຕ ແລະ ຜົນກຳໄລ ຄວບຄູ່ກັບການພັດທະນາຄຸນນະພາບຊີວິດປະຊາຊົນລາວ ໃຫ້ມີຄວາມເປັນຢູ່ດີຂຶ້ນ ບໍລິສັດຮູ້ດີວ່າການເຕີບໂຕຂອງບໍລິສັດຢ່າງໜັ້ນຍືນ ຈະເກີດຂຶ້ນໄດ້ເຮົາຕ້ອງມຸ່ງສ້າງຄວາມເຂັ້ມແຂງຈາກໃນບໍລິສັດໂດຍເນັ້ນການປູກຝັງ ສ້າງຄ່ານິຍົມທີ່ຖືກຕ້ອງ ຄຸນນະທຳ ຈາລິຍະທຳ ຄວາມຊື່ສັດ ຄວາມໂປ່ງໃສ່ ແລະ ຄວາມຮັບຜິດຊອບ ຕໍ່ຜູ້ມີສ່ວນໄດ້ເສຍທຸກກຸ່ມເປົ້າໝາຍທັງພາກລັດ ເອກະຊົນ ຜູ້ຮ່ວມລົງທຶນ ແລະ ປະຊາຊົນທົ່ວໄປໃນ ສປປ ລາວ ດ້ວຍຄວາມເທົ່າທຽມເປັນທຳ ແລະ ຖືກຕ້ອງໃນການດຳເນີນກິດຈະການຂອງບໍລິສັດສຶບຕໍ່ໄປ.


text:
ຂ່າວສານ
ເປັນຄັ້ງທຳອິດທີ່ ຫວຽດນາມ ຈັດສົ່ງນາຍທະຫານເຂົ້າຮ່ວມການຮັກສາສັນຕິພາບ ສປຊ ປະຈຳ ຢູ່ຄະນະປະຕິບັດງານ UNISFA
ທ່ານພົນໂທ ຮ່ວາງຊວັນຈຽນ, ຮອງລັດຖະມົນຕີ ກະຊວງປ້ອງກັນປະເທດ ຫວຽດນາມ, ຫົວໜ້າກຸ່ມປະຕິບັດງານລະຫວ່າງຂະແໜງ, ຫົວໜ້າຄະນະຊີ້ນຳກະຊວງປ້ອງກັນປະເທດກ່ຽວກັບການເຂົ້າຮ່ວມການເຄື່ອນໄຫວຮັກສາສັນຕິພາບ ສປຊ ໃຫ້ຮູ້ວ່າ: UNISFA ແມ່ນຄະນະປະຕິບັດງານໃໝ່, ນີ້ແມ່ນຄັ້ງທຳອິດ ຫວຽດນາມ ຜັນຂະຫຍາຍກຳລັງນີ້ ຕາມຄຳເຊື້ອເຊີນຂອງ ສປຊ, ນີ້ກໍ່ແມ່ນຄະນະປະຕິບັດງານ ທີ່ໃນໄລຍະຈະມາເຖິງ, ຫວຽດນາມ ຈະຜັນຂະຫຍາຍ ກອງທະຫານຊ່າງແສງ, ເພາະສະນັ້ນ, ນາຍທະຫານ 7 ຄົນ ນອກຈາກການປະຕິບັດໜ້າທີ່ ໂດຍສປຊ ມອບໝາຍໃຫ້ ເປັນຢ່າງດີ, ແລ້ວຍັງຕ້ອງສ້າງການພົວພັນກັບຄະນະປະຕິບັດງານ, ທ້ອງຖິ່ນ ໃຫ້ເປັນຢ່າງດີເພື່ອໜູນຊ່ວຍໃຫ້ແກ່ກອງທະຫານຊ່າງແສງອີກດ້ວຍ. ທ່ານພົນໂທ ຮ່ວາງຊວັນຈຽນ ກໍ່ຫວັງວ່າ ບັນດານາຍທະຫານຈະສືບຕໍ່ຮັກສາມູນເຊື້ອ, ລະບຽບວິໄນ ຂອງກອງທັບ, ປະຕິບັດແນວທາງການຕ່າງປະເທດຂອງພັກ, ລັດ ຢ່າງເຂັ້ມງວດ, ເສີມຂະຫຍາຍຈິດໃຈສາມັກຄີກັນລວມໝູ່ຢ່າງສຸດຂີດ.
ໃນໂອກາດນີ້, ກະຊວງປ້ອງກັນປະເທດ ກໍ່ສະຫຼຸບການປະຕິບັດສຳເລັດອາຍຸການໃຫ້ແກ່ນາຍທະຫານຢູ່ຄະນະປະຕິບັດ ຮັກສາສັນຕິພາບ ສປຊ ຢູ່ ຊູດັງໃຕ້ (UNMISS) ແລະ ສ.ອາຟຼິກກາກາງ (MINUSCA).
(ແຫຼ່ງຄັດຈາກ VOV)


text:
ຕໍ່ກັບສະຖານະການທີ່ມີຊາວຫວຽດນາມຫຼາຍຄົນ ຖືກອົບພະຍົບອອກຈາກເຂດສົງຄາມຢູ່ ຢູແກຼນ ນັບມື້ນັບຫຼາຍ ໂດຍສະເພາະແມ່ນພາຍຫຼັງສະຫະພາບເອີລົບ (EU) ເປີດດ່ານຊາຍແດນໃຫ້ຜູ້ລີ້ໄພຈາກ ຢູແກຼນ, ສະຖານີ Keleti, ທາງທິດຕາເວັນອອກ ນະຄອນຫຼວງ Budapest ໄດ້ກາຍເປັນຈຸດແວ່ຂອງພົນລະເມືອງ ຫວຽດນາມ ຫຼາຍຄົນ ທີ່ຕ້ອງອົບພະຍົບລີ້ໄພ ຜ່ານ Moldova ແລະ Romania ໄປເຖີງ ຮຸງກາຣີ. ທ່ານເອກອັກຄະລັດຖະທູດ ຫວຽດນາມ ປະຈຳ ຮຸງກາຣີ ຫງວຽນທິບິກຖາວ ໃຫ້ຮູ້ວ່າ ສະຖານທູດໄດ້ຊີ້ນຳປະຕິບັດວຽກງານປົກປ້ອງພົນລະເມືອງຢ່າງວ່ອງໄວ.
ຕາມນັ້ນແລ້ວ, ນອກຈາກການສ້າງຕັ້ງຄະນະກຳມະການໜູນຊ່ວຍພໍ່ແມ່ພີ່ນ້ອງຂາວຫວຽດນາມຢູ່ຕ່າງປະເທດທີ່ລີ້ໄພຈາກຢູເຄຣນ, ລວມມີພະນັກງານສະຖານທູດ, ພະນັກງານຂອງສະມາຄົມ, ສະຖານທູດ ຫວຽດນາມ ປະຈຳ ຮຸງກາຣີ ກໍ່ໄດ້ສ້າງຕັ້ງ 2 ກຸ່ມ ລວມທັງກຸ່ມຂໍ້ມູນຂ່າວສານກົດໝາຍ ແລະ ກຸ່ມພະລາທິການ.
ມາຮອດວັນທີ 6 ມີນາ, ສະຖານທູດຫວຽດນາມ ປະຈຳ ຮຸງກາຣີ ໄດ້ຮັບຜູ້ອົບພະຍົບຈາກ ຢູແກຼນ 290 ກໍລະນີ, ໃນນັ້ນ ມີປະມານ 170 ຄົນມີບ່ອນກິນຢູ່ແລ້ວ ແລະ ສ່ວນທີ່ຍັງເຫຼືອແມ່ນໄດ້ຮັບການແນະນຳຂັ້ນຕອນການເຂົ້າເມືອງຂອງປະເທດທີສາມຕາມຄວາມມຸ່ງມາດປາດຖະໜາ.
vovworld.vn


text:
ວິດີໂອໂຄສະນາ
Jason ໄດ້ອອກຈາກບ້ານເກີດເມືອງນອນຂອງຕົນໃນລັດ Texas ໄດ້ເກືອບສອງທົດສະວັດຜ່ານມາແລ້ວ ເພື່ອເຮັດວຽກໃນດ້ານການທ່ອງທ່ຽວ ໃນປະເທດໄທ. ໃນທີ່ສຸດ ກໍໄດ້ຍ້າຍຖິ່ນຖານມາຍັງປະເທດລາວ, ທ່ານໄດ້ສຳຫຼວດ ແລະ ຖ່າຍຮູບຂອງປະເທດລາວ ແລະ ປະເທດອື່ນໆໃນອາຊີຕາເວັນອອກສຽງໃຕ້ ຢູ່ເລື້ອຍໆ. ດ້ວຍຄວາມສາມາດໃນການເວົ້າພາສາໄທ ແລະ ພາສາລາວໄດ້ຢ່າງ ຄ່ອງແຄ້ວ, ທ່ານຈຶ່ງໄດ້ເປັນທັງຫົວໜ້າບັນນາທິການຂອງວາລະສານ ຈຳປາເມືອງລາວ, ເຊິ່ງເປັນວາລະສານປະຈຳຖ້ຽວບິນຂອງສາຍການບິນລາວ.
Brenda Lee ເປັນກອງເລຂາ ແລະ ຜູ້ຈັດການຝ່າຍປະຊາສຳພັນ ແລະ ໂຄງການສາທາລະນະຂອງ Asia Pacific International Spirits & Wines Alliance (APISWA), ເຊິ່ງເປັນຕົວແທນຂອງຜູ້ຜະລິດເຫຼົ້າແວງ ແລະ ເຫຼົ້າລະດັບໂລກທີ່ໃຫຍ່ທີ່ສຸດ 11 ແຫ່ງໃນທົ່ວພາກພື້ນ. ໂດຍໄດ້ເຮັດວຽກໃນ ອຸດສາຫະກຳດ້ານປະຊາສຳພັນສາທາລະນະເປັນເວລາ 7 ປີທີ່ຜ່ານມາ, ນາງໄດ້ສືບຕໍ່ສະໜັບສະໜູນຜົນປະໂຫຍດຂອງອຸດສາຫະກໍາດັ່ງກ່າວ ແລະ ມີສ່ວນຮ່ວມກັບພາກສ່ວນກ່ຽວຂ້ອງກ່ຽວກັບບັນຫາທີ່ກ່ຽວຂ້ອງກັບອຸປະສັກໃນ ການເຂົ້າເຖິງຕະຫຼາດ ແລະ ການລົນນະລົງເລື່ອງການດື່ມເຫຼົ້າໃນສັງຄົມ. Brenda ຈົບລະດັບປະລິນຍາຕີສາຂາສັງຄົມວິທະຍາຈາກມະຫາວິທະຍາໄລແຫ່ງຊາດສິງກະໂປ.
Dr Van ມີປະສົບການໃນການເຮັດວຽກຫຼາຍກວ່າ 25 ປີໃນດ້ານສາທາລະນະສຸກ, ລວມທັງການປ້ອງກັນການບາດເຈັບ. ປັດຈຸບັນນີ້ ນາງພວມເຮັດວຽກກັບອົງການ WHO ໃນຖານະພະນັກງານວິຊາການດ້ານປ້ອງກັນການບາດເຈັບ ໂດຍສຸມໃສ່ການສະໜັບສະໜູນລັດຖະບານຫວຽດນາມ ແລະ ບັນດາຄູ່ຮ່ວມມື ໃນການຍົກລະດັບບັນດາມາດຕະການຕ່າງໆເພື່ອຫຼຸດຜ່ອນການເສຍຊີວິດ ແລະ ການບາດເຈັບຈາກ ອຸປະຕິເຫດເທິງທ້ອງຖະໜົນ.
Luca Pascotto ດຳລົງຕຳແໜ່ງຫົວໜ້າຝ່າຍຄວາມປອດໄພເທິງທ້ອງຖະໜົນ ແລະ ການສະໜັບສະໜູນໃນທົ່ວໂລກ ຢູ່ທີ່ Fédération Internationale de l'Automobile (ສະຫະພັນລົດຍົນສາກົນ, FIA). ໜ້າທີ່ຕົ້ນຕໍຂອງທ່ານ ແມ່ນການສະໜັບສະໜູນການພັດທະນາ ແລະ ການປະຕິບັດຂໍ້ລິເລີ່ມວ່າດ້ວຍການສົ່ງເສີມການສະໜັບສະໜູນທົ່ວໂລກຕົ້ນຕໍຂອງ FIA. ທ່ານຄວບຄຸມດູແລ ແລະ ປະສານງານໂຄງການຊ່ວຍເຫຼືອລ້າດ້ານຄວາມ ປອດໄພເທິງທ້ອງຖະໜົນຂອງ FIA ແລະ ຊີ້ນຳນຳພາໂຄງການລິເລີ່ມທີ່ເປັນຍຸດ ທະສາດຂອງ FIA ກ່ຽວກັບຄວາມປອດໄພເທິງທ້ອງຖະໜົນກັບບັນດາສະໂມສອນ ສະມາຊິກຂອງ FIA ແລະ ບັນດາອົງການຈັດຕັ້ງສາກົນ.
Olivia Widen ສະໜັບສະໜູນກິດຈະກຳບໍລິສັດຂອງກຸ່ມບໍລິສັດ ແລະ ເຮັດໜ້າທີ່ດ້ານຄວາມຍືນຍົງ ແລະ ຄວາມຮັບຜິດຊອບ (S&R) ໃນພາກພື້ນ. ທ່ານໄດ້ນໍາເອົາປະສົບການ 11 ປີໃນບົດບາດຕ່າງໆໃນດ້ານກິດຈະກຳ ສາທາລະນະ, ການຄ້າ ແລະ ການພົວພັນກັບລັດຖະບານໃນທົ່ວຫົກປະເທດ (ອາຊີ ແລະ ເອີຣົບ). ໂດຍການຖືສອງສັນຊາດທັງ ຊູແອັດ/ແອັດສະປາຍ, Olivia ຈົບລະດັບປະລິນຍາໂທຈາກ London School of Economics ແລະ ຈົບປະລິນຍາຕີຈາກ School of Oriental and African Studies, ທັງສອງລ້ວນແຕ່ຂຶ້ນກັບມະຫາວິທະຍາໄລລອນດອນ.
Ortrud ມີຄວາມກະຕືລືລົ້ນກ່ຽວກັບຄວາມປອດໄພເທິງທ້ອງຖະໜົນ. ນັບຕັ້ງແຕ່ເຂົ້າເຮັດວຽກກັບ Fédération Internationale de l'Automobile (ສະຫະພັນລົດຍົນສາກົນ, FIA), ທ່ານໄດ້ເປັນເຄື່ອງມືຂອງມະຫາວິທະຍາໄລ FIA ແລະ ຫຼັກສູດຄວາມປອດໄພເທິງທ້ອງຖະໜົນ ພ້ອມທັງໂຄງການຊ່ວຍເຫຼືອລ້າດ້ານຄວາມປອດໄພເທິງທ້ອງຖະໜົນຂອງ FiA.
ພວກເຮົາແມ່ນໃຜ?
ການຮ່ວມມື ເພື່ອຄວາມປອດໄພຂອງສາທາລະນະ.
‘ພະລັງຂອງຄຳວ່າບໍ່' ແມ່ນແຄມເປນຄວາມຮູ້ແກ່ສາທາລະນະ ໂດຍແນ່ໃສ່ບັນດາໄວໜຸ່ມທົ່ວອາຊີຕາເວັນອອກສຽງໃຕ້. ຂໍ້ລິເລີ່ມນີ້ ມີຈຸດປະສົງເພື່ອຊ່ວຍຊີວິດຂອງກຸ່ມທີ່ມີຄວາມສ່ຽງ, ການປ່ຽນແປງທາງວັດທະນະທໍາ ກ່ຽວກັບການເມົາແລ້ວຂັບ ແລະ ປ່ຽນນິໄສການດື່ມຢ່າງມີຄວາມຮັບຜິດຊອບ.
ແຄມເປນ 'ພະລັງງານຂອງຄຳວ່າບໍ່' ນໍາສະເໜີໂດຍເຄືອຂ່າຍລະຫວ່າງປະເທດຂອງຄູ່ຮ່ວມງານທີ່ເປັນຕົວແທນຂອງລັດຖະບານ, ອົງການຈັດຕັ້ງທີ່ບໍ່ຂຶ້ນກັບລັດຖະບານ, ເອກະຊົນ ແລະ ອົງການຈັດຕັ້ງຊຸມຊົນ.
ຂໍ້ເທັດຈິງກ່ຽວກັບການດື່ມຢ່າງມີຄວາມຮັບຜິດຊອບ / ຄຳຖາມທີ່ມັກຖາມເລື້ອຍໆ
ຄຳແນະນຳ: ທ່ານອາດຈະປະຫຼາດໃຈທີ່ໄດ້ຮຽນຮູ້ວ່າ ເຫຼົ້າມີຜົນກະທົບຕໍ່ຮ່າງກາຍ ແລະ ຈິດໃຈຂອງທ່ານຄືແນວໃດ. ຖ້າຫາກວ່າທ່ານເລືອກທີ່ຈະດື່ມ, ຢ່າລືມວາງແຜນການວ່າຈະກັບບ້ານຢ່າງປອດໄພໂດຍທີ່ບໍ່ຕ້ອງຂັບລົດ.
ຂໍ້ຈໍາກັດຄວາມຮັບຜິດຊອບ:
ຄໍາຖະແຫຼງການ, ການຄົ້ນພົບ, ການຕີຄວາມໝາຍ ແລະ ການສະຫຼຸບໃດໆທີ່ສະແດງອອກຢູ່ໃນເວັບໄຊນີ້ ບໍ່ຈໍາເປັນຕ້ອງສະທ້ອນເຖິງນະໂຍບາຍ ຫຼື ທັດສະນະຂອງຄູ່ຮ່ວມງານໂຄງການທັງໝົດ ຫຼື ອົງການຈັດຕັ້ງທີ່ພວກເຂົາເປັນຕົວແທນ.
ແຫຼ່ງຂໍ້ມູນຢູ່ໃນເວັບໄຊນີ້ບໍ່ໄດ້ສະໜອງໃຫ້ເປັນຂໍ້ມູນ ເພື່ອແນະນໍາບຸກຄົນກ່ຽວກັບການດື່ມຂອງພວກເຂົາ. ບຸກຄົນທີ່ມີຄໍາຖາມສະເພາະກ່ຽວກັບການດື່ມຂອງພວກເຂົາຄວນປຶກສາຜູ້ຊ່ຽວຊານດ້ານສຸຂະພາບ. ສໍາລັບບາງຄົນ, ທາງເລືອກທີ່ດີກວ່າອາດຈະເປັນການບໍ່ດື່ມເລີຍ."
ຕິດຕໍ່


text:
ໃນເວລາ 10 ໂມງ ຂອງວັນທີ່ 12 ຕຸລາ 2021, ທ່ານ ແສງ ສຸຂະທິວົງ ເອກະອັກຄະລັດຖະທູດ ແຫ່ງ ສປປ ລາວ ປະຈຳຣາຊະອານາຈັກໄທ ໄດ້ຕ້ອນຮັບການເຂົ້າຍື່ນສານຕາຕັ້ງຂອງ ທ່ານ ເລັມໂກ ຈອນຮານເນັດ ແວນ ໄວກາເດັນ (Remco Johannes van Wijngaarden), ເພື່ອດຳລົງຕຳແໜ່ງເປັນ ເອກອັກຄະລັດຖະທູດວິສາມັນ ຜູ້ມີອຳນາດເຕັມ ແຫ່ງ ຣາຊະອານາຈັກໂຮນລັງ ປະຈໍາ ສາທາລະນະລັດ ປະຊາທິປະໄຕ ປະຊາຊົນລາວ ໂດຍມີສຳນັກງານຕັ້ງຢູ່ບາງກອກ, ຣາຊະອານາຈັກໄທ.
ຫຼັງຈາກຍື່ນສານຕາຕັ້ງ, ທັງສອງຝ່າຍໄດ້ພົບປະ ແລະ ແລກປ່ຽນຄຳຄິດຄຳເຫັນກັນ ໂດຍທ່ານເອກອັກຄະລັດຖະທູດໂຮນລັງ ໄດ້ສະແດງຄວາມຂອບໃຈ ຕໍ່ກັບການຕ້ອນຮັບອັນອົບອຸ່ນ ແລະ ຖືເປັນກຽດຢ່າງສູງທີ່ໄດ້ເຂົ້າຍື່ນສານຕາຕັ້ງ ຜ່ານທ່ານເອກອັກຄະລັດຖະທູດ ສປປ. ລາວ ປະຈໍາຣາຊະອານາຈັກໄທ ເພື່ອຍື່ນຕໍ່ໄປຍັງພະນະທ່ານ ທອງລຸນ ສີສຸລິດ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ທີ່ນະຄອນຫຼວງວຽງຈັນ; ພ້ອມດຽວກັນກໍໄດ້ຢືນຢັນຈະທຸ່ມເທທຸກຄວາມພະຍາຍາມ ເພື່ອສົ່ງເສີມສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງ ຣາຊະອານາຈັກໂຮນລັງ ແລະ ສປປ. ລາວ ໃຫ້ມີການຂະຫຍາຍຕົວເພີ່ມສູງຂື້ນ. ທ່ານ ທູດ ໂຮນລັງ ໄດ້ນຳເອົາຄວາມຢ້ຽມຢາມຖາມຂ່າວອັນອົບອຸ່ນຂອງເຈົ້າຊີວິດ ແລະ ລັດຖະມົນຕີຕ່າງປະເທດໂຮນລັງຝາກເຖິງພະນະທ່ານ ປະທານປະເທດ ແລະ ລັດຖະມົນຕີຕ່າງປະເທດຂອງ ສປປ. ລາວ.
ທ່ານ ແສງ ສຸຂະທິວົງ, ເອກອັກຄະລັດຖະທູດ ສປປ. ລາວ ໄດ້ຕາງໜ້າໃຫ້ທ່ານ ປະທານປະເທດ ແລະ ລັດຖະມົນຕີກະຊວງການຕ່າງປະເທດ ແຫ່ງ ສປປ. ລາວ ສະແດງຄວາມຍິນດີຕ້ອນຮັບ ແລະ ຊົມເຊີຍ ທ່ານ ເລັມໂກ ຈອນຮານເນັດ ແວນ ໄວກາເດັນ ທີ່ໄດ້ຮັບການແຕ່ງຕັ້ງເປັນ ເອກອັກຄະລັດຖະທູດວິສາມັນ ຜູ້ມີອໍານາດເຕັມ ແຫ່ງ ຣາຊະອານາຈັກໂຮນລັງ ປະຈຳ ສປປ. ລາວ; ສະແດງຄວາມຍິນດີຕໍ່ສາຍພົວພັນມິດຕະພາບ ແລະ ການຮ່ວມມືສອງຝ່າຍລາວ-ໂຮນລັງ ທີ່ມີບາດກ້າວຂະຫຍາຍຕົວ ເປັນຕົ້ນແມ່ນການໃຫ້ທຶນຊ່ວຍເຫຼືອເກັບກູ້ລະເບີດບໍ່ທັນແຕກ ທີ່ຕົກຄ້າງຢູ່ໃນດິນແດນ ສປປ. ລາວ, ການຮ່ວມມືທາງດ້ານການຄ້າ, ກະສິກຳ, ອຸດສາຫະກຳ, ພະລັງງານ ແລະ ອື່ນໆ ໂດຍໄດ້ນຳເອົາຜົນປະໂຫຍດມາສູ່ທັງສອງຝ່າຍ ພ້ອມທັງສະແດງຄວາມເຊື່ອໝັ້ນວ່າ ທ່ານທູດຄົນໃໝ່ຈະສຶບຕໍ່ຊຸກຍູ້ ແລະ ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມື ລະຫວ່າງສອງປະເທດໃນຂອບສອງຝ່າຍ ແລະ ຫຼາຍຝ່າຍ ໃຫ້ນັບມື້ນັບກວ້າງຂວາງຂື້ນ. ພ້ອມດຽວກັນນີ້, ກໍໄດ້ນໍາຄວາມຮັກແພງ ແລະ ການຢື້ຢາມຖາມຂ່າວອັນອົບອຸ່ນ ແລະ ພອນໄຊອັນປະເສີດ ຂອງພະນະທ່ານປະທານປະເທດ ແລະ ພະນະທ່ານລັດຖະມົນຕີຕ່າງປະເທດ ແຫ່ງ ສປປ. ລາວ ໄປຍັງເຈົ້າຊີວິດ ແລະ ພະນະທ່ານລັດຖະມົນຕີກະຊວງການຕ່າງປະເທດ ຈົ່ງມີພາລານາໄມສົມບູນ ແລະ ວັດຖະນາຖາວອນ.
ທ່ານ ເລັມໂກ ຈອນຮານເນັດ ແວນ ໄວກາເດັນ ເອກອັກຄະລັດຖະທູດ ໂຮນລັງ ໄດ້ສະແດງຄວາມຍິນດີທີ່ຈະເສີມຂະຫຍາຍສາຍພົວພັນລາວ-ໂຮນລັງ, ຊຶ່ງຕົນກໍເຄີຍໄດ້ໄປຢ້ຽມຢາມ ສປປ. ລາວ ມາກ່ອນ ແລະ ຫຼັງຈາກນີ້ ຕົນກໍຈະພະຍາຍາມຫາໂອກາດເຂົ້າໄປຢ້ຽມຂໍ່ານັບຄະນະນຳຂອງ ສປປ. ລາວ ແລະ ໄປຢ້ຽມຊົມສະຖານທີ່ສໍາຄັນຕ່າງໆຂອງລາວໃນອານະຄົດ ຖ້າຫາກສະຖານະການໂຄວິດ-19 ໄດ້ຜ່ອນຄາຍລົງ.
ທ່ານເອກອັກຄະລັດຖະທູດ ສປປ. ລາວ ໄດ້ຢືນຢັນຈະເຮັດວຽກຮ່ວມກັນຢ່າງໃກ້ຊິດ ເພື່ອນໍາເອົາຜົນປະໂຫຍດມາສູ່ສອງປະເທດລາວ ແລະ ໂຮນລັງ ແລະ ອວຍພອນໄຊອັນປະເສີດໃຫ້ແກ່ ທ່ານເອກອັກຄະລັດຖະທູດ ໂຮນລັງ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຄວາມສໍາເລັດໃນພາລະໜ້າທີ່ີອັນມີກຽດ ແລະ ສູງສົ່ງຂອງຕົນ ປະຈຳ ສປປ. ລາວ.
ສາທາລະນະລັດ ປະຊາທິປະໄຕ ປະຊາຊົນລາວ ແລະ ຣາຊະອານາຈັກໂຮນລັງໄດ້ສ້າງຕັ້ງສາຍພົວພັນການທູດນຳກັນໃນວັນທີ 17 ພະຈິກ 1975.


text:
ໃນວັນທີ 31 ມີນາ 2022, ທີ່ ແຂວງຫຼວງພະບາງ, ກະຊວງການຕ່າງປະເທດ ໂດຍຮ່ວມກັບພາກສ່ວນຕ່າງໆທີ່ກ່ຽວ ຂ້ອງ ໄດ້ຈັດຕັ້ງພິທີທາງການ ເພື່ອສະເຫຼີມສະຫຼອງວັນຝຣັງໂກໂຟນີສາກົນ ຂຶ້ນ ທີ່ ຫ້ອງປະຊຸມໃຫຍ່ ຂອງຫ້ອງວ່າການປົກຄອງແຂວງຫຼວງພະບາງ, ພາຍໃຕ້ການເປັນປະທານຂອງ ທ່ານ ໂພໄຊ ໄຂຄຳພິທູນ, ຮອງລັດຖະມົນຕີກະຊວງການຕ່າງປະເທດ ແລະ ໂດຍການໃຫ້ກຽດເປັນປະທານຮ່ວມຂອງ ທ່ານ ຄຳຂັນ ຈັນທະວີສຸກ, ເຈົ້າແຂວງ ແຂວງຫຼວງພະບາງ. ພ້ອມດຽວກັນນັ້ນ, ກໍມີການເຂົ້າຮ່ວມຂອງ ທ່ານ ຮສ.ດຣ. ຮຸ່ງເພັດ ຈັນທະວົງ, ຮອງອະທິການບໍດີ ມະຫາວິທະຍາໄລແຫ່ງຊາດ, ທ່ານ ນາງ ຊິບ-ແລັງ ຊຸຍອອກ, ເອກອັກຄະລັດຖະທູດຝຣັ່ງ ປະຈຳ ສປປ ລາວ ແລະ ບັນດາທູຕານຸທູດປະເທດທີ່ນຳໃຊ້ພາສາຝຣັ່ງ ປະຈຳ ສປປ ລາວ, ຜູ້ຕາງໜ້າຫ້ອງການມະຫາວິທະຍາໄລຝຣັງໂກໂຟນີ (AUF) ປະຈໍາ ສປປ ລາວ, ບັນດາພະແນກການຕ່າງໆອ້ອມຂ້າງແຂວງ, ພ້ອມດ້ວຍຄູອາຈານ ແລະ ນັກຮຽນ-ນັກສຶກສາທີ່ຮຽນພາສາຝຣັ່ງ ພາຍໃນແຂວງຫຼວງພະບາງ ເຂົ້າຮ່ວມ ຈຳນວນ 200 ທ່ານ. ສຳລັບ ຫົວຂໍ້ຂອງການສະເຫຼີມສະຫຼອງວັນຝຣັງໂກໂຟນີສາກົນ ໃນປີນີ້ ແມ່ນ: “ຝຣັງໂກໂຟນີ ໃນອະນາຄົດ (Francophonie de l’Avenir)”.
ໃນໂອກາດດັ່ງກ່າວ, ທ່ານ ຄຳຂັນ ຈັນທະວີສຸກ, ເຈົ້າແຂວງ ແຂວງຫຼວງພະບາງ, ໄດ້ໃຫ້ກຽດກ່າວຕ້ອນຮັບ ແລະ ສະແດງຄວາມດີໃຈຕໍ່ການມາຈັດຕັ້ງພິທີທາງການ ເພື່ອສະເຫຼີມສະຫຼອງວັນຝຣັງໂກໂຟນີສາກົນ ໃນປີນີ້ ຢູ່ ແຂວງຫຼວງພະບາງ, ຊຶ່ງທ່ານໄດ້ລາຍງານ ແລະ ຍົກໃຫ້ເຫັນເຖິງສະພາບການສຶກສາ ຢູ່ ພາຍໃນແຂວງຫຼວງພະບາງ ໂດຍສະເພາະ ຫຼັກສູດການຮຽນ-ການສອນພາສາຝຣັ່ງ, ພ້ອມນັ້ນ ທ່ານຍັງໄດ້ຍົກໃຫ້ເຫັນສະພາບການພັດທະນາເສດຖະກິດ-ສັງຄົມ ຂອງແຂວງຫຼວງພະບາງ ໃນໄລຍະປັດຈຸບັນ, ລວມທັງມາດຕະການໃນການຮັບມືກັບການແຜ່ລະບາດຂອງພະຍາດໂຄວິດ-19 ຕະຫຼອດໄລຍະເວລາທີ່ຜ່ານມາ. ພິທີທາງການໃນຄັ້ງນີ້ ທ່ານ ຮອງລັດຖະມົນຕີກະຊວງການຕ່າງປະເທດ, ປະທານໃນພິທີ ໄດ້ໃຫ້ກຽດກ່າວຄຳເຫັນ ໂດຍໄດ້ຍົກໃຫ້ເຫັນເຖິງຄວາມໝາຍຄວາມສຳຄັນຂອງວັນຝຣັງໂກໂຟນີສາກົນ, ລວມທັງ ຄວາມພະຍາຍາມ ແລະ ຄວາມເອົາໃຈໃສ່ ຂອງ ສປປ ລາວ ໃນການປະກອບສ່ວນເຂົ້າໃນວຽກງານບູລິມະສິດ ຂອງອົງການຝຣັງໂກໂຟນີສາກົນ ກໍຄື ຂອງວົງຄະນະຍາດສາກົນ ເປັນຕົ້ນ ການຈັດຕັ້ງປະຕິບັດ ເປົ້າໝາຍການພັດທະນາແບບຍືນຍົງ ໂດຍສະເພາະ ໃນຂົງເຂດວຽກງານສົ່ງເສີມເສດຖະກິດ, ດີຈີຕອນ, ການປົກປັກຮັກສາສິ່ງແວດລ້ອມ ແລະ ການປ່ຽນແປງຂອງດິນຟ້າອາກາດ. ນອກຈາກນີ້, ທ່ານຍັງໄດ້ເນັ້ນໜັກເຖິງ ຄວາມມຸ່ງຫວັງ ຂອງ ສປປ ລາວ ໃນການສົ່ງເສີມການນຳໃຊ້ພາສາຝຣັ່ງ ຊຶ່ງເປັນໜຶ່ງໃນພາສາສາກົນທີ່ມີການນຳໃຊ້ຢ່າງກ້ວາງຂວາງ ຂອງທົ່ວໂລກ ໂດຍສະເພາະ ກໍຄືການສົ່ງເສີມການສຶກສາຫຼັກສູດຫ້ອງຮຽນສອງພາສາ ລາວ-ຝຣັ່ງ ທີ່ມີຢູ່ໃນ 04 ແຂວງ ຂອງ ສປປ ລາວ ຄື: ນະຄອນຫຼວງວຽງຈັນ, ແຂວງຫຼວງພະບາງ, ແຂວງສະຫວັນນະເຂດ ແລະ ແຂວງຈຳປາສັກ ໃຫ້ມີປະສິດທິພາບຂຶ້ນ, ເນື່ອງຈາກວ່າ ໃນໄລຍະປັດຈຸບັນ ຈຳນວນຜູ້ທີ່ຮູ້ ແລະ ສາມາດສື່ສານພາສາຝຣັ່ງ ຂອງຄົນລາວ ແມ່ນນັບມື້ນັບຫຼຸດລົງ ແລະ ມີຂໍ້ຈຳກັດຫຼາຍດ້ານ.
ໃນໂອກາດພິທີດັ່ງກ່າວ, ທ່ານ ເອກອັກຄະລັດຖະທູດຝຣັ່ງ ປະຈໍາ ສປປ ລາວ ກໍໄດ້ຂຶ້ນກ່າວ ມີຄຳເຫັນຕໍ່ພິທີທາງການ ໂດຍມີເນື້ອໃນປິ່ນອ້ອມ ຫົວຂໍ້ຂອງການສະເຫຼີມສະຫຼອງວັນຝຣັງໂກໂຟນີ ໃນປີນີ້. ພ້ອມດຽວກັນນັ້ນ, ບັນດາຜູ້ເຂົ້າຮ່ວມໃນພິທີ ຍັງໄດ້ຮັບຊົມວີດີໂອຄຳເຫັນຂອງ ທ່ານ ເລຂາທິການໃຫຍ່ອົງການຟຣັງໂກໂຟນີສາກົນ ຕໍ່ກັບຫົວຂໍ້ຂອງການສະເຫຼີມສະຫຼອງໃນປີີນີ້ ຊຶ່ງທ່ານ ໄດ້ເນັ້ນໜັກເຖິງຄວາມສຳຄັນຂອງຊາວໜຸ່ມ ໃນການປະກອບສ່ວນສົ່ງເສີມພາສາຝຣັ່ງ ກໍຄືວຽກງານຝຶກອົບຮົມວິຊາຊີບ ໃນຂົງເຂດວຽກງານຕ່າງໆ ເພື່ອຮັບປະກັນໃຫ້ແກ່ ຝຣັງໂກໂຟນີ ໃນອະນາຄົດທີ່ເຕັມໄປດ້ວຍຄວາມຫຼາກຫຼາຍທາງດ້ານພາສາ, ວັດທະນະທຳ ແລະ ນະວັດຕະກຳທີ່ທັນສະ ໄໝ.
ໃນຕອນທ້າຍຂອງພິທີດັ່ງກ່າວ, ບັນດາຜູ້ເຂົ້າຮ່ວມ ໄດ້ຮ່ວມຊົມການສະແດງສິລະປະວັນນະຄະດີ ຂອງນ້ອງນັກຮຽນ-ນັກສຶກສາພາສາຝຣັ່ງ, ຕະຫຼອດເຖິງໄດ້ຢ້ຽມຊົມການວາງສະແດງຮູບພາບ ແລະ ຂໍ້ມູນຂ່າວສານ ກ່ຽວກັບການເຄື່ອນໄຫວກິດຈະກຳຕ່າງໆ ຂອງຄູອາຈານ ແລະ ນັກຮຽນ-ນັກສຶກສາພາສາຝຣັ່ງ ຂອງແຂວງຫຼວງພະບາງ ໃນຂອບວຽກງານຝຣັງໂກໂຟນີ.
ສຳລັບການຈັດຕັ້ງພິທີທາງການ ເພື່ອສະເຫຼີມສະຫຼອງວັນຝຣັງໂກໂຟນີສາກົນ ຊຶ່ງກົງກັບວັນທີ 20 ມີນາ ຂອງທຸກໆປີ ແລະ ເປັນວັນສ້າງຕັ້ງອົງການດັ່ງກ່າວ, ທຸກໆປະເທດສະມາຊິກຕ້ອງໄດ້ຈັດຕັ້ງປະຕິບັດ ເພື່ອຊຸກຍູ້ສົ່ງເສີມການຮຽນ-ການສອນ ແລະ ການນຳໃຊ້ພາສາຝຣັ່ງ ຢູ່ພາຍໃນປະເທດສະມາຊິກ, ຊຶ່ງ ສປປ ລາວ ນັບຕັ້ງແຕ່ເຂົ້າເປັນສະມາຊິກສົມບູນຂອງອົງການຝຣັງໂກໂຟນີສາກົນ ໃນປີ 1991 ເປັນຕົ້ນມາ ກໍໄດ້ມີການຈັດຕັ້ງພິທີສະເຫຼີມສະຫຼອງໃຫ້ແກ່ວັນສ້າງຕັ້ງອົງການດັ່ງກ່າວ ໃນທຸກໆປີ ໂດຍການໝູນວຽນກັນຈັດຕັ້ງຂຶ້ນ ຢູ່ ບັນດາແຂວງທີ່ມີຫຼັກສູດການຮຽນ-ການສອນ ພາສາຝຣັ່ງ ຄື: ນະຄອນຫຼວງວຽງຈັນ, ແຂວງຫຼວງພະບາງ, ສະຫວັນນະເຂດ ແລະ ຈຳປາສັກ.


text:
ກຸ່ມ JONCHN, ສ້າງຕັ້ງຂຶ້ນໃນປີ 1988, ມີສໍານັກງານໃຫຍ່ຢູ່ໃນ Liushi, Wenzhou, "ນະຄອນຫຼວງໄຟຟ້າຂອງຈີນ".ມັນມີຄວາມຊ່ຽວຊານໃນ R & D, ການຜະລິດແລະການຂາຍອຸປະກອນການສົ່ງແລະການແຈກຢາຍ, ການປ້ອງກັນໄຟອັດສະລິຍະ, ການສະຫນອງພະລັງງານແລະຜະລິດຕະພັນອື່ນໆ.ການປະຕິບັດການຜະລິດພາກສ່ວນການຂາຍຜະລິດຕະພັນສໍາເລັດຮູບແລະການບໍລິການໃນຫນຶ່ງຂອງບໍລິສັດມືອາຊີບ.
ບໍລິສັດມີສວນອຸດສາຫະ ກຳ ກວມເອົາພື້ນທີ່ຫຼາຍກວ່າ 70,000 ຕາແມັດ, ແລະພະນັກງານຫຼາຍກວ່າ 800 ຄົນ.ມັນມີສາຂາແລະໂຮງງານປະກອບໃນອາຟຣິກາ, ອາຊີກາງ, Dubai ແລະອາຊີຕາເວັນອອກສຽງໃຕ້.ຜະລິດຕະພັນດັ່ງກ່າວໄດ້ສົ່ງອອກໄປຫຼາຍກວ່າ 60 ປະເທດ ແລະ ເຂດແຄ້ວນໃນໂລກ.
ຫຼັງຈາກຫຼາຍກວ່າ 30 ປີຂອງການພັດທະນາ, ມັນໄດ້ພັດທະນາເປັນບໍລິສັດພິເສດທີ່ມີການດໍາເນີນງານສາກົນ.
ບໍລິສັດໄດ້ຮັບລາງວັນເປັນ "ວິສາຫະກິດດາວ", "ວິສາຫະກິດເຕັກໂນໂລຢີສູງແຫ່ງຊາດ", "ເຄື່ອງໝາຍການຄ້າທີ່ມີຊື່ສຽງຂອງຈີນ", "ໂຄງການສາຍໄຟແຫ່ງຊາດ" ແລະ "ລາງວັນທີ 3 ສໍາລັບຄວາມກ້າວໜ້າທາງວິທະຍາສາດ ແລະ ເຕັກໂນໂລຊີ".ມັນໄດ້ຮັບໃບຢັ້ງຢືນລະບົບຄຸນນະພາບສາກົນ ISO9001 ຢ່າງຕໍ່ເນື່ອງ, ການຢັ້ງຢືນລະບົບການຄຸ້ມຄອງສິ່ງແວດລ້ອມສາກົນ ISO14000, ການຢັ້ງຢືນມາດຕະຖານ AAA ແຫ່ງຊາດ, ການຢັ້ງຢືນ EU CE ແລະການຢັ້ງຢືນຜະລິດຕະພັນຂອງພະແນກຄວາມປອດໄພໄຟ.
ຄວາມເຂັ້ມແຂງຂອງບໍລິສັດ
ບໍລິສັດມີພື້ນຖານການຜະລິດຂະຫນາດໃຫຍ່ຂອງສວນວິທະຍາສາດແລະເຕັກໂນໂລຢີ Zhongchuan ໃນ Wenzhou, ຈີນ, ແລະມີສູນຄົ້ນຄວ້າແລະພັດທະນາເຕັກໂນໂລຢີຂອງເທດສະບານທີ່ມີຄວາມເຂັ້ມແຂງດ້ານວິຊາການ.
ມີສາຂາແລະໂຮງງານປະກອບໃນອາຟຣິກາ, ອາຊີກາງ, Dubai ແລະອາຊີຕາເວັນອອກສຽງໃຕ້, ທີມງານບໍລິການດ້ານວິຊາການມືອາຊີບ, ຕິດຕາມຄຸນນະພາບຂອງຜະລິດຕະພັນ, ສະຫນອງຜູ້ຊົມໃຊ້ທີ່ມີການສະຫນັບສະຫນູນດ້ານວິຊາການກ່ອນການຂາຍຢ່າງລະມັດລະວັງແລະການບໍລິການຫລັງການຂາຍທີ່ສົມບູນແບບ.


text:
-
ປະທານປະເທດ ແຫ່ງ ສສ ຫວຽດນາມ ເດີນທາງມາເຖິງ ສປປ ລາວ ແລ້ວ
ໂດຍ: ສີເປື້ອນມື
09 ສິງຫາ 2021 (11.22 ນ.)
Read : 28,901
ສະຫາຍ ຫງວຽນ ຊວນ ຟຸກ ກຳມະການກົມການເມືອງສູນກາງພັກ ກອມມູນິດຫວຽດນາມ ປະທານປະເທດ ແຫ່ງ ສາທາລະນະລັດ ສັງຄົມນິຍົມ ຫວຽດ ນາມ ພ້ອມດ້ວຍພັນລະຍາ ແລະ ຄະນະຜູ້ແທນຂັ້ນສູງ ຂອງ ສສ ຫວຽດນາມ ໄດ້ເດີນທາງມາເຖິງສະໜາມບິນສາກົນວັດໄຕ ໃນເວລາ 8:15 ໂມງຂອງວັນທີ 9 ສິງຫາ 2021 ໂດຍມີ ສະຫາຍ ສອນໄຊ ສີພັນດອນ ກຳມະການກົມການເມືອງສູນກາງພັກ ປະຊາຊົນ ປະຕິວັດລາວ ຮອງນາຍົກລັດຖະມົນຕີ ລັດຖະມົນຕີກະຊວງແຜນການ ແລະ ການລົງທຶນ ພ້ອມດ້ວຍພັນລະຍາ ແລະ ຄະນະຜູ້ແທນຝ່າຍລາວ ໃຫ້ການຕ້ອນຮັບ.
ການເດີນທາງມາຢ້ຽມຢາມສັນຖະ ວະໄມຕີ ຢ່າງເປັນທາງການ ຢູ່ ສາທາລະ ນະລັດ ປະຊາທິປະໄຕ ປະຊາຊົນລາວ ໃນລະຫວ່າງວັນທີ 9 - 10 ສິງຫາ ນີ້, ຕາມຄຳເຊີນຂອງ ສະຫາຍ ທອງລຸນ ສີສຸລິດ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນ ປະຕິວັດລາວ ປະທານປະເທດ ແຫ່ງ ສປປ ລາວ ເພື່ອເພີ່ມທະວີ ແລະ ເສີມຂະຫຍາຍສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນສອງຊາດລາວ-ຫວຽດນາມໃຫ້ກ້າວເຂົ້າສູ່ລວງເລິກຍິ່ງໆຂຶ້ນ.
ທີ່ມາ: Lao National Radio


text:
ກະຊວງພາຍໃນ ໄດ້ຈັດກອງປະຊຸມພົບປະຂຶ້ນ ໃນວັນທີ 22 ກໍລະກົດນີ້ ທີ່ຫ້ອງປະຊຸມຂອງກະຊວງດັ່ງກ່າວ ໂດຍການເຂົ້າຮ່ວມຂອງ ທ່ານ ກິແກ້ວ ໄຂຄໍາພິທູນ ຮອງນາຍົກລັດຖະມົນຕີ ຜູ້ຊີ້ນໍາວຽກງານຄຸ້ມຄອງລັດຖະກອນຂົງເຂດປົກຄອງ ແລະ ວັດທະນະທໍາ-ສັງຄົມ, ທ່ານ ທອງຈັນ ມະນີໄຊ ລັດຖະມົນຕີກະຊວງພາຍໃນ, ມີບັນດາຄະນະນໍາ ພ້ອມດ້ວຍພະນັກງານຫຼັກແຫຼ່ງ ຂອງກະຊວງພາຍໃນເຂົ້າຮ່ວມຢ່າງພ້ອມພຽງ.
ກອງປະຊຸມ ໄດ້ຮັບຟັງການລາຍງານຈາກ ທ່ານ ທອງຈັນ ມະນີໄຊ ຊຶ່ງໄດ້ຍົກໃຫ້ເຫັນດ້ານດີ, ດ້ານອ່ອນ, ຂໍ້ຂາດຕົກບົກຜ່ອງ, ບົດຮຽນທີ່ຖດຖອນໄດ້ ແລະ ທິດທາງແຜນການໃນຕໍ່ໜ້າ. ໃນ 6 ເດືອນຕົ້ນປີ 2021 ນີ້ ໄດ້ຈົດທະບຽນ ແລະ ອອກໃບຢັ້ງຢືນການປ່ຽນແປງສັນຊາດ ຈໍານວນ 29 ຄົນ ຍິງ 15 ຄົນ, ການເກີດ 88.681 ຄົນ ຍິງ 42.767 ຄົນ, ການແຕ່ງດອງລະຫວ່າງພົນລະເມືອງລາວດ້ວຍກັນ 21.820 ຄູ່, ການແຕ່ງດອງລະຫວ່າງພົນລະເມືອງລາວກັບຄົນຕ່າງປະເທດ 221 ຄູ່; ໄດ້ສໍາເລັດການທາບທາມຄໍາຄິດເຫັນຢູ່ຂັ້ນທ້ອງຖິ່ນຕໍ່ກັບຮ່າງຍຸດທະສາດແຫ່ງຊາດ ເພື່ອພັດທະນາວຽກງານຊົນເຜົ່າ; ສໍາເລັດການແຈກຢາຍ ແລະ ຕິດຕາມການບັນຈຸໂກຕ້າລັດຖະກອນໃໝ່ ປີ 2021 ຈຳນວນ 1.600 ຄົນ ຢູ່ຂັ້ນສູນກາງ ແລະ ທ້ອງຖິ່ນ; ຈັດພິມບັດພະນັກງານ-ລັດຖະກອນຢູ່ຂັ້ນສູນກາງໄດ້ 46 ພາກສ່ວນ, ຈຳນວນ 11.554 ບັດ, ແຈກຢາຍໄປແລ້ວ ຈຳນວນ 9.992 ບັດ; ຂັ້ນທ້ອງຖິ່ນໄດ້ 2 ພາກສ່ວນ, ຈໍານວນ 2,746 ບັດ; ແຈກຢາຍໄປແລ້ວ ຈຳນວນ 1.927 ບັດ. ສຳເລັດການຄົ້ນຄວ້າ ແລະ ສະເໜີລັດຖະບານຮັບຮອງເອົາດຳລັດວ່າດ້ວຍນະໂຍບາຍຕໍ່ພະນັກງານ-ລັດຖະກອນ ທີ່ປະຕິບັດໜ້າທີ່ຢູ່ເຂດຫ່າງໄກສອກຫຼີກ ແລະ ທຸລະກັນດານສະບັບປັບປຸງ ເພື່ອເປັນບ່ອນອີງຈັດຕັ້ງປະຕິບັດໃນຂອບເຂດທົ່ວປະເທດ; ສືບຕໍ່ສ້າງຄູ່ມື ຫຼັກສູດການຄຸ້ມຄອງ ບໍລິຫານລັດ ແລະ ປັບປຸງເນື້ອໃນຫຼັກສູດຕ່າງໆທີ່ໄດ້ຮັບຮອງໄປແລ້ວເພື່ອໃຫ້ສອດຄ່ອງກັບສະພາບຕົວຈິງ ພ້ອມທັງລົງໄປຊ່ວຍຈັດຝຶກອົບຮົມວຽກງານຄຸ້ມຄອງ ແລະ ບໍລິຫານລັດໃຫ້ບັນດາກະຊວງຕາມການສະເໜີຂອງພາກສ່ວນກ່ຽວຂ້ອງ ແລະ ວຽກງານອື່ນໆ.
ພາຍຫຼັງໄດ້ຮັບຟັງການລາຍງານຈາກ ທ່ານ ທອງຈັນ ມະນີໄຊ, ທ່ານ ກິແກ້ວ ໄຂຄໍາພິທູນ ຕາງໜ້າໃຫ້ລັດຖະບານ ສະແດງຄວາມຍ້ອງຍໍຊົມເຊີຍຕໍ່ຜົນງານຫຼາຍໆດ້ານທີ່ກະຊວງພາຍໃນຍາດມາໄດ້ຕະຫຼອດໄລຍະຜ່ານມາ, ຄຽງຄູ່ກັບຜົນງານທີ່ຍາດມາໄດ້ນັ້ນ ແຕ່ຖ້າອີງໃສ່ຄວາມຮຽກຮ້ອງຕ້ອງການຂອງໜ້າທີ່ວຽກງານໃນປັດຈຸບັນ ເລັ່ງທວງໃຫ້ຕ້ອງໄດ້ພ້ອມພາກັນເອົາໃຈໃສ່ຢ່າງຕັ້ງໜ້າ ເພື່ອຕອບສະໜອງຄວາມຮຽກຮ້ອງຕ້ອງການຂອງລະບົບກົງຈັກການຈັດຕັ້ງຂອງລັດຖະບານ ຄື: ຕ້ອງເພີ່ມທະວີຍົກສູງຄຸນນະພາບ ແລະ ຍົກປະສິດທິຜົນຂອງວຽກງານການເມືອງ-ແນວຄິດ ຂອງພະນັກງານສະມາຊິກພັກ ໃຫ້ສູງຂຶ້ນ ເປັນຕົ້ນໃນການຄົ້ນຄວ້າຮັບຮູ້ແນວທາງນະໂຍບາຍຂອງພັກ ລະບຽບກົດໝາຍຂອງລັດ ທັງຍົກສູງຄວາມຮັບຜິດຊອບ ຂອງພະນັກງານ-ລັດຖະກອນ ທີ່ເຮັດວຽກງານພາຍໃນ ໃນແຕ່ລະໄລຍະໃຫ້ສູງຂຶ້ນກວ່າເກົ່າ; ຕ້ອງຮີບຮ້ອນປັບປຸງກົງຈັກການຈັດຕັ້ງຕາມມະຕິຕົກລົງຂອງກົມການເມືອງສູນກາງພັກ ສະບັບເລກທີ 07/ກມສພ ໃຫ້ສຳເລັດໃນທ້າຍປີນີ້. ນອກນັ້ນ, ຕ້ອງໄດ້ສືບຕໍ່ຄົ້ນຄວ້າ ເພື່ອມີທິດປັບປຸງກົງຈັກການຈັດຕັ້ງຂັ້ນສູນກາງໃຫ້ມີລັກຊະນະກະທັດຮັດ, ຍຸບເລີກກົງຈັກຂັ້ນຕ່າງໆຢ່າງເໝາະສົມແທດກັບຕົວຈິງໃນແຕ່ລະໄລຍະແລ້ວ ຫຼື ບໍ. ສິ່ງສຳຄັນທີ່ສຸດໃຫ້ບັນດາສະຫາຍສ້າງແຜນລະອຽດໃນການປັບປຸງກົງຈັກການຈັດຕັ້ງຂັ້ນສູນກາງ; ລະບົບການປົກຄອງທ້ອງຖິ່ນ ກໍແມ່ນວຽກງານໜຶ່ງດໍາເນີນການຄ້າຍຄືກັນກັບລະບົບກົງຈັກລັດຖະບານ (ນ້ອຍ) ຊຶ່ງວຽກງານແມ່ນກວມທັງໝົດທຸກດ້ານ, ຖ້າບາງເຂດວຽກງານໃດບໍ່ຫຼາຍ ກໍສົມຄວນໃຫ້ລວມກັນກໍໄດ້ ດ້ານໜຶ່ງກໍເພື່ອຮັບປະກັນໃຫ້ພະນັກງານໃຫ້ມີພຽງພໍກັບຄວາມຕ້ອງການ ແລະ ພະນັກງານຜູ້ໜຶ່ງກໍສາມາດເຮັດໄດ້ຫຼາຍວຽກ ດ້ານສອງ ກໍແມ່ນສາມາດເຮັດໃຫ້ກົງຈັກໜ້ອຍລົງ ທັງຮັບປະກັນຄຸນນະພາບ (ຕົວຢ່າງ: ແຂວງ, ເມືອງໃດທີ່ມີສະຖານທີ່ທ່ອງທ່ຽວຫຼາຍ ຄວນເສີມກຳລັງລົງໃສ່ວຽກດັ່ງກ່າວໃຫ້ຫຼາຍ, ແຂວງ ຫຼື ເມືອງໃດມີການດຳເນີນດ້ານອຸດສາຫະກຳຫຼາຍກໍຄວນເພີ່ມພະນັກງານໃນຂົງເຂດດັ່ງກ່າວໃຫ້ຫຼາຍຂຶ້ນ ຫຼື ໂຮມພະແນກ ຫຼື ຫ້ອງການຂອງເມືອງເຂົ້າກັນ; ວຽກງານຄຸ້ມຄອງລັດຖະກອນ ແມ່ນເປັນຂອດຕັດສິນຊີ້ຂາດຂອງວຽກງານທັງໝົດ ດັ່ງນັ້ນ, ໃຫ້ກະຊວງຄົ້ນຄວ້າລະອຽດ ມາຮອດປັດຈຸບັນຈໍານວນລັດຖະກອນພຽງພໍແລ້ວ ຫຼື ບໍ (ຕິດພັນກັບດ້ານງົບປະມານ ເງິນເດືອນ, ເງິນອຸດໜູນ ແລະ ນະໂຍບາຍຂອງລັດ) ແລະ ຍັງມີຄວາມຈຳເປັນຕ້ອງຮັບລັດຖະກອນໃນທຸກໆປີຫຼືບໍ ສັບຊ້ອນຈັດສັນພະນັກງານຂົງເຂດທີ່ມີລັດຖະກອນຫຼາຍມາໃສ່ຂົງເຂດທີ່ຍັງຂາດຄວນເຮັດແນວໃດ ລວມທັງບັນຫາຄຸນນະພາບຂອງພະນັກງານ-ລັດຖະກອນພຽງພໍແລ້ວຫຼືບໍ ຈະມີການຄັດເລືອກ ເພື່ອໃຫ້ດຳລົງຕຳແໜ່ງບໍລິຫານແນວໃດ ຕາມທິດຫັນເປັນໜຸ່ມ (ຕ້ອງໄປຕາມທິດມີຂຶ້ນ ແລະ ມີລົງ); ກະຊວງພາຍໃນແມ່ນຕ້ອງເຮັດບົດບາດດ້ານມະຫາພາກ ໂດຍການເກັບກຳສະຖິຕິພົນລະເມືອງທັງໝົດເຂົ້າໃນລະບົບ ທັງສົ່ງໃຫ້ ແລະ ເຊື່ອມກັບຂົງເຂດ ປກສ ໃນການຈັດຕັ້ງປະຕິບັດ ລວມທັງການເຄື່ອນຍ້າຍຂອງພົນລະເມືອງ ລາວ ແລະ ຕ່າງປະເທດຕ້ອງໄດ້ມີການ ເຊື່ອມກັນທາງລະບົບເອເລັກໂຕຣນິກ. ສິ່ງສຳຄັນທີ່ສຸດ ກະຊວງ ຕ້ອງໄດ້ເປັນແບບຢ່າງ ໃນການສ້າງຕັ້ງລະບົບກົງຈັກການຈັດຕັ້ງ ແລະ ພະນັກງານໃຫ້ໜ້ອຍລົງ ແລະ ກະທັດຮັດທີ່ສຸດ ເພື່ອເປັນຕົ້ນແບບໃນການປັບປຸງກະຊວງ, ອົງການ ແລະ ທ້ອງຖິ່ນໃນທົ່ວປະເທດໄດ້.
ພາບ-ຂ່າວ:ແສງຈັນ


text:
ກອງປະຊຸມສໍາມະນາຖືກຈັດຂຶ້ນດ້ວຍຫຼາຍເນື້ອໃນທີ່ອຸດົມສົມບູນຄື ເວທີປາໄສທາງໄກກ່ຽວກັບການໄປຮຽນຢູ່ ອາເມລິກາ ໃຫ້ແກ່ນັກຮຽນມັດທະຍົມຕອນປາຍ; ທີ່ປຶກສາການແນະນຳອາຊີບ… ກ່າວຄຳເຫັນທີ່ພິທີໄຂກອງປະຊຸມສຳມະນາ, ທ່ານເອກອັກຄະລັດຖະທູດ ດັ້ງຮວ່າງຢາງ, ຫົວໜ້າຄະນະຜູ້ຕາງໜ້າ ຫວຽດນາມ ປະຈຳ ສປຊ ຕີລາຄາສູງການເຄື່ອນໄຫວທີ່ແທດຈິງນີ້ຂອງກອງສະມາຄົມຊາວໜຸ່ມ, ນັກສຶກສາ ຫວຽດນາມ ຢູ່ ນິວຢອກ ໃນການຊ່ວຍກັນຮ່ຳຮຽນ ແລະ ຊອກຫາໂອກາດພັດທະນາຕົນເອງ ກໍຄື ຄວາມສາມັກຄີໃນການສ້າງປະຊາຄົມ. ທ່ານກໍຫວັງວ່າ ຊາວໜຸ່ມ, ນັກສຶກສາແຕ່ລະຄົນ ຈະເປັນຂົວຕໍ່ທາງພູມປັນຍາລະຫວ່າງພາຍໃນປະເທດ ແລະ ສາກົນ, ສະແດງໄດ້ເຖິງຄຸນຄ່າວັດທະນະທຳ ແລະ ທີ່ຕັ້ງຂອງ ຊາວ ຫວຽດນາມ ສຳລັບເພື່ອນມິດສາກົນ.
vovworld.vn


text:
ຕອນຄ່ຳວັນທີ 2 ກັນຍານີ້, ທ່ານສີຈິ້ນຜິງ ປະທານປະເທດຈີນໄດ້ກ່າວຄຳປາໄສຜ່ານທາງວິດີໂອຕໍ່ກອງປະຊຸມສຸດຍອດການຄ້າການບໍລິການໂລກຂອງງານຕະຫຼາດນັດການຄ້າການບໍລິການສາກົນຈີນ2021, ເນື້ອໃນຄຳປາໄສມີດັ່ງນີ້:
ງານຕະຫຼາດນັດຄັ້ງນີ້ມີຫົວຂໍ້ວ່າ “ເປີດອະນາຄົດດ້ວຍດີຈີຕອນ, ການບໍລິການຊຸກຍູ້ການພັດທະນາ”, ເຊື່ອໝັ້ນວ່າ: ພາຍໃຕ້ການມີສ່ວນຮ່ວມຢ່າງຕັ້ງໜ້າຂອງບັນດາຝ່າຍ, ງານຄັ້ງນີ້ຈະເປັນງານມະຫາກຳທີ່ມີເອກະລັກພິເສດທີ່ພົ້ນເດັ່ນແລະປະສົບຜົນສຳເລັດຢ່າງຫຼວງຫລາຍ.
ການຄ້າການບໍລິການເປັນສ່ວນປະກອບອັນສຳຄັນຂອງການຄ້າສາກົນ ແລະເປັນຂົງເຂດສຳຄັນຂອງການຮ່ວມມືດ້ານເສດຖະກິດການຄ້າສາກົນ ເຊິ່ງມີບົດບາດສຳຄັນໃນການສ້າງສະພາບການພັດທະນາອັນໃໝ່. ພວກຂ້າພະເຈົ້າຍິນດີຮ່ວມກັບບັນດາຝ່າຍ,ຍຶດໝັ້ນໃນການເປີດປະຕູສູ່ພາຍນອກແລະການຮ່ວມມືແບບຕ່າງຝ່າຍຕ່າງມີຜົນປະໂຫຍດ, ຮ່ວມກັນຊົມໃຊ້ກາລະໂອກາດການພັດທະນາການຄ້າການບໍລິການ ແລະຮ່ວມກັນຊຸກຍູ້ໃຫ້ເສດຖະກິດໂລກຟື້ນຄືນ ແລະເຕີບໂຕ.
ພວກຂ້າພະເຈົ້າຈະຍົກສູງລະດັບການເປີດປະຕູສູ່ພາຍນອກ, ຊຸກຍູ້ການປະຕິບັດມາດຕະການຄຸ້ມຄອງພິເສດກ່ຽວກັບການຄ້າການບໍລິການຂ້າມຊາດໃນທົ່ວປະເທດຈີນ, ຄົ້ນຄວ້າການສ້າງເຂດສາທິດກ່ຽວກັບການພັດທະນາການຄ້າການບໍລິການດ້ວຍການປະດິດສ້າງລະດັບຊາດ, ພວກຂ້າພະເຈົ້າຈະເປີດກວ້າງຊ່ອງທາງການຮ່ວມມື, ເພີ່ມທະວີການສະໜັບສະໜູນການພັດທະນາຂະແໜງການບໍລິການຂອງບັນດາປະເທດທີ່ຮ່ວມກັນສ້າງ “ໜຶ່ງແລວໜຶ່ງເສັ້ນທາງ”, ຮ່ວມກັບໂລກຊົມໃຊ້ໝາກຜົນການພັດທະນາເຕັກນິກຂອງຈີນ.ພວກຂ້າພະເຈົ້າຈະເພີ່ມທະວີການສ້າງລະບຽບການໃນຂົງເຂດການບໍລິການ, ສະໜັບສະໜູນແຫ່ງຕ່າງໆເຊັ່ນ:ນະຄອນຫຼວງປັກກິ່ງໃຫ້ດຳເນີນການທົດລອງປະຕິບັດໄປກ່ອນກ່ຽວກັບການເຊື່ອມໂຍງກົດລະບຽບວ່າດ້ວຍສັນຍາການຄ້າເສລີສາກົນທີ່ມີລະດັບສູງ, ສ້າງເຂດສາທິດການຄ້າດີຈີຕອນ. ພວກຂ້າພະເຈົ້າຈະສືບຕໍ່ສະໜັບສະໜູນວິສາຫະກິດຂະໜາດກາງແລະນ້ອຍພັດທະນາດ້ວຍການປະດິດສ້າງ, ລົງເລິກການປະຕິຮູບຕະຫຼາດ OTC ໃໝ່(New OTC(Over the Counter) Market),ສ້າງຕັ້ງຕະຫຼາດຫຼັກຊັບປັກກິ່ງ, ເພື່ອສ້າງໃຫ້ເປັນແນວຮົບຫຼັກເພື່ອຮັບໃຊ້ວິສາຫະກິດຂະໜາດກາງແລະນ້ອຍທີ່ມີການປະດິດສ້າງໃໝ່.


text:
ຈັດພິທີຮັບມະຫາຊົນກ້າວໜ້າ ເຂົ້າເປັນສະມາຊິກພັກ ແລະ ເຜີຍແຜ່ນິຕິກຳວຽກງານພັກ
ພິທີຮັບມະຫາຊົນກ້າວໜ້າ ເຂົ້າເປັນສະມາຊິກພັກປະຊາຊົນປະຕິວັດລາວ ສະໄໝສໍາຮອງ ຈຳນວນ 06 ສະຫາຍ ຍິງ 04 ສະຫາຍ ຂອງຄະນະພັກຮາກຖານກົມຈັດຕັ້ງ ແລະ ພະນັກງານ ໄດ້ຈັດຂຶ້້ນໃນວັນທີ 24 ມິຖຸນາ 2022 ທີ່ສະໂມສອນກະຊວງກະສິກຳ ແລະ ປ່າໄມ້. ໂດຍໃຫ້ກຽດເປັນປະທານກອງປະຊຸມ ແລະ ມີຄຳເຫັນໂອ້ລົມຂອງ ສະຫາຍ ບຸນທະວີ ໄຊຍະເພັດ ເລຂາຄະນະພັກຮາກຖານພັກ, ຫົວໜ້າກົມຈັດຕັ້ງ ແລະ ພະນັກງານ, ມີ ຮອງເລຂາ, ຄະນະພັກຮາກຖານ ພ້ອມດ້ວຍບັນດາສະມາຊິກພັກອ້ອມຂ້າງຄະນະພັກຮາກຖານກົມຈັດຕັ້ງ ແລະ ພະນັກງານ ເຂົ້າຮ່ວມຈຳນວນ......ສະຫາຍ. ໃນພິທີດັ່ງກ່າວ ສະຫາຍ ທອງສະຫວັນ ພັນທະລາວົງ ຮອງເລຂາຄະນະພັກຮາກຖານກົມຈັດຕັ້ງ ແລະ ພະນັກງານ ໃຫ້ກຽດຜ່ານມະຕິຕົກລົງ ຂອງຄະນະປະຈຳພັກກະຊວງກະສິກຳ ແລະ ປ່າໄມ້, ສະບັບເລກທີ 0287/ຄພ.ກປ, ລົງວັນທີ 15 ມິຖຸນາ 2022 ວ່າດ້ວຍຮັບມະຫາຊົນກ້າວໜ້າເຂົ້າເປັນສະມາຊິກພັກປະຊາຊົນ ປະຕິວັດລາວ ສະໄໝສຳຮອງ ຈຳນວນ 06 ສະຫາຍ ຄື 1) ສະຫາຍ ສອນມີນາ ພາມີໄຊ, 2) ສະຫາຍ ນາງ ສຸລິນດາ ພົມປະດິດ, 3) ສະຫາຍ ວິໄລສັກ ຫຼວງຄໍາຊາວ, 4) ສະຫາຍ ນາງ ຄອນສະຫວັນ ມະນີວັນ, 5) ສະຫາຍ ນາງ ພັນທຸລົມ ແສງສູນທອນ, 6) ສະຫາຍ ນາງ ກາສີ ໄຊຍະແສງ. ຈາກນັ້ນ ມະຫາຊົນກ້າວໜ້າຂຶ້ນມາສະເໜີໂຕ, ສະຫາຍເລຂາໜ່ວຍພັກໄດ້ມີຄຳເຫັນ ແລະ ຈັບມືຕ້ອນຮັບສະມາຊິກພັກໃໝ່ ເພື່ອສືບຕໍ່ກໍ່ສ້າງໃຫ້ຜ່ານສະໄໝສຳຮອງ 12 ເດືອນ ແລະ ກ້າວໄປສູ່ການເປັນສະມາຊິກພັກສົມບູນໃນຂັ້ນຕໍ່ໄປ.
ໃນພິທີ ສະຫາຍ ບຸນທະວີ ໄຊຍະເພັດ ກໍໃຫ້ກຽດມີຄຳເຫັນໂອ້ລົມຕໍ່ສະມາຊິກພັກໃໝ່ທີ່ຈະຕ້ອງໄດ້ເພີ່ມຄວາມຮັບຜິດຊອບຕໍ່ໜ້າທີ່ການເມືອງຂອງຕົນໃຫ້ສູງຂຶ້ນກວ່າເກົ່າ, ພ້ອມທັງໄດ້ເນັ້ນໃຫ້ຄະນະໜ່ວຍພັກຕະຫຼອດຮອດສະມາຊິກພັກທຸກສະຫາຍພາຍໃນໜ່ວຍພັກ ພ້ອມກັນກໍ່ສ້າງສະມາຊິກພັກໃໝ່ໃຫ້ກາຍເປັນສະມາຊິກພັກສົມບູນທີ່ມີຄຸນນະພາບ, ມີຄວາມຈົງຮັກພັກດີຕໍ່ອຸດົມການຂອງພັກ ແລະ ເຮັດລ້ອນໜ້າທີ່ການເມືອງຂອງຕົນໃຫ້ມີຜົນສຳເລັດເປັນກ້າວໆ.
ໃນໂອກາດດຽວກັນນີ້, ສະຫາຍ ບຸນທະວີ ໄຊຍະເພັດ ກໍໄດ້ໃຫ້ກຽດເຜີຍແຜ່-ເຊື່ອມຊຶມ ມະຕິຂອງກົມການເມືອງສູນກາງພັກ ສະບັບເລກທີ 032/ກມສພ ວ່າດ້ວຍການສ້າງແຜນກຳນົດພະນັກງານນຳພາ-ຄຸ້ມຄອງ, ຜ່ານມະຕິວ່າດ້ວຍມາດຕະຖານຂອງພະນັກງານນຳພາ-ຄຸ້ມຄອງ ສະບັບເລກທີ 030/ກມສພ, ຜ່ານຄຳແນະນຳເລກທີ 292/ຄຈສພ, ລົງວັນທີ 26 ເມສາ 2018 ກ່ຽວກັບການຈັດຕັ້ງປະຕິບັດມະຕິຂອງກົມການເມືອງສູນກາງພັກ ເລກທີ 032/ກມສພ ແລະ ເອກະສານອື່ນໆ ທີ່ກ່ຽວຂ້ອງທັງໝົດຈຳນວນ 06 ເອກະສານ ໂດຍສະຫາຍໄດ້ເນັ້ນໃຫ້ເຫັນເຖິງຄວາມໝາຍຄວາມສຳຄັນຂອງການສ້າງແຜນກຳນົດພະນັກງານ ແມ່ນການຄາດຄະເນເປົ້າໝາຍພະນັກງານທີ່ຈະຈັດວາງເຂົ້າ ໃນຕຳແໜ່ງນຳພາ-ຄຸ້ມຄອງແຕ່ລະຂັ້ນ, ແຕ່ລະຂະແໜງການ, ແນໃສ່ຮັບປະກັນລັກສະນະສືບທອດ ປ່ຽນແທນຕໍ່ເນື່ອງໃນສະເພາະໜ້າ ແລະ ຍາວນານ. ການກະກຽມບຸກຄະລາກອນແບບເປີດກວ້າງເພື່ອເລືອກເຟັ້ນພະນັກງານນຳພາ-ຄຸ້ມຄອງຕອບສະໜອງດ້ານຈຳນວນ, ຄຸນນະພາບ, ໂຄງປະກອບບຸກຄະລາກອນໃຫ້ຄົບຊຸດຕາມຄວາມຮຽກຮ້ອງຕ້ອງການຂອງບັນດາຕຳແໜ່ງ ນຳພາ-ຄຸ້ມຄອງແຕ່ລະຂັ້ນ, ແຕ່ລະຂະແໜງການໃນລະບົບການເມືອງ, ເພື່ອຈັດຕັ້ງປະຕິບັດແນວທາງ ນະໂຍບາຍຂອງພັກ, ແຜນພັດທະນາເສດຖະກິດ-ສັງຄົມຂອງລັດຖະບານ ແລະ ການຫັນປະເທດເປັນອຸດສາຫະກຳທັນສະໄໝເທື່ອລະກ້າວ, ແນໃສ່ປົກປັກຮັກສາ ແລະ ສ້າງສາປະເທດຊາດຕາມຈຸດໝາຍສັງຄົມນິຍົມ.
ພາບ-ຂ່າວໂດຍ: ອະພິເດດ ສີຣິພົນເດດ


text:
ໃນໂອກາດເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 40 ແລະ 41 ແລະ ກອງປະຊຸມສຸດຍອດທີ່ກ່ຽວຂ້ອງ ທີ່ ພະນົມເປັນ, ຣາຊະອານາຈັກ ກໍາປູເຈຍ, ທ່ານ ພັນຄໍາ ວິພາວັນ, ນາຍົກລັດຖະມົນຕີ ແຫ່ງ ສປປ ລາວ ໄດ້ພົບປະສອງຝ່າຍກັບ ທ່ານ ແອນໂທນີ້ ແອບວບານີຊີ (Anthony Albanese), ນາຍົກລັດຖະມົນຕີ ແຫ່ງ ອົດສະຕຣາລີ ໃນຕອນເຊົ້າຂອງວັນທີ 12 ພະຈິກ 2022, ທີ່ ໂຮງແຮມ ໂຊກາ, ພະນົມເປັນ.
ໃນໂອກາດດັ່ງກ່າວ, ສອງຝ່າຍ ໄດ້ສະແດງຄວາມປິຕິຍິນດີທີ່ໄດ້ມີໂອກາດພົບປະກັນເປັນຄັ້ງທໍາອິດ ພາຍຫຼັງທີ່ລັດຖະບານ ອົດສະຕຣາລີ ໄດ້ສໍາເລັດການແຕ່ງຕັ້ງຄະນະລັດຖະບານຊຸດໃໝ່ ໃນເດືອນພຶດສະພາ 2022 ຜ່ານມາ ແລະ ໄດ້ຕີລາຄາສູງຕໍ່ສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງປະເທດ ລາວ ແລະ ອົດສະຕຣາລີ ທີ່ມີບາດກ້າວຂະຫຍາຍຕົວຢ່າງຕໍ່ເນື່ອງ ຕະຫຼອດໄລຍະ 70 ປີ. ເພື່ອເປັນການສະເຫຼີມສະຫຼອງ ຄົບຮອບ 70 ປີ ແຫ່ງການສ້າງຕັ້ງສາຍພົວພັນການທູດ ລະຫວ່າງສອງປະເທດ, ສະນັ້ນ ໃນການພົບປະຄັ້ງນີ້ ທັງສອງນາຍົກລັດຖະມັນຕີ ໄດ້ເຫັນດີເປັນເອກະພາບກັນ ໃຫ້ມີການຍົກລະດັບການຮ່ວມມືສອງຝ່າຍຂຶ້ນເປັນ ການພົວພັນຮ່ວມມືຮອບດ້ານ. ພ້ອມນັ້ນ, ສອງຝ່າຍ ຍັງໄດ້ເຫັນດີຈະສືບຕໍ່ໃຫ້ການສະໜັບສະໜູນເຊິ່ງກັນ ແລະ ກັນ ໃນຂອບອາຊຽນ ໂດຍສະເພາະແມ່ນການພົວພັນອາຊຽນ-ອົດສະຕຣາລີ ໃນສົກປີ 2021-2024 ທີ່ ສປປ ລາວ ໄດ້ຮັບການມອບຫມາຍໃຫ້ເປັນປະເທດປະສານງານ, ຂອບການຮ່ວມມືແມ່ນໍ້າຂອງ-ອົດສະຕຣາລີ ແລະ ຂອບອື່ນໆ. ນອກຈາກນັ້ນ, ສອງນາຍົກລັດຖະມົນຕີ ຍັງໄດ້ແລກປ່ຽນຄໍາຄິດຄໍາເຫັນ ກ່ຽວກັບ ສະພາບການສາກົນ ທີ່ມີຄວາມສົນໃຈຮ່ວມກັນ. ລາວສະແດງຄວາມຂອບໃຈມາຍັງລັດຖະບານ ອົດສະຕຣາລີ ຕໍ່ການຊ່ວຍເຫຼືອໃນດ້ານຕ່າງໆ ເຊັ່ນ: ການຊ່ວຍເຫຼືອເພື່ອການພັດທະນາ (ODA), ການຕ້ານການແຜ່ລະບາດຂອງພະຍາດໂຄວິດ-19, ການຕົກລົງຊ່ວຍເຫຼືອ ສປປ ລາວ ໃນການເປັນປະທານອາຊຽນ ໃນປີ 2024 ແລະ ອື່ນໆ, ພ້ອມທັງສະເໜີຝ່າຍອົດສະຕຣາລີ ສືບຕໍ່ຊຸກຍູ້ໃຫ້ນັກລົງທຶນອົດສະຕຣາລີ ເຂົ້າມາລົງທຶນຢູ່ ສປປ ລາວ ໃຫ້ຫຼາຍຂຶ້ນຕື່ມ. ນອກຈາກນັ້ນ, ທ່ານ ພັນຄໍາ ວິພາວັນ ກໍ່ໄດ້ເຊື້ອເຊີນ ທ່ານ ແອນໂທນີ້ ແອວບານີຊີ ເດີນທາງມາຢ້ຽມຢາມ ສປປ ລາວ ໃນເວລາອັນຄວນ.


text:
ໃນບັນຍາກາດປີໃໝ່, ຕາງໜ້າການນຳກະຊວງການຕ່າງປະເທດຫວຽດນາມ, ທ່ານຮອງລັດຖະມົນຕີກະຊວງການຕ່າງປະເທດຫວຽດນາມ ຫງວຽນກວກຢຸງ ໄດ້ມອບດອກໄມ້ ແລະ ອວຍພອນປີໃໝ່ທ່ານເອກອັກຄະລັດຖະທູດ ແສງເພັດ ຮຸ່ງບຸນຍວງ, ພ້ອມດ້ວຍບັນດາພະນັກງານ, ລັດຖະກອນຂອງສະຖານທູດລາວ ເນື່ອງໃນໂອກາດສະເຫຼີມສະຫຼອງປີໃໝ່ປະຈຳຊາດ ສປປ.ລາວຢູ່ຫວຽດນາມ.
ໃນການພົບປະ, ທ່ານຮອງລັດຖະມົນຕີກະຊວງການຕ່າງປະເທດ ຫງວຽນກວກຢຸງ ແລະ ທ່ານເອກອັກຄະລັດຖະທູດ ແສງເພັດ ຮຸ່ງບຸນຍວງ ໄດ້ສະແດງຄວາມປິຕິຍິນດີ ແລະ ຄວາມພາກພູມໃຈຕໍ່ສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ ແລະ ລັດ, ແລະ ປະຊາຊົນສອງປະເທດຫວຽດນາມ ແລະ ລາວຢ່າງບໍ່ຢຸດຢັ້ງ, ເຂັ້ມແຂງ, ພັດທະນາ, ແລະ ກາຍເປັນສິ່ງທີ່ຍືນຍົງ ແລະ ເລິກເຊິ່ງ...
ໂດຍສະເພາະ, ໃນໄລຍະທີ່ຜ່ານມາການແຜ່ລະບາດຂອງພະຍາດ COVID-19 ທີ່ສັບສົນ, ແຕ່ສອງປະເທດຫວຽດນາມ ແລະ ລາວຍັງເອົາໃຈໃສ່, ແລກປ່ຽນ, ແບ່ງປັນ ແລະ ຮ່ວມມືເຊິ່ງກັນ ແລະ ກັນເປັນປະຈຳໃນຫຼາຍຂົງເຂດ ໂດຍຜ່ານການຮັກສາການຢ້ຽມຢາມ ແລະ ສືບທອດການໂຄສະນາດ້ວຍລະດັບສູງ ແລະ ຍົກສູງປະສິດທິຜົນຂອງກົນໄກຮ່ວມມືສອງຝ່າຍ.
ເນື່ອງໃນໂອກາດນີ້, ທ່ານຮອງລັດຖະມົນຕີຫງວຽນກວກຢຸງ ໄດ້ສະແດງຄວາມຊົມເຊີຍປະເທດລາວ ໃນການຈັດຕັ້ງກອງປະຊຸມໃຫຍ່ຄັ້ງທີ X ຂອງພັກປະຊາຊົນປະຕິວັດລາວ ແລະ ການເລືອກຕັ້ງສະມາຊິກສະພາແຫ່ງຊາດລາວຄັ້ງທີ 9 ຢ່າງຈົບງາມ. ສ່ວນທ່ານເອກອັກຄະລັດຖະທູດ ແສງເພັດ ຮຸ່ງບຸນຍວງ ໄດ້ສະແດງຄວາມຊົມເຊີຍກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງພັກກອມມູນິດຫວຽດນາມ ແລະ ໃນປະຈຸບັນ, ສະພາແຫ່ງຊາດຊຸດທີ 14 ພວມປະຊຸມເພື່ອເລືອກຕັ້ງຜູ້ນຳລັດທີ່ສຳຄັນ.
ສອງຝ່າຍຫວັງວ່າ, ຄຽງຄູ່ກັບຜົນສຳເລັດຂອງເຫດການໃຫຍ່ຂອງສອງປະເທດ, ສອງຝ່າຍຈະພ້ອມກັນຊຸກຍູ້, ຮັດແໜ້ນສາຍພົວພັນສາມັກຄີລະຫວ່າງປະຊາຊົນສອງປະເທດ, ປະກອບສ່ວນຮັກສາມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ຮອບດ້ານ ໃນການຮ່ວມມືລະຫວ່າງຫວຽດນາມ ແລະ ລາວນັບມື້ນັບແໜ້ນແຟ້ນ ແລະ ມີປະສິດທິຜົນ.
ທ່ານຮອງລັດຖະມົນຕີກະຊວງການຕ່າງປະເທດ ຫງວຽນກວກຢຸງ ຢືນຢັນວ່າ ບັນດາຫົວໜ່ວຍທີ່ກ່ຽວຂ້ອງຂອງກະຊວງການຕ່າງປະເທດຫວຽດນາມ ຈະສືບຕໍ່ສົມທົບຢ່າງແໜ້ນແຟ້ນກັບສະຖານທູດລາວ ໃນການກະກຽມໃຫ້ແກ່ການຢ້ຽມຢາມຂັ້ນສູງ ກໍ່ຄື ບັນດາໂຄງການຮ່ວມມືລະຫວ່າງສອງຝ່າຍໃນອະນາຄົດ.
ຄຳຮຸ່ງ


text:
ຕະຫລາດເຊົ້າ ແມ່ນຕະຫລາດທີ່ເປັນໃຈກາງ, ເປັນທີ່ຮູ້ຈັກຂອງປວງຊົນລາວເຮົາໃນທົ່ວປະເທດ, ເຊິ່ງປັດຈຸບັນ, ພັກ ແລະ ລັດຖະບານ ໄດ້ເອົາໃຈໃສ່ໃນການຊຸກຍູ້ ແລະ ໃຫ້ມີການພັດທະນາໃຫ້ເປັນສະຖານທີ່ອຳນວຍຄວາມສະດວກ ໃນການຄ້າຂາຍ ແລກປ່ຽນສິນຄ້າ. ມາໃນວັນທີ 28 ສິງຫາ 2020 ນີ້, ທ່ານ ພູຂົງ ບັນນະວົງ ຮອງເຈົ້າຄອງນະຄອນຫລວງວຽງຈັນ, ຜູ້ຊີ້ນຳຄະນະສະເພາະກິດ ຍົກຍ້າຍຊາວຄ້າ-ຂາຍ ໂຄງການພັດທະນາຕະຫລາດເຊົ້າ ໄດ້ພົບປະຊາວຄ້າຂາຍ, ຜູ້ພັດທະນາຕະ ຫລາດເຊົ້າ ກໍຄື ບໍລິສັດ ຮົວຊິນ ພັດທະນາ ຈຳກັດ ແລະ ຊີ້ນຳການຈັດຕັ້ງປະຕິບັດແຜນພັດທານາຕະຫລາດເຊົ້າໃຫ້ເປັນສູນການຄ້າທີ່ທັນສະໄໝ, ທັງນີ້ ກໍເພື່ອເປັນການສ້າງຄວາມເຂົ້າໃຈຕໍ່ທິດທາງການພັດທະນາຂອງນະຄອນຫລວງວຽງຈັນ ໂດຍສະເພາະແມ່ນຕະຫລາດເຊົ້າ ກາຍເປັນສູນການຄ້າທີ່ທັນສະ ໄໝ, ເປັນສູນລວມຂອງການຄ້າຂາຍໃນຮູບແບບທີ່ທັນສະໄໝ ສົມເປັນເມືອງຫລວງຂອງປະເທດ. ທ່ານ ພູຂົງ ບັນນະວົງ ໄດ້ກ່າວກັບຊາວຄ້າຂາຍ ແລະ ຜູ້ເຂົ້າຮ່ວມໃນພິທີຄັ້ງນີ້ວ່າ: ພວກເຮົາຕ້ອງໄດ້ເຊື່ອໝັ້ນໃນການພັດທະນາ ແລະ ຢັ້ງຢືນຕາມສັນຍາທີ່ນະຄອນຫລວງວຽງຈັນ ໄດ້ເຊັນຮັບຮອງແລ້ວ ໂດຍຂັ້ນຕອນການຄົ້ນຄວ້າແມ່ນ ຜ່ານຂະບວນການຖືກຕ້ອງ ແລະ ມີຄວາມເປັນທຳທີ່ສຸດ, ການພັດທະນາຕະຫລາດເຊົ້າ ແມ່ນໃຫ້ໄປຕາມຮູບແບບແຜນຜັງ ທີ່ລັດຖະບານຮັບຮອງ, ການປຸກສ້າງກໍໃຫ້ຖືກຕ້ອງ ແລະ ...Read More »
ການເມືອງ
ເຜີຍແຜ່ການປະຕິບັດເປົ້າໝາຍການພັດທະນາແບບຍືນຍົງ ໃຫ້ແກ່ພາກເອກະຊົນ ແລະ ຫົວໜ່ວຍທຸລະກິດ
ກອງເລຂາຄະນະຊີ້ນໍາລະດັບຊາດ ເພື່ອການຈັດຕັ້ງປະຕິບັດເປົ້າໝາຍການພັດທະນາແບບຍືນຍົງ ຈັດກອງປະຊຸມເຜີຍແຜ່ ການຈັດຕັ້ງປະຕິບັດເປົ້າໝາຍການພັດທະ ນາແບບຍືນຍົງ (ປພຍ) ໃຫ້ແກ່ພາກເອກະຊົນ ແລະ ຫົວໜ່ວຍທຸລະກິດ ຢູ່ ສປປ ລາວໃນວັນທີ 28 ສິງຫາ 2020 ທີ່ສູນການຝຶກອົບຮົມ ແລະ ການຮ່ວມມືສາກົນ ນະຄອນຫລວງວຽງຈັນ ເພື່ອເປັນການໂຄສະນາ, ປູກຈິດສຳນຶກ ແລະ ການສ້າງຄວາມຮັບຮູ້-ເຂົ້າໃຈ ກ່ຽວກັບວາລະ 2030 ພ້ອມທັງສົ່ງເສີມການມີສ່ວນຮ່ວມ ຂອງພາກເອກະຊົນ ແລະ ຫົວໜ່ວຍທຸລະກິດ ເພື່ອຍົກລະດັບຄວາມເຂົ້າໃຈກ່ຽວກັບວຽກງານ ປພຍ ໃຫ້ແກ່ຂະແໜງການກ່ຽວຂ້ອງໄດ້ຮັບຮູ້ ແລະ ເຂົ້າໃຈໃຫ້ຫລາຍຂຶ້ນ. ພ້ອມນີ້, ຍັງເປັນເວທີການປຶກສາຫາລື ແລະ ແລກປ່ຽນ ລະຫວ່າງບັນດາກະຊວງ ແລະ ພາກສ່ວນທີ່ກ່ຽວຂ້ອງ ທີ່ເຮັດໜ້າທີ່ຮ່ວມກັບພາກເອກະຊົນ ແລະ ຫົວໜ່ວຍທຸລະກິດຢູ່ ສປປ ລາວ, ເພື່ອສ້າງເຄືອຂ່າຍການປະສານງານ ແລະ ຮ່ວມມືວຽກງານ ປພຍ ແນໃສ່ການແລກປ່ຽນປະສົບການ, ຂໍ້ມູນ-ຂ່າວສານ, ການສຶກສາ-ບົດຄົ້ນຄວ້າຄວາມຄິດສ້າງສັນ ແລະ ນະວັດຕະກຳໃໝ່ໆ ໃນການຈັດຕັ້ງປະຕິບັດ ປພຍ ຢູ່ຂັ້ນທ້ອງຖິ່ນ ແລະ ເປັນການແນະນຳ, ...Read More »
ມອບ-ຮັບໜ້າທີ່ປະທານສະມາຄົມມິດຕະພາບ ລາວ-ຫວຽດນາມ ຂັ້ນສູນກາງ
ສະມາຄົມມິດຕະພາບລາວ-ຫວຽດນາມ ຂັ້ນສູນກາງ ໄດ້ຈັດພິທີມອບ-ຮັບໜ້າທີ່ ລະຫວ່າງ ສະຫາຍ ວິໄລວົງ ບຸດດາຄຳ, ກຳມະການສູນກາງພັກ, ເລຂາພັກແຂວງ, ເຈົ້າແຂວງແຂວງຈຳປາສັກ, ປະທານສະມາຄົມມິດຕະພາບລາວ-ຫວຽດນາມ ຂັ້ນສູນກາງ ຜູ້ເກົ່າ ແລະ ສະຫາຍ ຄຳໃບ ດຳລັດ ກຳມະການສູນກາງພັກ, ຮອງປະທານສູນກາງແນວລາວສ້າງຊາດ, ປະທານສະມາຄົມມິດຕະພາບ ລາວ-ຫວຽດນາມ ຜູ້ໃໝ່ ໃນວັນທີ 28 ສິງຫາ 2020 ໃຫ້ກຽດເຂົ້າຮ່ວມໂດຍ ສະຫາຍ ນາງ ສູນທອນ ໄຊຍະຈັກ ກຳມະການສູນກາງພັກ, ເລຂາຄະນະພັກ, ຫົວໜ້າຄະນະພົວພັນຕ່າງປະເທດສູນກາງພັກ. ໂອກາດດັ່ງກ່າວ ສະຫາຍ ວິໄລວົງ ບຸດດາຄຳ ໄດ້ສະຫລຸບຕີລາຄາ ໂດຍຫຍໍ້ການປະຕິບັດ ໜ້າທີ່ວຽກງານຂອງສະມາຄົມມິດຕະພາບ ໃນໄລຍະຜ່ານມາ ເຊິ່ງເປັນການປະກອບສ່ວນເຂົ້າໃນການເສີມຂະຫຍາຍ ມູນເຊື້ອ ສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານຂອງສອງຊາດ ລາວ-ຫວຽດນາມ ໃຫ້ນັບໃຫ້ນັບມື້ກ້າວເຂົ້າສູ່ລວງເລິກ. ພ້ອມນັ້ນ, ສະຫາຍ ຄຳໃບ ດຳລັດ ຍັງໄດ້ສະແດງຄວາມຍິນດີ ທີ່ໄດ້ຮັບຕຳແໜ່ງປະທານສະມາຄົມມິດຕະພາບ ລາວ-ຫວຽດນາມ ຂັ້ນສູນກາງ ຜູ້ໃໝ່ ແລະ ...Read More »
ບັນດາປະເທດແມ່ນໍ້າຂອງ-ແມ່ນໍ້າລ້ານຊ້າງ ທົບທວນຄືນ ໝາກຜົນຂອງການຮ່ວມມືໃນໄລຍະ 5 ປີ ຜ່ານມາ
ໃນຕອນເຊົ້າວັນທີ 24 ສິງຫາ 2020 ທີ່ນະຄອນຫລວງວຽງຈັນ, ສປປ ລາວ ໄດ້ເປັນເຈົ້າພາບຈັດກອງປະຊຸມຜູ້ນໍາ ຂອບການຮ່ວມມືແມ່ນໍ້າຂອງ-ແມ່ນໍ້າລ້ານຊ້າງ ຄັ້ງທີ 3 ໃນຮູບແບບກອງປະຊຸມທາງໄກ ເພື່ອທົບທວນຄືນໝາກຜົນຂອງການຮ່ວມມືໃນໄລຍະ 5 ປີ ຜ່ານມານັບແຕ່ໄດ້ຮັບການສ້າງຂຶ້ນໃນປີ 2015 ຊຶ່ງເຫັນວ່າຜ່ານການຈັດຕັ້ງບັນດາແຜນງານ ແລະ ໂຄງການຕ່າງໆພາຍໃຕ້ຖະແຫລງການຊັນຢາ, ຖະແຫລງການພະນົມເປັນ ທີ່ໄດ້ຮັບຮອງເອົາຢູ່ໃນກອງປະຊຸມຜູ້ນໍາ ຂອບການຮ່ວມມືແມ່ນໍ້າຂອງ-ແມ່ນໍ້າລ້ານຊ້າງ ຄັ້ງທີ 1 ແລະ ຄັ້ງທີ 2 ໄດ້ມີຄວາມຄືບຫນ້າຢ່າງເປັນຮູບປະທຳຫລາຍດ້ານ ເຮັດໃຫ້ຂອບການຮ່ວມມືດັ່ງກ່າວ ໄດ້ເຕີບໃຫຍ່ຂະຫຍາຍສູ່ລວງກ້ວາງ ແລະ ລວງເລິກຢ່າງໄວວາ. ກອງປະຊຸມຄັ້ງນີ້, ຈັດຂຶ້ນພາຍໃຕ້ຄໍາຂວັນ: “ເພີ່ມທະວີການຮ່ວມມື ເພື່ອຄວາມສົມບູນພູນສຸກຮ່ວມກັນ (Enhancing Partnership for Shared Prosperity) ໂດຍການເປັນປະທານຮ່ວມຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ແລະ ທ່ານ ຫລີ ເຄີ້ສຽງ ນາຍົກ ລັດຖະມົນຕີ ແຫ່ງ ສປ ຈີນ ແລະ ...Read More »
ລັດຖະມົນຕີກະຊວງການຕ່າງປະເທດຍີ່ປຸ່ນພົບປະກັບການນຳຂັ້ນສູງຂອງ ລັດຖະບານ ສປປ ລາວ
ໃນວັນທີ 23 ສິງຫາ, ພະນະທ່ານ ໂມເຕງິ ໂທຊິມິຊຶ, ລັດຖະມົນຕີກະຊວງການຕ່າງປະເທດຍີ່ປຸ່ນ ໄດ້ພົບປະກັບການນຳຂັ້ນສູງຂອງ ລັດຖະບານ ສປປ ລາວ. ເຊິ່ງລາຍລະອຽດການພົບປະແມ່ນດັ່ງລຸ່ມນີ້: 1. ກອງປະຊຸມລັດຖະມົນຕີກະຊວງການຕ່າງປະເທດ ຍີ່ປຸ່ນ-ລາວ 23 ສິງຫາ 2020, ເວລາ 14:00 (ຕາມເວລາໃນທ້ອງຖິ່ນ), ທ່ານລັດຖະມົນຕີ ໂມເຕງິ ໄດ້ຈັດ ກອງປະຊຸມລັດຖະມົນຕີກະຊວງການຕ່າງປະເທດ ຮ່ວມກັບ ພະນະທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ເປັນເວລາປະມານ 1 ຊົ່ວໂມງ 15 ນາທີ. 1) ລັດຖະມົນຕີ ໂມເຕງິ ໄດ້ເນັ້ນໜັກວ່າປີນີ້ ແມ່ນຊ່ວງເວລາອັນສຳຄັນຢ່າງຍິ່ງ ເນື່ອງຈາກເປັນປີແຫ່ງການສະເຫຼີມສະຫຼອງວາລະຄົບຮອບ 65 ປີຂອງການສ້າງຕັ້ງສາຍພົວພັນທາງການທູດລະຫວ່າງ ຍີ່ປຸ່ນ ແລະ ສປປ ລາວ, ພ້ອມທັງຍັງເປັນວາລະຄົບຮອບ 5 ປີແຫ່ງ ສາຍພົວພັນ “ຄູ່ຮ່ວມຍຸດທະສາດ” ນຳອີກ. ທ່ານ ລັດຖະມົນຕີຍັງໄດ້ກ່າວໃຫ້ຊາບເຖິງຄວາມຕັ້ງໃຈໃນການພັດທະນາສາຍພົວພັນການຮ່ວມມືລະຫວ່າງສອງປະເທດໃນຫຼາກຫຼາຍຂົງເຂດເພື່ອໃຫ້ມີຄວາມແໜ້ນແຝ້ນຍິ່ງຂຶ້ນຕື່ມ.ອີກດ້ານໜຶ່ງ, ທ່ານລັດຖະມົນຕີ ສະເຫຼີມໄຊ ໄດ້ກ່າວວ່າເປັນທີ່ຍິນດີຫຼາຍ ທີ່ໄດ້ຕ້ອນຮັບລັດຖະມົນຕີຕ່າງປະເທດຍີ່ປຸ່ນ ໃນຊ່ວງໄລຍະການແຜ່ລະບາດຂອງເຊື້ອພະຍາດ ...Read More »
ວາງພວງມາລາທີ່ອະນຸສາວະລີນັກຮົບນິລະນາມ ໂອກາດ ວັນຢຶດອຳນາດ 23 ສິງຫາ
ຕອນເຊົ້າວັນທີ 24 ສິງຫາ 2020 ນີ້ ຄະນະພັກ, ອົງການປົກຄອງແຂວງຈໍາປາສັກ ນໍາໂດຍ ທ່ານ ວິໄລວົງ ບຸດດາຄໍາ ກໍາມະການສູນກາງພັກ, ເລຂາພັກແຂວງ, ເຈົ້າແຂວງຈໍາປາສັກ ພ້ອມດ້ວຍຄະນະ ໄດ້ເຂົ້າຮ່ວມວາງພວງມາລາ ທີ່ອະນຸສາວະລີ ນັກຮົບນິລະນາມ ແລະ ວາງກະຕ່າດອກໄມ້ ຢູ່ອະນຸສອນສະຖານ ຮູບປັ້ນຂອງປະທານ ໄກສອນ ພົມວິຫານ ຜູ້ນໍາທີ່ແສນເຄົາລົບຮັກ ເນື່ອງໃນໂອກາດ ວັນຢຶດອຳນາດ ຄົບຮອບ 45 ປີ (23 ສິງຫາ 1975-23 ສິງຫາ 2020). ເພື່ອລະນຶກເຖິງຄຸນງາມຄວາມດີ ແລະ ຮູ້ບຸນຄຸນ ຕໍ່ຜູ້ນຳ, ສະຫາຍສະມາຊິກພັກ, ພະນັກງານນັກຮົບ ທີ່ໄດ້ອຸທິດເລືອດເນື້ອ, ເຫື່ອແຮງ ສະຕິປັນຍາ ໃຫ້ແກ່ພາລະກິດປະຕິວັດ ແລະປະເທດຊາດ ອັນນຳຄວາມສົມບູນພູນສຸກ ມາໃຫ້ແກ່ປະເທດຊາດ ແລະ ປະຊາຊົນລາວ ບັນດາເຜົ່າ, ເປັນແບບຢ່າງໃນການດຳລົງຊີວິດ ປອດໃສ ແລະ ຂ່າວສະອາດ, ເປັນບົດຮຽນອັນປະເສີດໃຫ້ຄົນລຸ້ນຫລັງ ໄດ້ຮຽນຮູ້ ແລະ ປະຕິບັດຕາມ ແຫຼ່ງຂ່າວ: ...Read More »
ລັດຖະບານຍີ່ປຸ່ນ ໄດ້ລົງນາມ ແລະ ໃຫ້ການຊ່ວຍເຫຼືອ ສປປ ລາວ ມູນຄ່າ 36 ລ້ານກວ່າໂດລາ…
ເພື່ອເປັນການຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີງາມທີ່ມີມາແຕ່ດົນນານ ແລະ ການເປັນຄູ່ຮ່ວມຍຸດທະສາດ ລະຫວ່າງ ສປປ ລາວ ແລະ ຍີ່ປຸ່ນ, ທ່ານ ໂມເຕງິ ໂທຊິມິດຊຶ (MOTEGI Toshimitsu), ລັດຖະມົນຕີຕ່າງປະເທດຍີ່ປຸ່ນ ພ້ອມດ້ວຍຄະນະ ໄດ້ເດີນທາງມາຢ້ຽມຢາມ ສປປ ລາວ ໃນລະຫວ່າງວັນທີ 22-24 ສິງຫາ 2020. ໃນວັນທີ 23 ສິງຫາ 2020 ທີ່ຜ່ານມາ ທີ່ ກະຊວງການຕ່າງປະເທດ, ໄດ້ມີການພົບປະສອງຝ່າຍ ລະຫວ່າງ ທ່ານ ສະເຫລີມໄຊ ກົມມະສິດ ລັດຖະມົນຕີ ກະຊວງການຕ່າງປະເທດ ແຫ່ງ ສປປ ລາວ ແລະ ທ່ານ ໂມເຕງິ ໂທຊິມິດຊຶ ລັດຖະມົນຕີຕ່າງປະເທດຍີ່ປຸ່ນ ໃນໂອກາດນີ້, ທ່ານ ສະເຫລີມໄຊ ກົມມະສິດ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ການມາຢ້ຽມຢາມ ສປປ ລາວ ຂອງ ທ່ານ ລັດຖະມົນຕີ ຕ່າງປະເທດຍີ່ປຸ່ນ ພ້ອມດ້ວຍຄະນະໃນຄັ້ງນີ້, ...Read More »
ນາຍົກລັດຖະມົນຕີ ຕ້ອນຮັບການເຂົ້າຢ້ຽມຂໍ່ານັບ ຂອງ ລັດຖະມົນຕີຕ່າງປະເທດຍີ່ປຸ່ນ
ວັນທີ 23 ສິງຫາ 2020 ທີ່ຜ່ານມາ, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ໄດ້ໃຫ້ກຽດຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ໂມເຕງິ ໂທຊິມິດຊຶ (MOTEGI Toshimitsu), ລັດຖະມົນຕີຕ່າງປະເທດຍີ່ປຸ່ນ ພ້ອມດ້ວຍຄະນະ ໃນໂອກາດເດີນທາງມາຢ້ຽມຢາມ ສປປ ລາວ ໃນລະຫວ່າງ ວັນທີ 22-24 ສິງຫາ 2020. ທ່ານ ທອງລຸນ ສີສຸລິດ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງ ຕໍ່ທ່ານ ໂມເຕງິ ໂທຊິມິດຊຶ ທີ່ໄດ້ນຳພາຄະນະເດີນທາງມາຢ້ຽມຢາມ ສປປ ລາວ ໃນຄັ້ງນີ້, ເຊິ່ງເປັນການປະກອບ ສ່ວນເຂົ້າໃນການຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີງາມທີ່ມີມາແຕ່ດົນນານ ແລະ ການເປັນຄູ່ຮ່ວມຍຸດທະສາດ ລະຫວ່າງ ສປປ ລາວ ແລະ ຍີ່ປຸ່ນ ໂດຍສະເພາະ ການພົວພັນຮ່ວມມື ໃນຫລາຍຂົງເຂດວຽກງານ ລະຫວ່າງ ສອງກະຊວງການຕ່າງປະເທດ ລາວ-ຍີ່ປຸ່ນ ໃຫ້ໄດ້ຮັບການພັດທະນາ ແລະ ...Read More »
ໄຂກອງປະຊຸມໃຫຍ່ ຄັ້ງທີ VII ໜ່ວຍພັກຮາກຖານ ຮສສ ນະຄອນຫລວງວຽງຈັນ
ກອງປະຊຸມໃຫຍ່ ຄັ້ງທີ VII ຂອງໜ່ວຍພັກຮາກຖານ ພະແນກແຮງງານ ແລະ ສະຫວັດດີການສັງຄົມ(ຮສສ) ນະຄອນຫລວງວຽງຈັນ ໄດ້ໄຂຂຶ້ນໃນວັນທີ 21 ສິງຫາ 2020 ເພື່ອສະຫລຸບຕີລາຄາການ ຈັດຕັ້ງປະຕິບັດວຽກງານໃນໄລຍະຜ່ານມາ, ວາງທິດທາງໃນຕໍ່ໜ້າ ແລະ ຜ່ານມະຕິຕົກລົງບົ່ງຕົວແຕ່ງຕັ້ງຄະນະໜ່ວຍພັກຮາກຖານຊຸດໃໝ່. ພາຍໃຕ້ການເປັນປະທານຂອງ ສະຫາຍ ນາງ ລຳພອຍ ສີອັກຄະຈັນ ກຳມະການພັກ, ຫົວໜ້າພະແນກພະແນກແຮງງານ ແລະ ສະຫວັດດີການສັງຄົມ ນະຄອນຫລວງວຽງຈັນ ໂດຍໃຫ້ກຽດເຂົ້າຮ່ວມຂອງ ສະຫາຍ ສີຫຸນ ສິດທີລືໄຊ ຮອງເລຂາຄະນະພັກ, ຮອງເຈົ້າຄອງນະຄອນ ຫລວງວຽງຈັນ ພ້ອມດ້ວຍຜູ້ຕາງໜ້າ 3 ອົງການຈັດຕັ້ງມະຫາຊົນ, ສະມາຊິກພັກ ແລະ ພາກສ່ວນທີ່ກ່ຽວຂ້ອງ. ກອງປະຊຸມ ໄດ້ພ້ອມກັນຄົ້ນຄວ້າ ແລະ ປະກອບຄໍາເຫັນໃສ່ຮ່າງບົດລາຍງານການເມືອງ, ແຜນພັດທະນາເສດຖະກິດ-ສັງຄົມ, ແຜນພັດທະນາຂະແໜງການ ແລະ ບົດສໍາຫລວດການນໍາພາລວມຂອງຄະນະພັກຊຸດເກົ່າ, ພ້ອມໄດ້ຕີລາຄາດ້ານດີ, ດ້ານອ່ອນ, ຂໍ້ຄົງຄ້າງ, ສາເຫດ, ບົດຮຽນໃນການຊີ້ນໍາ-ນຳພາ ແລະ ການຈັດຕັ້ງປະຕິບັດມະຕິກອງປະຊຸມໃຫຍ່ໃນ 5 ປີຜ່ານມາ, ທັງໄດ້ເປັນເອກະສັນກັນຮັບ ຮອງເອົາທິດທາງແຜນການ 5 ...Read More »
ຜົນກອງປະຊຸມລັດຖະບານ ສະໄໝສາມັນປະຈຳ ເດືອນສິງຫາ 2020
ກອງປະຊຸມລັດຖະບານສະໄໝສາມັນປະຈຳ ເດືອນສິງຫາ 2020 ໄດ້ເປີດໃນຕອນເຊົ້າວັນທີ 20 ແລະ ປິດລົງໃນວັນທີ 21 ສິງຫາ 2020 ທີ່ສຳນັກງານນາຍົກລັດຖະມົນຕີ ພາຍໃຕ້ການເປັນປະທານ ຂອງທ່ານ ທອງລຸນ ສີສຸລິດ ນາຍົກລັດຖະມົນຕີ, ມີບັນດາຮອງນາຍົກລັດຖະມົນຕີ ແລະ ສະມາຊິກລັດຖະບານ ເຂົ້າຮ່ວມ. ກອງປະຊຸມຄັ້ງນີ້ໄດ້ພ້ອມກັນຄົ້ນຄວ້າພິຈາລະນາ ແລະ ປະກອບຄຳຄິດເຫັນ ຕໍ່ບັນດາເອກະສານສໍາຄັນ ດັ່ງນີ້: ຮັບຟັງການລາຍງານຈາກຂະແໜງການກ່ຽວຂ້ອງ ກ່ຽວກັບສະພາບພົ້ນເດັ່ນພາຍໃນ, ຕ່າງປະເທດ ແລະ ສະພາບການປ້ອງກັນ, ຄວບຄຸມ ແລະ ແກ້ໄຂການລະບາດ ຂອງພະຍາດໂຄວິດ-19. ຕໍ່ກັບສະພາບການພາຍໃນ, ກອງປະຊຸມໄດ້ຊີ້ນໍາໃຫ້ທຸກພາກສ່ວນ ມີສະຕິລະວັງຕົວຕໍ່ກົນອຸບາຍມ້າງເພຂອງຄົນບໍ່ຫວັງດີ, ເອົາໃຈໃສ່ແກ້ໄຂປະກົດການຫຍໍ້ທໍ້ໍໃນສັງຄົມ, ແກ້ໄຂບັນຫາອຸບັດເຫດຕາມທ້ອງຖະໜົນ, ຈັດຕັ້ງປະຕິບັດມາດຕະການປະຢັດຕ້ານການຟູມເຟືອຍ ກ້າວໄປສູ່ການກຸ້ມຕົນເອງ. ກ່ຽວກັບສະພາບການຂອງສາກົນໃຫ້ທຸກພາກສ່ວນທີ່ກ່ຽວຂ້ອງ ເອົາໃຈໃສ່ຕິດຕາມຢ່າງໃກ້ຊິດ, ມີການວິເຄາະວິໄຈຢ່າງລະອຽດຜົນກະທົບທີ່ອາດເກີດມີຕໍ່ໍປະເທດເຮົາ, ພ້ອມກັນນີ້ ໃຫ້ກະກຽມຄວາມພ້ອມໃນການເປັນເຈົ້າພາບຈັດກອງປະຊຸມສາກົນທາງໄກ ເປັນຕົ້ນ ກອງປະຊຸມແມ່ນໍ້າຂອງ-ແມ່ນ້ຳລ້ານຊ້າງ. ສຳລັບການປ້ອງກັນ, ຄວບຄຸມ, ສະກັດກັ້ນແລະແກ້ໄຂການແຜ່ລະບາດຂອງພະໂຄວິດ-19 ໃຫ້ເອົາໃຈໃສ່ຕິດຕາມເຝົ້າລະວັງຢ່າງໃກ້ຊິດ, ຈັດຕັ້ງປະຕິບັດມາດຕະການຢ່າງເຄັ່ງຄັດ ເພື່ອຮັບປະກັນບໍ່ໃຫ້ເຊື້ອພະຍາດດັ່ງ ກ່າວແຜ່ລາມ ສ້າງຄວາມເສຍຫາຍໃຫ້ແກ່ສຸຂະພາບ ແລະ ຊີວິດຂອງພົນລະເມືອງລາວ, ແກ້ໄຂພະຍາດໄຂ້ເລືອດອອກໃຫ້ທັນການ; ຮ່າງນະໂຍບາຍ, ...Read More »


text:
ທໍ່ໄຮໂດຼລິກ Mt Staple lock ຜູ້ຊາຍຂົນສົ່ງນ້ໍາໄຮໂດຼລິກເຊັ່ນນ້ໍາມັນແລະນ້ໍາໄປຫາແລະຈາກອົງປະກອບໄຮໂດຼລິກລວມທັງປັ໊ມ, ປ່ຽງ, ກະບອກສູບ, ແລະເຄື່ອງຈັກອື່ນໆ. Ningbo Shuntong Hydraulic ສາມາດສະຫນອງການຄັດເລືອກກ້ວາງຂອງທໍ່ໄຮໂດຼລິກແລະອຸດສາຫະກໍາເພື່ອປະຕິບັດຄວາມຕ້ອງການຂອງລູກຄ້າ. ຈຸດສຸມຂອງພວກເຮົາແມ່ນກ່ຽວກັບການເປັນມືອາຊີບທີ່ສອດຄ່ອງແລະບໍ່ປ່ຽນແປງ, ການບໍລິການແລະຄຸນນະພາບ. ແລະນັ້ນແມ່ນເຫດຜົນທີ່ລູກຄ້າ Suntong ຫຼາຍຄົນໄດ້ຮັກສາຄວາມຮ່ວມມືກັບພວກເຮົາ.
Metric Hydraulic Adapters ແລະ Fittings, ລວມທັງ BSPP, BSPT, double connector ສາມາດໃຊ້ໄດ້. Ningbo Shuntong Hydraulic BSP Banjo ສ້າງການເຊື່ອມຕໍ່ທີ່ເຂັ້ມແຂງ, ທົນທານ, ບໍ່ມີການຮົ່ວໄຫຼແລະທົນທານຕໍ່ການສັ່ນສະເທືອນທີ່ສຸດ. ມາດຕະຖານ SAE, ISO, ແລະ DIN ທັງໝົດແມ່ນບັນລຸ ຫຼືເກີນມາດຕະຖານ. ການສັ່ນສະເທືອນໃນລະບົບໄຮໂດຼລິກຂອງທ່ານຖືກຫຼຸດລົງຍ້ອນການອອກແບບວົງແຫວນຕັດ. ໃນປີ 2012, ພວກເຮົາເລີ່ມສົ່ງອອກໂດຍກົງເປັນຄັ້ງທໍາອິດ. ພວກເຮົາຮຽກຮ້ອງໃຫ້ຊາວໃນການນໍາໃຊ້ວັດສະດຸທີ່ມີຄຸນນະພາບສູງສຸດແລະການທົດສອບຢ່າງເຂັ້ມງວດຜະລິດຕະພັນຂອງພວກເຮົາຕາມລະບົບການຄວບຄຸມຄຸນນະພາບຂອງພວກເຮົາ. ເປົ້າໝາຍສຸດທ້າຍຂອງພວກເຮົາແມ່ນເພື່ອເຮັດໃຫ້ທຸລະກິດງ່າຍຂຶ້ນ.
Ningnbo Shuntong Hydraulics ມີຄວາມຊ່ຽວຊານໃນການອອກແບບ, ການຜະລິດ, ແລະການຂາຍອຸປະກອນທໍ່ໄຮໂດຼລິກທົ່ວໂລກ, ລວມທັງອຸປະກອນທໍ່ນ້ໍາທີ່ມີຄຸນນະພາບສູງ, ເຄື່ອງຊັກຜ້ານ້ໍາ Metric Female, ແລະມີຄວາມຊໍານານໃນອຸດສາຫະກໍາເກືອບສິບປີ. ເພື່ອຮັບປະກັນຄຸນນະພາບຂອງຜະລິດຕະພັນ, ສາມາດຊື້ໄດ້, ແລະເວລາການຈັດສົ່ງ, ພວກເຮົາມີໂຮງງານ forging ຂອງພວກເຮົາເອງທີ່ວັດຖຸດິບແລະຜະລິດຕະພັນສໍາເລັດຮູບທັງຫມົດຖືກສ້າງຂຶ້ນ. ເພື່ອຫຼຸດຜ່ອນອັດຕາການຜິດປົກກະຕິ, ພວກເຮົາດໍາເນີນການກວດກາຫຼັງຈາກການຜະລິດແລະກ່ອນການຈັດສົ່ງ.
ອຸປະກອນປະກອບການ crimp ຖາວອນໄດ້ຖືກອອກແບບໂດຍສະເພາະສໍາລັບສາຍທໍ່ໄຮໂດຼລິກເສີມສາຍຂອງພວກເຮົາໃນຊຸດອຸປະກອນທໍ່ໄຮໂດຼລິກຂອງພວກເຮົາ. ການອອກແບບ Bite-the-Wire ຂອງອຸປະກອນປະກອບ crimp ຖາວອນຂອງ Shuntong ສົ່ງເສີມການຮັກສາການເຊື່ອມຕໍ່. ພວກເຂົາເຮັດວຽກກັບທໍ່ໄຮໂດຼລິກສາຍທັງຫມົດສີ່ແລະຫົກສາຍ, ເຊິ່ງຊ່ວຍຫຼຸດຜ່ອນສິນຄ້າຄົງຄັງ. ທັງໝົດຂອງທໍ່ທໍ່ໄຮໂດຼລິກແບບກົງຂອງພວກເຮົາແມ່ນເຮັດດ້ວຍເຫຼັກກາກບອນທີ່ມີການເຄືອບ Chromium-6 ຟຣີ (ເຫຼັກສະແຕນເລດແມ່ນມີຢູ່ໃນແບບທີ່ເລືອກ). ດັ່ງນັ້ນ, fitting ແມ່ນ exceptionally ທົນທານຕໍ່ corrosion.
ອຸປະກອນທໍ່ໄຮໂດຼລິກຖືກນໍາໃຊ້ເພື່ອເຊື່ອມຕໍ່ທໍ່ໄຮໂດຼລິກ, ທໍ່, ແລະທໍ່ກັບປັ໊ມ, ປ່ຽງ, ກະບອກສູບແລະພາກສ່ວນອື່ນໆຂອງລະບົບໄຮໂດຼລິກ. ອຸທິດຕົນເພື່ອການຄວບຄຸມຄຸນນະພາບທີ່ເຂັ້ມງວດແລະການບໍລິການລູກຄ້າທີ່ມີຄວາມຄິດ, ພະນັກງານທີ່ມີປະສົບການຂອງພວກເຮົາແມ່ນສະເຫມີໄປທີ່ຈະປຶກສາຫາລືຄວາມຕ້ອງການຂອງທ່ານແລະຮັບປະກັນຄວາມພໍໃຈຂອງລູກຄ້າຢ່າງເຕັມທີ່. ຂອງພວກເຮົາ Metric ຊາຍ 24° Cone Seat L.T. ສົ່ງອອກໄປປະເທດຍີ່ປຸ່ນ, ເຢຍລະມັນ, ອັງກິດ, ອາເມລິກາ, ຝຣັ່ງ, ສວີເດນແລະເກົາຫຼີແລະອື່ນໆ, ຄວາມສົນໃຈໃນລາຍລະອຽດ, ເລີ່ມຕົ້ນຈາກພື້ນຖານທີ່ໂດດເດັ່ນໃນການສະຫນອງຜະລິດຕະພັນທີ່ມີຄຸນນະພາບສູງໃຫ້ແກ່ລູກຄ້າຫຼືຜູ້ໃຊ້ສຸດທ້າຍ.
ໃນຖານະເປັນການຜະລິດແບບມືອາຊີບ, ພວກເຮົາຕ້ອງການໃຫ້ທ່ານ 72011 BSP Banjo ທີ່ມີຄຸນນະພາບສູງແລະພວກເຮົາຈະສະເຫນີໃຫ້ທ່ານມີການບໍລິການຫລັງການຂາຍທີ່ດີທີ່ສຸດແລະການຈັດສົ່ງທີ່ທັນເວລາ. ພວກເຮົາສະເຫນີທາງເລືອກອັນເຕັມທີ່ຂອງອະແດບເຕີໄຮໂດຼລິກ Metric, ລວມທັງ BSP, BSPT, Metric, ແລະບ່ອນນັ່ງ 30 °.. Ningbo Shuntong Hydraulic BSP Banjo ມີຄວາມທົນທານສູງຕໍ່ການສັ່ນສະເທືອນແລະສ້າງການເຊື່ອມຕໍ່ທີ່ເຂັ້ມແຂງ, ເຊື່ອຖືໄດ້, ບໍ່ມີຮົ່ວ. ພວກເຂົາເຈົ້າຕອບສະຫນອງຫຼືເກີນມາດຕະຖານ SAE, ISO ແລະ DIN ທັງຫມົດ. ການອອກແບບວົງຕັດເຮັດໃຫ້ຜົນກະທົບຂອງການສັ່ນສະເທືອນໃນລະບົບໄຮໂດຼລິກຂອງທ່ານ. ທີມງານຂອງພວກເຮົາຍັງມີແຮງຈູງໃຈ, ປະດິດສ້າງ, ແລະພ້ອມທີ່ຈະເຮັດວຽກກັບທຸລະກິດຂອງທ່ານ. ພວກເຮົາສະເຫມີຈະຮຽກຮ້ອງໃຫ້ຊາວກ່ຽວກັບຈຸດປະສົງ "ຄຸນະພາບທໍາອິດ, ລູກຄ້າທໍາອິດ", ຍິນດີຕ້ອນຮັບລູກຄ້າຢ່າງອົບອຸ່ນທີ່ຈະໄປຢ້ຽມຢາມພວກເຮົາແລະປຶກສາຫາລື.


text:
ຂ່າວສານ
ໜັງສືພິມ ລາວ ຢືນຢັນ ສາຍພົວພັນລະຫວ່າງ ລາວ - ຫວຽດນາມ ນັບມື້ນັບພັດທະນາ
ເນື່ອງໃນໂອກາດທ່ານນາຍົກລັດຖະມົນຕີ ລາວ ພັນຄຳ ວິພາວັນ ນຳໜ້າຄະນະຜູ້ແທນຂັ້ນສູງ ລັດຖະບານ ລາວ ເດີນທາງມາຢ້ຽມຢາມ ຫວຽດນາມ ແຕ່ວັນທີ 8 ຫາວັນທີ 10 ມັງກອນ 2022, ພ້ອມທັງເປັນປະທານຮ່ວມກອງປະຊຸມຮ່ວມມືທະວີພາຄີ ຄັ້ງທີ 44 ລະຫວ່າງ ລັດຖະບານ ຫວຽດນາມ ແລະ ລັດຖະບານ ລາວ ແລະ ປຸກລະດົມປີສາມັກຄີມິດຕະພາບ ຫວຽດນາມ - ລາວ, ລາວ - ຫວຽດນາມ 2022, ໜັງສືພິມຂອງ ລາວ ກໍມີບົດຂຽນຫຼາຍບົດກ່ຽວກັບສາຍພົວພັນແບບພິເສດລະຫວ່າງສອງປະເທດ.ວັນທີ 7 ມັງກອນ, ໃນໜ້າທຳອິດຂອງໜັງສືພິມ ປະຊາຊົນ, ສຽງຂອງສູນກາງພັກປະຊາຊົນ ປະຕິວັດ ລາວ ໄດ້ລົງບົດນຳທີ່ມີຫົວຂໍ້ “ນ້ຳໃຈສາມັກຄີແບບພິເສດ ລາວ - ຫວຽດນາມ ຈະບໍ່ມີວັນຈືດຈາງ”. ໜັງສືພິມ Pathetlao Daily (ປະເທດລາວ ລາຍວັນ ຂອງ ສຳນັກຂ່າວສານ ປະເທດລາວ) ໄດ້ລົງບົດຂຽນ ດ້ວຍຫົວຂໍ້ “ລາວ - ຫວຽດນາມ ສືບຕໍ່ເສີມຂະຫຍາຍສາຍພົວພັນມິດຕະພາບ, ການຮ່ວມມືຮອບດ້ານ ແລະ ຄວາມສາມັກຄີພິເສດ”. ບັນດາບົດຂຽນເຫຼົ່ານັ້ນ ລ້ວນແຕ່ເນັ້ນໜັກວ່າ ການຢ້ຽມຢາມ ຫວຽດນາມ ຢ່າງເປັນທາງການຂອງທ່ານນາຍົກລັດຖະມົນຕີ ພັນຄຳ ວິພາວັນ ໃນຄັ້ງນີ້ ໄດ້ເປັນການຢັ້ງຢືນອີກເທື່ອໜຶ່ງຄວາມສະໜິດຕິດພັນ, ການຮ່ວມມືຮອບດ້ານລະຫວ່າງ ລາວ - ຫວຽດນາມ, ປະກອບສ່ວນເພີ່ມພູນຄູນສ້າງ, ພັດທະນາສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ ລາວ - ຫວຽດນາມ ໃຫ້ນັບມື້ນັບເກີດດອກອອກຜົນຍິ່ງໆຂຶ້ນ.
(ແຫຼ່ງຄັດຈາກ VOV)


text:
ຂ່າວສານ
ຊຸກຍູ້ການພົວພັນດ້ານປ້ອງກັນຊາດ ລະຫວ່າງ ອາຊຽນ ແລະ ສ.ເກົາຫຼີ
ດ້ວຍບົດບາດເປັນປະເທດປະສານງານ ການພົວພັນລະຫວ່າງ ອາຊຽນ - ສ.ເກົາຫຼີ, ທ່ານພົນເອກ ຟານວັນຢາງ, ລັດຖະມົນຕີກະຊວງປ້ອງກັນປະເທດ, ຫົວໜ້າຄະນະຜູ້ແທນ ຫວຽດນາມ ໄດ້ຕີລາຄາສູງຕໍ່ການປະກອບສ່ວນຂອງ ສ.ເກົາຫຼີ ໃນກົນໄກຮ່ວມມື ໂດຍ ອາຊຽນ ນຳພາ, ພິເສດ ແມ່ນ ADMM+; ພ້ອມທັງເຊື່ອໝັ້ນວ່າ ສ.ເກົາຫຼີ ຈະມີບົດບາດເປັນປະທານຮ່ວມກຸ່ມນັກຊ່ຽວຊານ ADMM+ ກ່ຽວກັບຄວາມໝັ້ນຄົງທາງເຄືອຂ່າຍອິນເຕີເນັດ ໄລຍະ 2021 – 2023 ກັບ ມາເລເຊຍ ຢ່າງສຳເລັດຜົນ. ທ່ານກ່າວວ່າ:“ລາຍການຮ່ວມມືບຸລິມະສິດໃນແຜນການ ໄດ້ສະແດງໃຫ້ເຫັນວ່າ ສ.ເກົາຫຼີ ມີຄວາມສົນໃຈເຖິງບັນຫາຄວາມໝັ້ນຄົງທີ່ກ່ຽວຂ້ອງເຖິງສັນຕິພາບ, ສະຖຽນລະພາບໃນພາກພື້ນ, ໃນນັ້ນ ມີບັນຫາທະເລຕາເວັນອອກ, ຜ່ານນັ້ນ ປະກອບສ່ວນເຂົ້າໃນການພັດທະນາແບບຍືນຍົງ, ວັດທະນາຖາວອນຂອງພາກພື້ນ. ກະຊວງປ້ອງກັນປະເທດ ຫວຽດນາມ ຕີລາຄາສູງ ແລະ ຍາມໃດກໍສະໜັບສະໜູນຂໍ້ສະເໜີຂອງ ສ.ເກົາຫຼີ ກ່ຽວກັບມາດຕະການຍົກສູງກຳລັງຄວາມສາມາດຂອງບັນດາປະເທດ ອາຊຽນ, ໃນນັ້ນ ມີຂົງເຂດຮັກສາສັນຕິພາບ, ຮັບຮອງເອົາການໜູນຊ່ວຍການບຳລຸງສ້າງ, ຝຶກແອບກ່ຽວກັບການຮັກສາສັນຕິພາບໃຫ້ແກ່ບັນດາປະເທດ ອາຊຽນ. ໂດຍແມ່ນປະເທດປະທານສານງານການພົວພັນ ລະຫວ່າງ ອາຊຽນ - ສ.ເກົາຫຼີ ໃນໄລຍະ 2021 – 2024, ຫວຽດນາມ ຈະສົມທົບກັບບັນດາປະເທດ ອາຊຽນ ແລະ ສ.ເກົາຫຼີ ຢ່າງແໜ້ນແຟ້ນ ເພື່ອຊຸກຍູ້ການພົວພັນດ້ານປ້ອງກັນຊາດລະຫວ່າງ 2 ຝ່າຍ ແລະ ເພື່ອຜົນປະໂຫຍດລວມຂອງທົ່ວພາກພື້ນ”.
ທ່ານລັດຖະມົນຕີ ຟານວັນຢາງ ກໍຕີລາຄາສູງຕໍ່ກຳລັງຄວາມສາມາດຮັບມືຂອງ ສ.ເກົາຫຼີ ໃນການຮັບມືກັບໂລກລະບາດໂຄວິດ - 19 ແລະ ສະແດງຄວາມຂອບອົກຂອບໃຈ ທີ່ ສ.ເກົາຫຼີ ໄດ້ໃຫ້ການໜູນຊ່ວຍແກ່ບັນດາປະເທດສະມາຊິກ ອາຊຽນ ເວົ້າລວມ ແລະ ຫວຽດນາມ ເວົ້າສະເພາະໃນການປ້ອງກັນ, ຕ້ານໂລກລະບາດ.
ກໍໃນຂອບເຂດຂອງກອງປະຊຸມນີ້, ຕອນບ່າຍວັນທີ 10 ພະຈິກ ໄດ້ດຳເນີນການພົບປະບໍ່ເປັນທາງການ ລະຫວ່າງບັນດາລັດຖະມົນຕີປ້ອງກັນຊາດ ອາຊຽນ - ອົດສະຕາລີ ແລະ ພິທີມອບ - ຮັບ ບົດບາດ ປະທານ ADMM ແລະ ADMM + ປີ 2022 ຂອງ ບຣູໄນ ໃຫ້ແກ່ ກຳປູເຈຍ.
(ແຫຼ່ງຄັດຈາກ VOV)


text:
ຕອນຄ່ຳວັນທີ 1 ກັນຍາ, ຢູ່ນະຄອນຫຼວງ ພະນົມເປັນ ປະເທດ ກຳປູເຈຍ, ພິທີສະເຫຼີມສະຫຼອງວັນຊາດ ຫວຽດນາມ ຄົບຮອບ 77 ປີ ((2/9/1945-2/9/2022) ໄດ້ຈັດຂຶ້ນຢ່າງສົມກຽດ ດ້ວຍການເຂົ້າຮ່ວມຂອງ ທ່ານ ຫງວຽນຮູຍຕັງ, ເອກອັກຄະລັດຖະທູດ ຫວຽດນາມ ປະຈຳ ກຳປູເຈຍ, ປະທານກິດຕິມະສັກ ພັກປະຊາຊົນກຳປູເຈຍ, ທ່ານ Samdech Heng Samrin ປະທານສະພາແຫ່ງຊາດ ກຳປູເຈຍ ພ້ອມດ້ວຍແຂກຕາງໜ້າໃຫ້ການນຳພັກກຳອຳນາດ ກຳປູເຈຍ.
ກ່າວຄຳເຫັນທີພິທີ, ທ່ານເອກອັກຄະລັດຖະທູດ ຫງວຽນຮູຍຕັງ ໄດ້ຫວນຄືນໄລຍະທາງ 77 ປີ ແຫ່ງການປົກປັກຮັກສາ, ສ້າງສາ ແລະ ພັດທະນາປະເທດຊາດ ຂອງປະຊາຊົນ ຫວຽດນາມ. ຕາມທ່ານເອກອັກຄະລັດຖະທູດ ແລ້ວ, ຫວຽດນາມ ຍາມໃດກໍ່ຢຶດໝັ້ນ ຕໍ່ການປະຕິບັດແນວທາງການຕ່າງປະເທດເອກະລາດ, ເປັນເຈົ້າຕົນເອງ, ສັນຕິພາບ, ມິດຕະພາບ, ຮ່ວມມື ແລະ ພັດທະນາ, ຫັນການພົວພັນການຕ່າງປະເທດເປັນຫຼາຍຮູບຫຼາບແບບ ແລະ ຫຼາຍຝ່າຍຢ່າງສະເໝີຕົ້ນສະເໝີປາຍ; ເປັນເຈົ້າການ ແລະ ຕັ້ງໜ້າເຊື່ອມໂຍງ, ເຂົ້າກັບພາກພື້ນ ແລະ ສາກົນບົນຈິດໃຈ “ຫວຽດນາມເປັນເພື່ອນມິດ, ເປັນຄູ່ຮ່ວມມືທີ່ໄວ້ເນື້ອເຊື່ອໃຈ ແລະ ມີຄວາມຮັບຜິດຊອບໃນປະຊາຄົມສາກົນ” ຢ່າງຮອບດ້ານ ແລະ ເລິກເຊິ່ງກວ້າງຂວາງ.
ຕອນຄ່ຳວັນທີ 1 ກັນຍາ, ສະຖານທູດ ຫວຽດນາມ ປະຈຳ ເມເລເຊຍ ກໍ່ໄດ້ຈັດງານລ້ຽງສະເຫຼີມສະຫຼອງ 77 ປີແຫ່ງວັນຊາດ ຫວຽດນາມ ຢູ່ນະຄອນຫຼວງ Kuala Lumpur.
vovworld.vn